Тиркеме

2017-2019-жылдарга Кыргыз Республикасын

социалдык-экономикалык өнүктүрүүнүн орто мөөнөттүү болжолу

1. Киришүү

2017-2019-жылдарга Кыргыз Республикасын социалдык-экономикалык өнүктүрүүнүн орто мөөнөттүү болжолунун негизги максаты тенденциялар менен өбөлгөлөрдү тактоо жана конкреттештирүү, өлкөнүн экономикасын өнүктүрүү үчүн болгон ресурстарды жана мүмкүн болуучу тобокелдик факторлорун айкындоо жолу менен мамлекеттик бийлик органдары, жергиликтүү өз алдынча башкаруу органдары, чарбакер субъекттер үчүн социалдык-экономикалык саясаттын багыттарын жана чараларын аныктоо болуп саналат.

Макроэкономикалык болжол 2014-2015-жылдары экономиканы өнүктүрүү тенденцияларын талдоонун жана 2016-жылы күтүлгөн макроэкономикалык көрсөткүчтөрдү баалоонун негизинде эсептелди жана иш жүзүндө түзүлгөн жагдайдын факторлорун эске алат.

2017-2019-жылдарга Кыргыз Республикасын социалдык-экономикалык өнүктүрүүнүн орто мөөнөттүү болжолу Кыргыз Республикасынын Орто мөөнөттүү бюджетинин долбоорун иштеп чыгуу үчүн негиз болуп саналат жана жыл сайын оңдоп-түзөтүлүшү же экономиканын иштешинин жаңы тышкы жана ички факторлору аныкталганда, тобокелдиктин жаңы факторлору пайда болгондо зарылдыгына жараша такталышы мүмкүн.

2. 2014-2015-жылдардагы макроэкономикалык кырдаалга

кыскача сереп

2014-2015-жылдары макроэкономикалык шарттар Евразия экономикалык бирликке (мындан ары- ЕАЭБ) мүчө мамлекеттерди экономикалык өнүктүрүү үчүн жагымсыз болуп түзүлдү. Бардык экономикалар үчүн негизги себептер сооданын тышкы шарттарынын олуттуу начарлашы, аны менен байланышкан экономикалардын өз ара таасиринин экинчи эффекттери болду.

Сырьёлук товарларга баалардын төмөндөө трендинин сакталышы, финансы рынокторунда чыңалуунун күч алышы, Кытайда жана өнүгүп жаткан өлкөлөрдө, ошондой эле сырьёлук товарларды экспорттоочу-өлкөлөрдө экономикалык активдүүлүктүн басаңдашы, АКШда стимул берүүчү акча-кредиттик саясатты этап менен кемитүүнүн натыйжасында капиталдын чек аралар аралык агымын кыскартуу жана эл аралык финансылык рыноктордо өтүмдүүлүктү кыскартуу тышкы шарттарды түзгөн негизги факторлор болду. Дүйнөлүк ири экономикалардын өсүү темпинде бирдей эместик сакталууда. Эл аралык валюта фондунун (мындан ары- ЭВФ) алдын-ала баалоосу боюнча дүйнөлүк экономиканын өсүш темпи 2014-жылдагы 3,4%дан 2015-жылы 3,1%га кыскарды. Кытайда экономикалык өсүш 2014-жылдагы 7,3%дан 2015-жылы 6,9%га кыскарды.

1-таблица

Дүйнөлүк экономиканын өсүш темпи, % менен

| **Өлкөлөр** | **2013-жыл,****иш жүзүндө** | **2014-жыл,****иш жүзүндө** | **2015-жыл,** **алдын-ала иш жүзүндө** |
| --- | --- | --- | --- |
|
| Дүйнөлүк экономика | 103,3 | 103,4 | 103,1 |
| Еврозона | 99,6 | 100,9 | 101,5 |
| Кытай | 107,7 | 107,3 | 106,9 |

2014-2015-жылдары ЕАЭБге мүчө мамлекеттердин экономикалык өнүгүүсү негизги макроэкономикалык индикаторлордун – Ички дүң продуктунун (мындан ары- ИДП), инфляциянын, бюджеттик тартыштыктын, ошондой эле финансы рынокторунун – валюта курсунун, пайыздык ставкалардын ж.б. өзгөрмөлүүлүк фонунда өтүп жатты.

ЕАЭБге мүчө мамлекеттерде экспортко баанын төмөндөшү (чийки мунайга баа дээрлик 1,6 эсеге төмөндөдү, анткени 2015-жылдын 31-декабрына карата Brent мунайына баа бир баррель үчүн 36,56 долларды түздү, ал эми 2014-жылдын ушул мезгилинде бир баррель үчүн 57,54 доллар болгон) экспортёрлордун кирешесинин кыскарышына алып келди, ЕАЭБге мүчө мамлекеттердин мамлекеттик башкаруу секторунун бюджетине жана соода балансына терс таасирин тийгизди. Бул өз учурунда эл аралык резервдик активдерге жана улуттук валюталардын курсуна басымды күчөттү, натыйжада макроэкономикалык стабилдүүлүк үчүн тобокелдиктер күч алды. ЕАЭБ ИДП өсүш темпи Россиядагы жана Белоруссиядагы рецессиядан жана ЕАЭБдин башка экономикаларында экономикалык өсүштүн темпинин басаңдашынан улам төмөндөдү. Макроэкономикалык көрсөткүчтөрдүн көпчүлүк бөлүгү 2015-жылы терс динамиканы көрсөттү, ал базалык экономикалык шарттарды жана макроэкономикалык саясатты көрсөткөн ички сурамдын жана реалдуу алмашуу курсунун деңгээли менен аныкталды.

2015-жылдын жыйынтыгы боюнча Россияда жана Белоруссияда экономикалык өсүштүн терс динамикасы түзүлдү: 3,7% жана 3,9%; ал эми Казакстан менен Арменияда өсүш 1,2%га жана 3,0%га чейин кыскарды.

Улуттук валюталардын алсырашы жана мүчө мамлекеттердин кыйла ийкемдүү курс түзүүгө өтүшү 2014-2015-жылдары ички (керектөө жана инвестициялык) сурамга терс таасирин тийгизди. АКШ долларынын курсунун ЕАЭБге мүчө мамлекеттердин валюталарына карата чыңалышы орточо алганда 34,4%ды түздү.

2015-жыл негизги соода - өнөктөш өлкөлөрдө инфляциянын жогорку деңгээли менен мүнөздөлдү: Казакстанда –13,6%, Россияда – 12,98%, Беларусияда – 12,0%.

2-таблица

**ЕАЭБ социалдык-экономикалык өнүгүүнүн көрсөткүчтөрү, % менен**

|  |  |  |  |
| --- | --- | --- | --- |
|   | **2013-ж.** | **2014-ж.** | **2015-ж.** |
| **иш жүзүндө** | **иш жүзүндө** | **алдын-ала иш жүзүндө** |
| ИДП физикалык көлөмүнүн индекси, өсүш темпи % менен | 1,8 | 1,1 | -3,1 |
| алардан: |  |  |  |
| Армения | 3,2 | 3,8 | 3,0 |
| Белоруссия | 1,0 | 1,7 | -3,9 |
| Казакстан | 5,8 | 4,1 | 1,2 |
| Кыргызстан | 10,9 | 4,0 | 3,5 |
| Россия | 1,3 | 0,7 | -3,7 |
| Негизги капиталга инвестициялар, өсүш темпи ФКИ % менен | 1,7 | -2,0 | -4,7 |
| Инфляция (КБИ), декабрдан декабрга карата, % менен | 106,7 | 111,2 | 112,4 |
| Инфляция (КБИ) бир жылда орточо алганда, % менен | 107,1 | 108,1 | 114,1 |
| АКШ доллары менен орточо айлык акы  | 863,1 | 796,8 | 545,3 |

Кыргыз Республикасынын ушул мезгилдеги экономикалык өнүгүүсү белгиленген тышкы чакырыктардын/ тобокелдиктердин фонунда өттү. Натыйжада ички жана тышкы сурам азайып, ал баарынан мурда кайра иштетүү өнөр жай ишинин бардык түрлөрүнө таасирин тийгизди, мында өсүштүн терс динамикасы байкалды. 2015-жылы капиталдын агылып кетиши уланды, мында салыштырма салмагы келип түшкөн түз инвестициялардын жарымын түздү (50,6%), негизги капиталды дүңүнөн топтоо бир нече квартал катары менен ИДП өсүшүнө терс салымын кошууда. Инвестициялардын азайышы, баарынан мурда, экономикалык иштин кайра иштетүүчү, өнөр жай, транспорт жана байланыш, пайдалуу кендерди казуу сыяктуу түрлөрүнө капиталдык салымдардын төмөндөшү менен шартталды, ал эми отун-энергетика секторуна инвестициялар тескерисинче көбөйүүдө.

Жеке жактардын акча которууларынын таза агымы 25,8%га төмөндөдү жана 2015-жылы 1344 млн АКШ долларын түздү, 2014-жылы 1811,9 млн АКШ доллары болгон.

Ушул факторлордун таасири алдында 2015-жылдын 31-декабрына карата улуттук валютанын АКШ долларына карата курсунун төмөндөшү 28,9% түздү. Кыргыз Республикасынын Улуттук банкынын (мындан ары- Улуттук банк) курстун ашыкча өзгөрмөлүүлүгүн басаңдатууга багытталган интервенцияларынын натыйжасында, эл аралык дүң резервдин көлөмү 2015-жылы 9,2%га кыскарды. Негизги соода-өнөктөш өлкөлөрдө баалардын кескин өсүшүнөн улам реалдуу натыйжалуу курс бекитилди.

Инфляция жылдын башындагы кескин жогорулоосунан кийин, дүйнөлүк рыноктордо баалардын төмөндөшүнүн жана көрүлгөн чаралардын натыйжасында басаңдай баштады. Инфляциянын төмөндөө фонунда учёттук ставка ырааттуулук менен майда 11%дан 9,5%га жана июлда 8%га чейин төмөндөдү. Буга карабастан, баалардын өсүү тобокелдигинин, валюта рыногунда өзгөрмөлүүлүктүн натыйжасында (негизги соода өнөктөштөрдүн бири болуп саналган Казакстан, август айынын аягында улуттук валютанын курсунун ийкемдүү режимине өткөн) Улуттук банк сентябрь айында учёттук ставканы 10% чейин көтөрдү жана аны жылдын аягына чейин сактады.

Терс факторлордун таасири алдында, 2015-жылы экономикалык өсүш 2014-жылдагы 4,0%дан 3,5%га чейин кыскарды. Кумтөр кенин иштетүү боюнча ишканаларды эсепке албаганда, ИДП реалдуу өсүшү 4,5% болду, 2014-жылы 5,0% болгон. Калктын жан башына эсептегенде ИДП көлөмү 74,4 миң сомду түздү жана 2014-жылга салыштырганда 1,4%га өстү.

3-таблица

**ИДПны түзгөн секторлор боюнча түзүм жана өсүш темпи[[1]](#footnote-2)**

| **Көрсөткүчтөр** | **2014-жыл, иш жүзүндө** | **2015-жыл, алдын-ала иш жүзүндө** |
| --- | --- | --- |
| **млн сом** | **өсүш темпи, %** | **ИДП карата % менен** | **млн сом** | **өсүш темпи, %** | **ИДП карата % менен** | **ИДП өсүшүнө салымдын үлүшү,****п. п.** |
| **ИДП** | **400694,0** | **104,0** | **100,0** | **423635,5** | **103,5** | **100,0** | **3,5** |
| Өнөр жай | 65938,4 | 98,4 | 16,5 | 64959,7 | 95,8 | 15,3 | -0,69 |
| Айыл чарбасы | 58976,8 | 99,5 | 14,7 | 59395,6 | 106,2 | 14,0 | 0,91 |
| Курулуш | 29780,3 | 127,1 | 7,4 | 35322,9 | 113,9 | 8,3 | 1,1 |
| Кызмат көрсөтүүлөр | 190067,4 | 104,6 | 47,4 | 212901,9 | 103,7 | 50,3 | 1,73 |
| Продуктуларга жана импортко таза салыктар  | 55931,1 | 104,0 | 14,0 | 51055,4 | 103,5 | 12,1 | 0,49 |

Экономикалык өсүштү өнөр жайдан тышкары, экономиканын бардык секторлору камсыздады, оң салым айыл чарбасында 0,91 пайыздык пункт деңгээлинде (реалдуу өсүш 6,2%), курулушта 1,1 деңгээлде (реалдуу өсүш 13,9%) жана кызмат көрсөтүү чөйрөсүндө 1,73 пайыздык пункт (реалдуу өсүш 3,7%) деңгээлинде түзүлдү. Өнөр жайдын 0,69 пайыздык пункт деңгээлинде кыскарышы (көлөмдөрдүн 4,2%га кыскарышы) ИДПнын түзүлүшүнө терс салымын кошту, ал Россия Федерациясынын жана Казакстан Республикасынын негизги экспорттук рынокторунда сатып алуу мүмкүнчүлүгүнүн төмөндөшүнөн, ата-мекендик продукциялардын атаандаштыкка жөндөмсүздүгүнөн, жүгүртүүдөгү каражаттардын жетишсиздигинен, заказчылардын төлөөгө жөндөмсүздүгүнөн, өлкөнүн ичинде даяр продукцияга сурамдын жетишсиздигинен, сырьёнун жана материалдардын тартыштыгынан, электр энергиясын өчүрүүлөрдөн улам өндүрүштүк кубаттуулуктун орточо алганда 53,1%га жүктөлүшү менен шартталды. Кумтөр кенинде жана “Кыргызалтын” ААКнын алтынды өндүрүү көлөмү 2014-жылга салыштырмалуу төмөндөдү (91,7%), ошондой эле электр энергиясын иштеп чыгуу 11,2%га төмөндөдү.

Жылдын көпчүлүк бөлүгүндө өнөр жайлык өндүрүш жогорулады (2015-жылдын январь-сентябрында - 17,5%), бирок жылдын ичинде ал 4,2%га кыскарды. Негизинен, бул алтынды иштеп чыгуунун азайышы менен шартталды. Алтынга байланышы жок, бирок экономика үчүн чоң мааниге ээ болгон тармактарда өндүрүү (тамак-аш продуктуларын өндүрүү, текстиль өндүрүшү ж.б.) талданып жактан мезгил ичинде 2014-жылдын тийиштүү деңгээлинен төмөн болду. 2013-2014-жылдары орун алган төмөндөөдөн кийин, 2015-жылы пайдалуу кендерди казып алуунун 1,6 эсеге өсүшү өнөр жайга кыйла колдоо көрсөттү.

2014-жылга салыштырганда жеке жактардын акча которууларынын келип түшүү көлөмүнүн төмөндөшү, ал реалдуу айлык акынын өсүшү менен компенсацияланган эмес, ошондой эле улуттук валютанын АКШ долларынын курсуна карата алсырашы керектөө сурамынын төмөндөшүн шартташты. Ошол эле мезгилде, калктын сурамына жагымдуу таасирди реалдуу айлык акынын көтөрүлүшү (өсүш 2,5%га), керектөө кредитлардын көлөмүнүн өсүшү (өсүш 31,1%га) жана инфляциянын басаңдашы (товарлардын азык-түлүк тобунун эсебинен) тийгизди. 2015-жылы инфляциянын деңгээлин бир түрдүү мааниге чейин төмөндөтүү (2014-жылдын декабрь айына карата керектөө бааларынын индекси 103,4%ды түздү, ал эми орточо жылдык мааниси- 106,5%ды (2014-жылдын январь-декабрына карата 2015-жылдын январь-декабры) мүмкүн болду.

4-таблица

**Керектөө бааларынын индексинин (КБИ) көрсөткүчтөрү**

|  |  |  |
| --- | --- | --- |
| **КБИ** | **2014-жыл** | **2015-жыл** |
| өткөн жылдын декабрына карата % менен  | 110,5 | 103,4 |
| өткөн жылдын тийиштүү мезгилине карата % менен (орточо жылдык мааниси) | 107,5 | 106,5 |

Берилген ипотекалык кредиттердин көлөмүнүн төмөндөшү жана негизги капиталга инвестициялардын өсүү темпи курулуш чөйрөсүндө өсүштүн басаңдашына көмөк көрсөттү. Мында, экономиканын капиталдашуу деңгээли 2014-жылдагы 26,9%дан 2015-жылдагы 28,5%га чейин, негизинен чет элдик кредиттердин, калктын каражаттарынын көлөмүнүн өсүшүнүн эсебинен өстү.

5-таблица

**2014-2015-жылдары негизги капиталга инвестициялардын өсүү динамикасы**

|  |  |  |
| --- | --- | --- |
| **Көрсөткүчтөр** | **2014-жыл,** **иш жүзүндө** | **2015-жыл,** **алдын ала иш жүзүндө** |
| Негизги капиталга инвестициялар, млн сом | 107884,6 | 120878,9 |
| өсүү темпи, % | 124,9 | 108,0 |
| Негизги капиталга инвестициялар ИДПга карата % менен  | 26,9 | 28,5 |

Начар ички сурамдын шарттарында импорттун көлөмү кыйла кыскарды (29,6%га). ЕАЭБге кошулуунун натыйжасында айрым товарлар, негизинен автомобиль менен соода жүргүзүү шарттарынын жакшырышы жөнүндө ишкерлердин күтүүлөрүнүн начарлашы мурда жогорку сурамга ээ болгон товарлардын категорияларына карата импорттун кыскарышына алып келди.

Тышкы рынокторго алтында ташып жеткирүүнүн кыскарышына жана жагымсыз баа конъюнктурасына карабастан, анын үлүшү жогорулады жана экономиканын товардык экспортунун жалпы көлөмүнүн 39,7% түздү. Алтынды эсепке албаганда товарлардын экспорту Казакстан жана Россия сыяктуу соода өнөктөштөр тарабынан төмөн сурамды чагылдырып кыскарды. Экспортко салыштырганда импорттун алдыга озуп кеткен кыскарышынын натыйжасында тышкы соода сальдосун оңдоп түзөтүү учурдагы операциялар боюнча тартыштыкты кыскартуунун негизги фактору болду.

Банк секторун өнүктүрүүнүн оң динамикасы белгиленди, бул кредиттик портфелдин көлөмүнүн көбөйүшү менен коштолду, банктарга жана башка финансы-кредиттик мекемелерге берилген кредиттерди эсепке албаганда, ал 2015-жылдын 31-декабрына карата 94,0 млрд сомду түздү, жылдын башынан 19,3%га көбөйдү (2014-жылдын аягында 78,8 млрд сомду түзгөн). 2015-жылы экономикага кредиттөө жылдын башынан 17,2%га көтөрүлүп, 96,2 млрд сомду түздү (2014-жылы 82,1 млрд сом).

2015-жылдын жыйынтыгы боюнча мамлекеттик бюджеттин кирешелери 2014-жылга салыштырмалуу 7,0%га, ал эми чыгымдары- 10,6%га көтөрүлдү. Алынган трансферттердин көлөмүнүн төмөндөшү салыктык жана салыктык эмес кирешелердин өсүшү менен компенсацияланган. Кирешелердин өсүшү менен бардык негизги категориялар боюнча операциялык чыгымдар өскөн. Жумушчулардын эмгек акысын төлөөгө, финансылык эмес активдерди сатып алууга, товарларды жана кызмат көрсөтүүлөрдү сатып алууга жана пайдаланууга чыгымдардын көбөйүшү олуттуу салымды кошту. Бюджеттик саясат мамлекеттик инвестициялардын инфратүзүмдүк долбоорлорго көбөйүшүнө багытталган.

Мамлекеттик бюджеттин тартыштыгы ИДП карата 1,5% түздү (2014-жылы- ИДПга карата 0,5%). Аны жабуу тышкы булактардан гана жүзөгө ашырылган.

Мамлекеттик карыздын түзүмү чоң өзгөрүүлөргө дуушар болгон жок: 90%дан көбүн тышкы карыз түзөт. 2015-жылы 2014-жылга салыштырганда улуттук валютадагы ички карыз 25,3%га, АКШ долларындагы тышкы карыз 4,8%га өстү. Улуттук валютанын алсыроо темпи экономиканын өсүшүнөн озуп кеткен, бул ИДП карата карыздын катышына терс таасирин тийгизет. 2015-жылдын жыйынтыгы менен сырткы карыздын деңгээли мыйзам менен каралган 60% четки эсептен ашып, ИДП карата 64,5% түздү, бул негизинен валюталык рыноктогу түзүлүп жаткан абалдын терс тендециясынын жана ИДП көлөмү болжолдонгондон аз болуп жаткандыгы менен шартталат. Тышкы карыздын түзүмүндө жеңилдетилген макулдашуулардын көптүгү (98,6% көбү) валюта курсунун төмөндөшүнүн терс эффекттерин тегиздейт.

Калктын кирешелери өстү жана эмгек рыногунда жагдайдын жакшырышы байкалган. 2013-2017-жылдардын мезгилине Кыргыз Республикасын туруктуу өнүктүрүүнүн улуттук стратегиясынын (мындан ары - ТӨУС) негизги көрсөткүчтөрүнө ылайык, жыл сайын 70 миң жумуш орундары түзүлүшү керек. 2015-жылы республикада 109676 жумуш орундары түзүлгөн (2014-жылы 110252 жумуш оруну). Иш менен камсыздоонун мамлекеттик кызматтарынын жардамы менен 2015-жылы 50,7 миң адам ишке орноштурулган, бул 2014-жылга караганда 5,5%га көп.

Бир жумушчунун (чакан ишканаларды эсепке албаганда) орточо номиналдык айлык акысы 2014-жылга салыштырганда 9,2%га өсүп, 2015-жылы 13277 миң сомду түздү, керектөө баалар индексин эске алуу менен эсептегенде анын реалдуу өлчөмү 2,5%га өстү (2014-жылы 12285,0 сомду түзгөн жана 2013-жылга салыштырганда 0,7%га өскөн), бул жашоо минимумунун чоңдугун 2,7 эсеге жабат. Жашоо минимумунун орточо жылдык чоңдугу 2015-жылы 4937,25 сомду түздү жана 2014-жылга салыштырганда 7,2%га өстү. Соңку 3 жылда пенсиянын орточо өлчөмү 4432,0 сомдон 4753,0 сомго чейин 5,0%га өстү.

2015-жылы социалдык чөйрөгө республикалык бюджеттен чыгымдардын салыштырма салмагы (58,6 млрд сом) 56,8%ды түздү (2014-жылы социалдык чөйрөгө республикалык бюджеттен чыгымдардын салыштырма салмагы 57,8%ды түзгөн), бардыгы болуп өткөн жылга караганда 5,2 млрд сомго көп жумшалган. Бекитилген параметрлердин алкагында социалдык милдеттенмелер аткарылган.

Экономикалык өсүштүн оң динамикасын камсыздоо Улуттук экономиканы чыңдоо боюнча 2015-жылга Кыргыз Республикасынын Өкмөтүнүн иш-чаралар планынын (Кыргыз Республикасынын Өкмөтүнүн 2015-жылдын 20-февралындагы №78 токтому) алкагында активдүү илгерилетилди, мында 38 пункттан турган иш-чаралар каралган, алар негизинен тышкы жана ички жагымсыз факторлордун таасири айрыкча күч алган мезгилдерде экономиканы туруктуу өнүктүрүүгө жана социалдык стабилдүүлүктү камсыздоого багытталган, аларга кризиске каршы иш-чаралар багытталган.

Айыл чарба өндүрүшүнө стимул берүү максатында “Айыл чарбасын каржылоо-3” долбоору ишке ашырылды (Кыргыз Республикасынын Өкмөтүнүн 2015-жылдын 11-мартындагы №113 токтому), анын алкагында 2015-жылы коммерциялык банктарга бардыгы болуп 3,8 млрд сомго 9980 кредиттер берилди. Фермерлерге жеңилдетилген кредиттерди берүүдө коммерциялык банктардын пайыздык ставкаларын субсидиялоого бюджеттен 2015-жылы 271, 36 млн сом чегерилген.

Россия-Кыргыз өнүгүү фонду ишке киргизилди. Чакан жана орто бизнести колдоо максатында, Фонд эки банкка – “Айыл банк” ачык акционердик коомуна жана “РСК банк” ачык акционердик коомуна 1,2 млрд сом суммасында каражаттар бөлүнүп берилген.

Экспорттук операцияларды өнүктүрүү үчүн Кыргыз Республикасынын экспортун өнүктүрүү боюнча Кыргыз Республикасынын Өкмөтүнүн 2015-2017-жылдарга планы (Кыргыз Республикасынын Өкмөтүнүн 2015-жылдын 31-мартындагы №174 токтому) ишке ашырылды. План өлкөнүн экспорттук потенциалын кеңейтүү боюнча “жол картасы” катары каралат жана ага жогорку экспорттук потенциалы менен артыкчылыктуу секторлор киргизилген.

Бизнес жүргүзүүнүн жагымдуу шарттарын камсыз кылуу үчүн 2015-2017-жылдары Кыргыз Республикасында жеке секторду өнүктүрүү боюнча Кыргыз Республикасынын Өкмөтүнүн программасы (Кыргыз Республикасынын Өкмөтүнүн 2015-жылдын 18-мартындагы №129 токтому) ишке ашырылган, анын алкагында 5 чөйрөдө: соода чөйрөсүндө, бажы чөйрөсүндө; салыктык башкарууну оптималдаштыруу боюнча; эмгек мыйзамдарын жана монополияга каршы мыйзамдарды реформалоо боюнча бир катар реформаларды жүзөгө ашыруу сунушталган.

Ишкердик үчүн жагымдуу шарттарды түзүү жана колдоо боюнча иш улантылууда. Уруксааттардын жана лицензиялардын саны 500дөн 98ге чейин кыскартылды. Текшерүү жүргүзүү мөөнөттөрү 30 күндөн 15 күнгө чейин 2 эсеге, чакан бизнес субъекттери үчүн 5 жумуш күнүнө чейин кыскартылды, жаңы ишканалар салыктык эмес текшерүүлөрдөн 3 жылга бошотулду. “Контр-Про 3” программасын өркүндөтүү жаатында иш жүргүзүлдү, бул программа онлайн режиминде интернетке чыгуу аркылуу контролдоочу органдар тарабынан жүргүзүлгөн текшерүүлөрдү бардык түрлөрү боюнча маалыматтарды чогултууга мүмкүндүк түзөт. “Жөнгө салууну системалык талдоо” реформасы иштей баштады.

Көмүскөдөгү экономиканын масштабдарын кыскартуу максатында 2015-2017-жылдар мезгилинде Кыргыз Республикасында көмүскө экономиканы кыскартуу боюнча иш-чаралар планы (Кыргыз Республикасынын Өкмөтүнүн 2015-жылдын 30-мартындагы №170 токтому) кабыл алынды, анын чаралары экономиканын көмүскөдөгү түзүүчүсүнүн пайда болуу шарттарын жана себептерин жокко чыгарууга, ошондой эле аны мыйзамдаштырууга багытталган.

Мамлекеттик активдерди пайдалануунун натыйжалуулугун жогорулатуу үчүн 2015-2017-жылдарга карата Кыргыз Республикасында мамлекеттик менчикти менчиктештирүү программасы (Кыргыз Республикасынын Жогорку Кеңешинин 2015-жылдын 29-июнундагы № 5408-V токтому), Мамлекеттик мүлктү реформалоо концепциясы (Кыргыз Республикасынын Өкмөтүнүн 2015-жылдын 5-июнундагы № 244-б буйругу) кабыл алынды.

Талды-Булак сол жээк алтын кенин “Алтын кен” жоопкерчилиги чектелген коомдун тоо байытуу комплекси (ТБК), Бозымчак алтын - жез кенинде “Казахмыс Голд Кыргызстан” жоопкерчилиги чектелген коомунун рудалык комплекси (2015-жылдын 1-августунда), жылына 400 миң тонна кубаттуулугу менен Токмок нефтини кайра иштетүүчү завод (2015-жылдын 27-ноябры) ишке киргизилди. “Жунда” нефтини кайра иштетүүчү заводунун көлөмү 2014-жылга салыштырмалуу 2 эсеге өстү.

Евразия экономикалык бирлигине Кыргыз Республикасынын толук укуктуу мүчөсү болушу жылдын эң маанилүү окуясы болду.

2015-жылдын 12-августунда, бардык жол-жоболор аяктагандан кийин (ЕАЭБге мүчө мамлекеттеринин келишимин ратификациялоо, чек араларды ачуу), кыргыз-казак чек арасында бардык бажы жол-жоболор жокко чыгарылды, республиканын аймагында бирдиктүү бажы тарифи, ЕАЭБ тышкы экономикалык ишинин бирдиктүү номенклатурасы, продукцияга карата бирдиктүү талаптар күчүнө кирди.

2015-жылдын 21-августунда Евразия экономикалык комиссиянын кеңешинин мамлекеттик чек аранын кыргыз-казак участогунда санитардык жана фитосанитардык контролду жокко чыгаруу тууралуу чечими кабыл алынган, ал 2015-жылдын 18-ноябрында күчүнө кирди. Кыргыз Республикасынын “Манас”, “Ош”, “Торугарт”, “Иркештам” биринчи кезектеги өткөрүү пункттары жабдылды. Ветеринардык-контролдук өткөрүүнүн 7 посту жабдуулар менен камсыздалды. ЕАЭБдин 35 техникалык регламенттери күчүнө кирди.

ЕАЭБге мүчө мамлекеттердин экономикаларынын иштеши үчүн тышкы татаал шарттардын мезгилинде бара-бара интегрирлөө үчүн, Евразия экономикалык бирлигинин шарттарына Кыргыз Республикасын адаптациялоо боюнча чаралардын планы иштелип чыкты, ЕАЭБге Кыргыз Республикасынын кошулуусуна байланыштуу тобокелдиктерге адаптациялоо жана ыкчам жооп кайтаруу боюнча штаб түзүлдү.

Макроэкономикалык туруктуулукту колдоо үчүн базалык шарттарды түзүүнүн жана Өкмөт менен Улуттук банктын кабыл алып жаткан бирдиктүү чараларынын натыйжасында 2014-2015-жылдары экономикалык өсүштүн оң динамикасына жетишилди жана пландалган социалдык милдеттенмелер толук көлөмдө аткарылды.

2014-2015-жылдары экономикалык жана саясий стабилдүүлүк камсыздалды, бирок Кыргыз Республикасынын экономикасы тышкы жана ички толкундоолордун алдында аялуу бойдон калууда.

3. ЕАЭБде Кыргыз Республикасы иштеген шарттарда социалдык-экономикалык өнүгүүнүн факторлору жана шарттары

Кыргызстандын экономикасы региондогу айрыкча ачык экономика болуп саналат жана алтынды өндүрүүгө, мигрант-жумушчулардын акча которууларына, транзиттик соодага жана тышкы жардамга жогорку көз карандылыкта экендиги менен мүнөздөлүүдө. Бул көз карандылык тышкы жана ички терс толкундоолорунун алдында экономиканын алсыздыгы менен шартталат, мында Кыргызстандын экономикасы дале туруксуз бойдон калууда.

2016-жылы экономиканын күтүлгөн өнүгүүсү жана орто мөөнөттүү мезгилге болжол ички жана тышкы факторлордун/ тобокелдиктердин сакталышына, анын ичинде негизги соода өнөктөш-өлкөлөрдө сакталып турган геосаясий абалдын, ЕАЭБ интеграциялык бирикмеге Кыргыз Республикасынын кошулуу шарттарында тышкы экономикалык иштин өзгөрүү динамикасынын гипотезасына негизделет, алар өлкөнүн экономикасын өнүктүрүүгө таасирин тийгизет, тактап айтканда:

* дүйнөлүк экономиканын туруксуз өнүгүүсү, дүйнөдө өлкөлөр менен контингенттердин ортосунда экономикалык өнүгүүнүн факторлорун кайра бөлүштүрүүгө, экономикалык өнүгүүнүн жаңы борборлорунун пайда болушуна таасир тийгизген экономикалык процесстердин кыйла өзгөрүүсү болуп жатат;
* глобалдык атаандаштыкты күчөтүү, дүйнөлүк экономикада мүчө мамлекеттерди натыйжалуу позициялоо үчүн товардык жана географиялык рынокторду кыскартуу, жагымсыз тышкы конъюнктура;
* тобокелдиктердин булагы жана экономиканы өнүктүрүү үчүн мүмкүнчүлүктөрдүн пайда болуу фактысы катары технологиялык өнүгүүнүн жогорку маанилүүлүгү;
* ЕАЭБге мүчө мамлекеттердин атаандаштык артыкчылыктарын акырындык менен жок кылуу (баарынан мурда, экономиканын сырьёлук багытталышына байланыштуу) жана жаңы артыкчылыктарды түзүү зарылдыгы;
* дүйнөлүк өндүрүүнүн начар активдүүлүгү, кирешенин өсүшүнүн басаңдашынын натыйжасында сурамдын азайышы, дүйнөлүк сурамдын өсүшү (ОПЕКте жана анын чегинен тышкары, анын ичинде ОПЕКтин казып алуулардын деңгээлин сактоо жана Иранга карата күтүлүп жаткан санкциялардын алынышы) менен шартталган чийки мунайга баанын төмөндөө тенденциясынын сакталышы, ошондой эле, терс багыттарга ээ болгон күтүүлөр да маанилүү фактор болуп саналат;
* маанилүү товардык рыноктордун жогорку өзгөрмөлүүлүгү (алтынга, сымапка, жезге, продуктуларга карата баалар), ал металлдардын көпчүлүгүн сунуштоонун өсүшү жана 2000-жылдан тартып негизги керектөөчү болуп саналган Кытайдын сурамынын азайышы. Азык-түлүк продуктуларынын дүйнөлүк рыногунда баалар өзгөрмөлүү, анткени сунуш жаратылыш шарттарынан көз каранды. 2015-жылы негизги себеп рекорддук түшүм болду;
* капиталдык агылып кетишинин уланып жаткан тенденциясы, ал улуттук валюталардын АКШ долларына карата позицияларынын алсызданышына алып келет;
* доллар эквивалентинде которуулар системасы аркылуу жүзөгө ашырылган жеке жактардын акча которууларынын таза агымынын төмөндөшү;
* киргизилген санкциялардын сакталуу бойдон калышы (Кыргыз Республикасынын соода өнөктөшү- Россия Федерациясына карата). ЕАЭБде Россиянын экономикасынын олуттуу ролунан улам, Россияга карата санкциялык басымдын кеңейтилиши жана мөөнөтүнүн узартылышы ЕАЭБге мүчө- мамлекеттерде терс натыйжалардын өнүгүүсүнө алып келет: Россиянын ички сурамынын кыскарышынан улам, өз ара экспорттун кыскарышы, эмгек мигранттарынын акча которууларынын кыскарышы, инвестициялык активдүүлүктүн төмөндөшү, финансылык туруксуздук жана капиталдык агымдын күч алышы;
* Кытайдын фондулук рыногунун кулашы- 2016-жылы фондулук биржаларда баалуу кагаздардын котировкаларынын түшүшү (маалымат үчүн: 2016-жылдын 4-январында долларга карата улуттук валютанын курсу төмөндөтүлгөн. Акыркы 4,5 жылдын ичинде валюталардын катышы доллар үчүн 6,5 юанга караганда, төмөн болду. 25-февралда Кытайдагы фондулук индекстер 6%дан көпкө төмөндөдү. 29-февралда Кытайдын фондулук рыногунун жаңы кулашы болуп өттү. Марттын башында Moody’s эл аралык рейтинг агенттиги Кытайдын кредиттик рейтинги боюнча болжолунун “стабилдүүдөн” “терске” чейин төмөндөшү жөнүндө чечимди кабыл алды);
* жагымсыз жаратылыш-климаттык шарттардын пайда болуу мүмкүндүгү.

Мындан тышкары, региондо геосаясий чыңалуунун басымдуулук кылышынын уланып жаткандыгын эске алуу керек. Украинанын чыгыш бөлүгүндө конфликттин күчөшү же аны жөнгө салуу жөндөмсүздүгү зыян келтирет же Россияга карата санкцияларды узартууга же катуулатууга алып келиши мүмкүн, бул региондун баардыгы үчүн экинчи эффектке ээ болот. Сирияда конфликттин күчөшү качкындардын агымынын көбөйүшүнө алып келиши мүмкүн, бул Турция, Балкан жана региондун батыш бөлүктөрү үчүн кесепеттерди жаратат. Мындан тышкары, көпчүлүк өлкөлөрдө сырьёлук товарларга карата төмөн баалар жана жумушчу-мигранттардан акча которуулардын азайышы өсүштү токтотот.

ЕАЭБге мүчө мамлекеттердин экономикаларына терс таасир берүүнүн саналып өткөн факторлорун, ошондой эле кризистик көрүнүштөрдүн таркалуу тобокелдиги мүчө мамлекеттердин экономикалык өнүгүүсүнүн туруктуулугун коркунучка кептеши мүмкүн.

Мындай шарттардын фонунда дүйнөлүк экономикада экономикалык өсүштүн басаңдоо тенденциясы сакталууда. 2016-жылда дүйнөлүк ИДП өсүшү 3,3%дан 2,9%га[[2]](#footnote-3), еврозона- 1,8%дан 1,7%га кайра каралып чыкты. Россиядагы экономикалык өсүш 2,3%дан 0,7%га[[3]](#footnote-4), Казакстанда 2,1%дан 0,5%га[[4]](#footnote-5) чейин төмөндөө жагына кайра каралып чыкты.

Эл аралык институттардын баалоосу боюнча Кыргыз Республикасынын негизги соода-өнөктөш өлкөлөрүндө экономикалык өсүш төмөндөө жагына Россияда 1,4 п.п. (100,7%дан 99,3%га), Казакстанда 1,8 п.п. (102,9%дан 101,1%га), Арменияда 0,5 п.п. (102,7%дан 102,2%га), Кытайда 0,3 п.п. (107,0%дан 106,7%га) кайра каралып чыкты (2016-жылдын январында кайра каралып чыкты).

6-таблица

**Дүйнөлүк экономиканын жана ЕАЭБге мүчө-өлкөлөрдүн өсүш темпи, %[[5]](#footnote-6) менен**

| **Өлкөлөр** | **2015-жыл, алдын ала иш жүзүндө** | **2016 год,****прогноз** | **2017-жыл,****болжол** | **2018-жыл,****болжол** | **2019-жыл,****болжол[[6]](#footnote-7)** |
| --- | --- | --- | --- | --- | --- |
| **2015-жылдын июнундагы болжол**  | **2016-жылдын январындагы болжол**  |
| Дүйнөлүк экономика | 103,1 | 103,3 | 102,9 | 103,1 | 103,1 | 104,0 |
| Еврозона | 101,5 | 101,8 | 101,7 | 101,7 | 101,6 | 101,6 |
| Кытай | 106,9 | 107,0 | 106,5-107,0 | 106,5 | 106,5 | 106,3 |
| Россия  | 96,3 | 100,7[[7]](#footnote-8) | 99,3 | 101,3 | 101,5 | 101,5 |
| Казакстан | 101,2 | 102,1[[8]](#footnote-9) | 100,5[[9]](#footnote-10) | 103,3 | 103,4 | 104,2 |
| Белоруссия | 96,1 | 99,0 | 99,5 | 101,0 | 101,0 | 101,5 |
| Армения | 103,0 | 102,7 | 102,2 | 102,8 | 103,0 | 103,5 |

2015-жылы алдын-ала баалоо боюнча 3,1% деңгээлинде түзүлгөн дүйнөлүк өсүш, орто мөөнөттүү мезгилде орточо алганда 3,4% деңгээлинде болжолдонууда. Дүйнөлүк активдүүлүктүн жанданышы ырааттуу темптер менен болот, айрыкча түзүлүп жаткан рыноктору менен өлкөлөрдө жана өнүгүп жаткан өлкөлөрдө.

Европа өлкөлөрүнүн экономикалары, 2018-2019-жылдары бир аз басаңдоо менен, жалпысынан стабилдүү темп менен өсөт.

Кытайда 2015-жылдын жыйынтыгы боюнча ИДП 6,9%га чейин төмөндөдү, бул соңку 25 жылда эң жаман көрсөткүч болду, 2016-жылы өсүш 6,5-7,0%га чейин басаңдайт деп күтүлүүдө жана орто мөөнөттүү мезгилде оң динамика сакталат. Биржа товарларына карата баалардын төмөндөө фонунда орто жана узак мөөнөттүү мезгилде белгиленген түзүмдүк реформалардын ийгиликтүү жүзөгө ашырылышы (ички керектөөгө кайра багыт алуу, мамлекеттик инвестициялоонун натыйжалуулугун жогорулатуу, эмгек рыногунун жана эмгек өндүрүмдүүлүгүнүн өсүшү) ички керектөөнүн кеңейишине алып келет, бул өсүштүн басаңдашын жарым-жартылай ордун толтурат. Бирок, орто мөөнөттүү мезгилде Кытайда өсүштүн басаңдашы дүйнөлүк товардык-сырьёлук рыноктордо сурамдын төмөндөгөнүн билдирет. Биринчиден, бул энергетикалык ресурстарга жана металлдарга тийиштүү, бул ЕАЭБдин экспортуна терс таасирин тийгизет.

Экономикасы өнүккөн өлкөлөрдө өндүрүштүн иш жүзүндөгү жана потенциалдуу көлөмүнүн ортосундагы ажырымдын мындан ары акырындык менен кыскарышы менен анча чоң эмес жана тең эмес өсүш уланат. Өсүштүн басаңдашы жана Кытайдын экономикасынын кайра теңделиши, биржа товарларына баанын төмөндөшү жана рыногу түптөлүп жаткан айрым ири өлкөлөрдөгү чыңалуу 2016-2018-жылдары өсүшкө терс таасирин тийгизет.

Россиянын экономикасы кризистен акырындык менен чыга баштады, бирок жагдайдын бир калыпка келишине дагы көп бар, анткени рубль өзүнүн туруктуулугу менен айырмаланбайт, мунайдын наркы жогорку деңгээлде эмес, ал эми батыштын санкциялары экономикалык жагдайды жакшыртууга мүмкүндүк бербейт.

Экономикалардын өз ара таасири – маанилүү фактор, ал узак мөөнөттү экономикалык өнүгүүнү пландоодо, экономикалык саясаттын кыска - жана орто мөөнөттүү чараларын ишке ашырууда дайыма эсепке алынат. Интеграциялык бирикмеге катышуу өсүштүн траекториясына өз ара оң натыйжаны гана эмес, төмөндөө траекториясына – терс натыйжаны да күчөтөт. Бирок, өз кезегинде координациялоо инструменттерин берет, алар терс таасирди тегиздейт.

ЕАЭБ учурунда, масштабдан улам, интеграциялык бирикменин ичинде негизги ролду Россиянын экономикасы ойнойт, ошондуктан Россиянын оң сыяктуу эле, терс ички толкундоолору ЕАЭБ өнөктөштөрдүн экономикасына чоң таасирин тийгизет. Эгерде, россиялык экономикага жакын түзүмдүк экономикасы менен мүчө мамлекеттер үчүн- бул, биринчи кезекте, симметриялык толкундоолордун натыйжасы болсо, анда Кыргыз Республикасы үчүн- бул экинчи даражадагы натыйжаларды жана таасирди Россиядан которуунун жыйынтыгы. Россия эң чоң керектөө рыногу гана эмес, ал финансылык агымдардын: инвестициялардын жана мигранттардын акча которуулары түрүндөгү трансферттердин булагы болуп саналат.

Демек, ЕАЭБге мүчө мамлекеттердин ортосунда өз ара таасирденүү күчтүү жана экономиканы өнүктүрүү үчүн уланып жаткан жагымсыз шарттар (энергия алып жүрүүчүлөргө баанын, сатып алуучулук мүмкүнчүлүктүн төмөндөшү, валюта рыногунда уланып жаткан өзгөрмөлүүлүк ж.б.) 2016-жылда жана Кыргыз Республикасынын орто мөөнөттүү мезгилинде макроэкономикалык көрсөткүчтөргө таасирин тийгизет.

Жагымдуу факторлор:

* кыргыз экономикасынын ЕАЭБге толук интеграциясы жана либералдуу тышкы соода саясатын сактоо (таасирденүүнүн туу чокусу 2016-2017-жж.);
* ЕАЭБге мүчөлүк- интеграциялык чаралардан жана аракеттерден улам, кошумча туруктуулукту жана экономиканын өнүгүүсүн камсыз кылуу фактору катары;
* бизнес-чөйрөнүн жагымдуулугун жана инвестициялык климаттын жакшыруу фонунда чарбакер субъекттердин ишкер активдүүлүгүнүн өсүшү (2015-2017-жылдары Кыргыз Республикасында жеке секторду өнүктүрүү боюнча КР Өкмөтүнүн программасын ишке ашыруу (КРӨ 2015-жылдын 18-мартындагы №129 токтому));
* ЕАЭБге мүчө өлкөлөрдүн рынокторунда ата-мекендик өндүрүүчүлөрдүн атаандаштыкка жөндөмдүүлүгүн жогорулатуу;
* инвестициялардын көлөмүнүн өсүшү, инвесторлор үчүн алымдарсыз жана тоскоолдуктарсыз жаңы рыноктор ачылат;
* Кыргыз Республикасынын экспортун өнүктүрүү боюнча Кыргыз Республикасынын Өкмөтүнүн 2015-2017-жылдарга карата планын (Кыргыз Республикасынын Өкмөтүнүн 2015-жылдын 31-мартындагы №174 токтому) ишке ашыруунун негизинде жогорку экспорттук потенциалы менен артыкчылыктуу секторлорду жана экспорттук операцияларды өнүктүрүү;
* буга чейин бажы контролунун болушу менен кармалып турган чек ара соодасынын өнүгүүсү жаңы жумуш орундарын түзүүгө, калктын акчалай кирешесин көбөйтүүгө, жер-жерлерде транспорттук, турак-жай, социалдык инфратүзүмдүн  жакшырылышына көмөк көрсөтөт;
* товардын салмагы эмес, анын баасы боюнча бажылык тариздөөнү колдонуу менен ЕАЭБдин Бажы кодексинин ченемдерине бажылык башкаруунун эрежелерин ылайык келтирүү түшкөн кирешени олуттуу түрдө көбөйтө алат;
* эмгектин жана капиталдын эркин кыймылы.

Негизги тобокелдиктер:

* ЕАЭБ кошулууга байланыштуу тышкы сооданын шарттарынын өзгөрүүсүнө кыргыз экономикасынын жай адаптацияланышы;
* түзүлгөн геоэкономикалык кырдаалдан улам, негизги соода өнөктөш өлкөлөрдө экономикалык өсүштүн төмөндөшүнөн улам керектөө сурамынын азайышы;
* мамлекеттик карыздын пайда болгон жогорку деңгээли (2015-жылдын жыйынтыгы боюнча ИДПга карата мамлекеттик карыздын катышы 68,2%ды түздү), ал фискалдык стимул берүү мүмкүндүгүн чектеши мүмкүн, демек бюджеттик тартыштык мамлекеттик карыздын мындан ары өсүшүнө коркунуч жаратат;
* алымдардын жогорулашынан, начар инфратүзүмдөн, ЕАЭБдин техникалык регламенттеринин жаңы талаптарынын сапатынан жана аткарылышынан улам, экономиканын импорттолуучу материалдарынын жогорку салыштырмалуу салмагы менен секторлор үчүн атаандаштыкка жөндөмдүүлүктүн кыскарышы жана өндүрүштүн чыгымдарынын өсүшү;
* акча которууларынын азайышы өз учурунда курулуштун, кызмат көрсөтүүнүн дүң продукциясынын көлөмүнүн төмөндөшүнө алып келет;
* шарттардын өзгөрүшүнөн улам сооданын көлөмүнүн кыскарышы (алымдарсыз) бирдиктүү бажы тарифин кабыл алуу, бажылык тариздөөнүн жеңилдетилген режимин жокко чыгаруу, ЕАЭБдин техникалык регламенттерин, шайкештикти тастыктоонун айрыкча катуурак эрежелерин кабыл алуу);
* чек ара жанындагы жана тышкы соодада тоскоолдуктардын сакталышы же жай жоюлушу; чет өлкөлүк өндүрүүчүлөр тарабынан ички рынокто атаандаштыктын өсүшү;
* экспортёрлор үчүн чыгымдардын өсүшү, жана бир катар учурларда Бажы союзунда кабыл алынган техникалык жөнгө салуу системасы өндүрүүчүлөргө жана продукцияга карата кыйла катуу талаптарды койгондугунан улам, экспортту жүзөгө ашыруунун мүмкүн эместиги (сыноо лабораторияларын модернизациялоонун созулган процесси, өткөрүү пункттарында санитардык-карантиндик, ветеринардык жана фитосанитардык контролду Бажы союзунун талаптарына шайкеш келтирүү жана техникалык жөнгө салуу системасын жакшыртуу боюнча башка чараларды жүзөгө ашыруу);
* бажы алымдарынын өсүшүнөн улам, Кыргызстанга кээ бир товарларды ташып келүүнүн токтотулушу, ЕАЭБге кирбеген өлкөлөр менен товар жүгүртүүнүн төмөндөшү;
* Кыргызстанда өндүрүлгөн кээ бир айыл чарба продуктуларынын ЕАЭБ өлкөлөрүнө агылып чыгышына ылайык, бул товарларга баалардын кымбатташы;
* ата мекендик рыноктон квалификациялуу жумуш күчүнүн агылып кетиши.

Ошондуктан, жогоруда белгиленген жагдайлардын өнүгүүсү төмөнкүдөй макроэкономикалык тобокелдиктерге алып келиши мүмкүн:

* тышкы сурамдын азайышы (импортту алмаштыруучу өндүрүштөрдү өнүктүрүү боюнча Россия жана Казакстан тарабынан чечимдин кабыл алынышы) жана негизги соодалык өнөктөш өлкөлөр менен соода шарттарынын начарлашы (кыргыз товарларына жана кызматтарына суроо-талаптын азайышы экономиканын экспортко багытталган тармактарында өндүрүү көлөмүнүн төмөндөшүнө алып келет, бул чет өлкөлүк валютанын агымынын азайышынан улам, улуттук валютанын курсунун төмөндөшүнө алып келиши мүмкүн);
* валюта рыногундагы учурдагы жагдайдын фонунда негизги азык түлүк товарларына жана энергия ресурстарына импорттун наркынын өсүшү экономикага кошумча инфляциялык басымды жаратат;
* акча которуулары боюнча агымдын төмөндөшүнөн улам, калктын кирешелеринин төмөндөшү республикада социалдык чыңалууну күчөтүшү мүмкүн;
* жеке трансферттердин келүү көлөмүнүн төмөндөшү калктын керектөө сурамынын жана чогулткан акчаларынын азайышына, ошону менен кызмат көрсөтүү секторунда жана турак-жай курулушунда көлөмдөрдүн төмөндөшүнө алып келет (экономикалык активдүүлүктүн өсүшү баарынан мурда эмгек мигранттарынын акча которууларынын агымы менен камсыздалган ички сурамдын өсүшү (акыркы керектөө жана дүң топтоого карата чыгымдардын суммасы);
* реэкспортко кошо тартылган кызматтардын тармагы (соода) басаңдоодо жана ушул чөйрөдө экономикалык активдүүлүктүн жалпы басаңдашы транспорт кызматтарына сурамдын төмөндөшүнө алып келет;
* социалдык чыгымдардын мурдагы деңгээлин сактоодо кредиттик жана гранттык түшүүлөрдүн кыскарышынын натыйжасында мамлекеттик бюджеттин тартыштыгынын жогорулашы.

Бул шарттарда орто мөөнөттүү мезгилге экономикалык саясаттын негизги максаты макроэкономикалык стабилдүүлүктү сактоо болот.

Орто мөөнөттүү болжол мамлекеттин айрыкча активдүү саясатын караштырат, ал экономиканын туруктуу өнүгүүсүн жана социалдык стабилдүүлүктү камсыз кылууга багытталган жана стимул берүүчү кошумча чараларды кабыл алуунун шарттарында экономиканын өнүгүүсүн мүнөздөйт.

**4. Улуттук экономиканын туруктуулугун баалоо**

Аталган факторлорду, болгон ресурстарды эске алып жана иш жүзүндө түзүлгөн жагдайдан улам, 2016-2019-жылдарда айрыкча мүмкүн болгон болжолдук маанилердин үч сценарийине баалоо жүргүзүлдү, мында экономикалык өсүштүн басаңдашы болжолдонууда.

Кыргыз Республикасынын Өкмөтүнө караштуу макроэкономикалык жана инвестициялык саясат боюнча координациялык кеңеште Кыргыз Республикасын орто мөөнөттүү мезгилде (2017-2019-жж.) социалдык-экономикалык өнүктүрүүнүн сунушталган үч сценарийинен (мүмкүн болгон (базалык), пессимисттик, оптимисттик) өлкөнүн орто мөөнөттүү бюджетин түзүү үчүн базалык макроэкономикалык сценарий жактырылган (2016-жылдын 10-мартындагы №16-32 протоколу), мында макроэкономикалык параметрлерге терс таасир тийгизүүчү кездешкен тобокелдиктерди эске алууда мүмкүн болгон толкундоолор жаралган учурларда мамлекеттик финансыга баалоо жүргүзүү үчүн пессимисттик сценарийдин алкагында да бюджеттин орто мөөнөттүү болжолуна эсептөө жүргүзүү зарылдыгы жөнүндө белгиленген.

7-таблица

**2017-2019-жылдарга өлкөнүн экономикасын өнүктүрүү сценарийлери, % менен**

|  |  |  |  |  |  |  |
| --- | --- | --- | --- | --- | --- | --- |
|  | **сценарийлер** | **2015-ж. алдын ала факт.** | **2016-ж.****күтүүлөр** | **2017-ж. болжол** | **2018-ж. болжол** | **2019-ж. болжол** |
| **ИДП** | оптимист. | **103,5** | 104,8 | 104,2 | 105,0 | 105,7 |
| мүмкүн болгон | 103,0 | 103,5 | 104,3 | 105,5 |
| пессимист. | 101,1 | 102,4 | 103,1 | 104,2 |

Болжолдун үч сценарийи тең жогоруда келтирилген тышкы шарттардын бирдиктүү гипотезасынын негизинде иштелип чыккан.

Өлкөнүн өнүгүү сценарийлерин баалоонун негизине жалпы өбөлгөлөр түптөлгөн, алар тышкы жана ички тобокелдиктердин сакталышы (дүйнөлүк экономиканын өнүгүүсүнүн туруксуздугу, Россия Федерациясына карата киргизилген санкциялардын сакталышы, ЕАЭБге мүчө өлкөлөрдө жана негизги соода-өнөктөш өлкөлөрдө негизги макроэкономикалык көрсөткүчтөрдүн төмөндөө жагына кайра каралышы), өлкөнүн айыл чарбасын жана энергетикасын өнүктүрүү үчүн жаратылыш-климаттык шарттардын таасири, сомго карата доллардын алмашуу курсунун өзгөрмөлүүлүгү, товардык рыноктогу өзгөрмөлүүлүк, инфляциянын орточо өсүшү ж.б., алар учурдагы жылы өлкөнүн экономикасын өнүктүрүүгө таасирин тийгизет.

Сценарийлердин айырмасы жеке бизнестин жүрүм-турум моделинин айырмасы, анын атаандаштыкка жөндөмдүүлүгүн жогорулатуу перспективалары жана өнүгүүнүн мамлекеттик саясатын ишке ашыруу натыйжалуулугу жана түзүмдүк маневрдин перспективалары менен шартталган.

Базалык сценарий 2015-жылы түзүлгөн экономикалык траекториялардын алкагында айрыкча мүмкүн болгон өнүгүүнү болжолдойт. Пессимисттик сценарий экономиканын айрым секторлоруна таасирин тийгизген терс толкундоолордун топтомун ишке ашырууну, ошондой эле орто мөөнөттүү траекторияда көйгөйлүү чөйрөлөрдү табууну болжолдойт. Аныкталган көйгөйлүү чөйрөлөр жана дисбаланстар туруктуу өнүгүүнү сактоого багытталган кийинки кризиске каршы аракеттердин жана алдын алуучу көрүнүштөрдү талап кылган багыттарды белгилөөгө мүмкүндүк түзөт.

**5. 2016-жылы күтүлгөн макроэкономикалык көрсөткүчтөр**

2016-жылы экономикалык саясаттын башкы максаты макроэкономикалык туруктуулукту сактоо жана экономикалык өсүштүн оң динамикасын чыңдоо болуп саналат, аларга жетишүү үчүн Кыргыз Республикасынын Өкмөтүнүн 2016-жылга “Стабилдүүлүк, ишеним жана жаңы мүмкүнчүлүктөр” программасын ишке ашыруу боюнча Кыргыз Республикасынын Өкмөтүнүн иш-аракеттер планы (Кыргыз Республикасынын Өкмөтүнүн 2016-жылдын 29-январындагы №41 токтому) активдүү ишке ашырылат.

2016-жылы өлкөнүн экономикалык өнүгүүсү, болгон чакырыктарга жана тенденцияларга, ошондой эле экономикалык прогресс үчүн ички чектөөлөргө карабастан, 2013-2017-жылдардын мезгилине Кыргыз Республикасын туруктуу өнүктүрүүнүн улуттук стратегиясында түптөлгөн негизги багыттарга жана милдеттерге ылайык экономикалык потенциалды түзүү жана күчөтүү боюнча активдүү саясатты жүргүзүүнүн негизинде жүзөгө ашырылат.

ЕАЭБге мүчөлүк экономиканын өнүгүүсүн жана кошумча туруктуулукту камсыздоо фактору жана ошол эле мезгилде интеграциялык чараларга жана аракеттерге ылайык белгиленген чакырыктарга жооп катары чыгат.

Дүйнөдө жана ЕАЭБ мейкиндигинде экономикалык өсүштүн темпинин төмөндөшүнө байланыштуу тобокелдиктердин тышкы факторлорун минималдаштыруу, ошондой эле ишкердикти өнүктүрүү үчүн жагымдуу шарттарды түзүү максатында Өкмөттүн аракеттери Кыргыз Республикасынын Өкмөтүнүн “Стабилдүүлүк, ишеним жана жаңы мүмкүнчүлүктөр” Программасын өз убагында жана сапаттуу ишке ашырууга багытталат. Бул Программа жакын арада баардык аракеттерди топтоо зарыл болгон артыкчылыктуу багыттарга арналган, андан тышкары ал иш жүзүндө ишке ашыруу боюнча мыйзамдуу, ченемдик жана укуктук демилгелердин пакети менен бекитилген. Туруктуу экономикалык өсүштү камсыздоо үчүн Өкмөт ири инвестициялык долбоорлорду ишке ашырууну улантат.

Макроэкономикалык туруктуулукка жетишүү экономикалык өнүгүүнүн туруктуулугун, жүргүзүлүп жаткан экономикалык саясаттын алдын ала көрө билүүсүн аныктоочу макроэкономикалык көрсөткүчтөрдүн туруктуулугун камсыздайт, пайда болуп жаткан дисбаланстарга өз убагында жооп кайтаруу үчүн мамлекетте жетиштүү ресурстардын жана инструменттердин бар экендиги жөнүндө түшүнүк берет.

**Базалык (айрыкча мүмкүн болгон) сценарий**. 2016-жылы күтүлгөн көрсөткүчтөрдү түзүүнүн негизине базалык (айрыкча мүмкүн болгон) сценарийге төмөнкүдөй сектордук өбөлгөлөр түптөлгөн:

*айыл чарбасында:*

* жаратылыш-климаттык фактордун таасири;
* жаныбарлардын жана үй канаттууларынын түрлөрүнүн санын орточо алганда 2,7%га көбөйтүү;
* 2016-жылы жер ресурстарын натыйжалуу пайдалануу жана дээрлик бардык өсүмдүктөрдүн түшүмдүүлүгү үчүн эгин аянттарынын түзүмүн оптималдаштыруу;
* күнөскана чарбаларын өнүктүрүү;
* союу цехтерин курууну улантуу;

*өнөр жайында:*

* Кумтөр кенин иштетүү боюнча ишканалардын күтүлүп жаткан стабилдүү иши, эсептөөгө “Кумтөр Голд Компани” ЖАК пландаган көлөмдүн орточо чеги кабыл алынды (16 т же 515,1 миң унция);
* “Кыргызалтын” ААК алтын өндүрүүнүн көлөмүн жогорулатуу;
* “Бозымчак” кенинде өндүрүштүн көлөмүн жогорулатуу жана Талды-Булак сол жээк кенинде алтын өндүрүшүн ишке киргизүү;
* “Жунда” мунайды кайра иштетүү заводунун өндүрүш көлөмүн жогорулатуу жана Токмок мунайды кайра иштетүү заводун ишке киргизүү;
* 2016-жылы текстиль жана тигүү өнөр жайынын көлөмдөрүн 2015-жылдын көлөмүндө сактоо;
* 2016-жылы “Интергласс” ААК айнек өндүрүшүнүн көлөмүн сактоо (16 млн кв.м);
* иштетилип жаткан кендерде запастар түгөнгөндүктөн, чийки мунайды казуу көлөмүнүн кыскарышы;
* суу агымынын күтүлгөн көбөйүүсү, жана натыйжа катары, электр энергиясын өндүрүү көлөмүн калыбына келтирүү, 2016-жылы өсүш 1,1%;

*курулушта:*

* табигый кырсыктардан жапа чеккен билим берүү обьекттеринин жана авариялык обьекттердин, ошондой эле жогорку курулуш даярдыгындагы обьекттердин курулушун, реконструкциялоону “Жерүй” кенин иштетүүдөн түшкөн 3,1 млрд сом көлөмүндө каражаттардын эсебинен аяктоо;
* жеке жактардын которуу системасы аркылуу жүзөгө ашыруучу акча которууларынын таза агымынын 2015-жылга карата болжол менен 10,2%га төмөндөөсүнүн күтүлүшү;
* ишканалардын жана уюмдардын эсебинен “Кумтөр Голд компани”, “Кыргызалтын”, “Газпром Кыргызстан” ЖАК тарабынан капиталдык салымдардын түшүүлөрү;
* 2016-жылга Өкмөттүн Планында түптөлгөн инвестициялык долбоорлорду жана чараларды ишке ашыруу;
* 2016-жылы мамлекеттик бюджеттен капиталдык салымдардын көбөйүшүнүн эсебинен долбоорлорду толук көлөмдө ишке ашыруу (2016-жылы мамлекеттик бюджеттен капиталдык салымдар 4760,9 млн сом суммасында каралган. 2016-жылга мамлекеттик инвестициялар программасы боюнча бюджеттин долбоору менен- 44,6 млрд сом суммасында болжолдонууда);
* ири инвестициялык долбоорлордун бөлүгүн каржылоодогу үзгүлтүктөр;

*кызмат көрсөтүү чөйрөсүндө*:

* керектөө сурамын стабилдештирүү жана 2016-жылы сооданын- 5,1 % деңгээлинде өсүшү;
* ички сурам потенциалдуу деңгээлде кармалып турат, ал эми реэкспортко кошо тартылган кызмат көрсөтүү тармактары басаңдайт;
* реэкспортко байланыштуу иштин көрсөткүчтөрүнүн төмөндөшү жана экономикалык активдүүлүктүн жалпы басаңдашы транспорт кызматтарына сурамдын төмөндөшүнө алып келет. Транспорт ташуулары боюнча кызмат көрсөтүүлөрдү өнүктүрүү жайлайт;
* байланыш кызматын көрсөтүү чөйрөсү рынок толуп калган чекке жетип калды жана мындан аркы өнүгүү керектөөчүлөрдү тейлөө зонасын кеңейтүүнүн эсебинен гана болот.

Өбөлгөлөрдү эсепке алуунун негизинде 2016-жылы экономикалык өсүш 3,0 % деңгээлинде, ал эми Кумтөр кенин иштетүү боюнча ишканаларды эсепке албаганда- 3,4% деңгээлинде. ИДП 2016-жылдагы номиналдуу көлөмү 461,5 млрд сом суммасында күтүлүүдө.

2016-жылы күтүлгөн негизги социалдык-экономикалык көрсөткүчтөр төмөнкүдөй түрдө болот:

8-таблица

**ИДПны түзгөн секторлор боюнча өсүштүн түзүмү жана темптери[[10]](#footnote-11)**

(базалык сценарий)

|   | **2015 год, алдын ала иш жүзүндө** | **2016-ж, күтүүлөр** |
| --- | --- | --- |
| **млн сом** | **Өсүш темпи, %** | **ИДПга карата % менен**  | **млн сом** | **Өсүш темпи, %** | **ИДПга карата % менен** | **Доля вклада в рост ВВП, п.п.** |
| **ИДП** | **423635,5** | **103,5** | **100,0** | **461527,1** | **103,0** | **100,0** | **3,0** |
| Айыл чарбасы | 59395,6 | 106,2 | 14,0 | 63542,0 | 101,5 | 13,8 | 0,21 |
| Өнөр жай | 64959,7 | 95,8 | 15,3 | 68517,2 | 101,9 | 14,8 | 0,29 |
| Курулуш | 35322,9 | 113,9 | 8,3 | 40461,1 | 109,3 | 8,8 | 0,77 |
| Кызмат көрсөтүү чөйрөсү | 212901,9 | 103,7 | 50,3 | 233391,0 | 102,8 | 50,5 | 1,40 |
| Продуктуларга жана импортко таза салыктар  | 51055,4 | 103,5 | 12,1 | 55615,7 | 103,0 | 12,1 | 0,37 |

3,0% деңгээлинде күтүлүүчү экономикалык өсүш экономиканын бардык секторлорунун ИДПга оң салымы, анын ичинде: (1) айыл чарба өндүрүшүнүн 1,5%га; (2) курулуш секторунун 9,3%га; (3) өнөр жайы- 1,9%га; (4) кызмат көрсөтүү секторунун 2,8%га өсүшү менен камсыздалат. Мында ири салым кызмат көрсөтүү сектору тарабынан (1,40 пайыздык пункт) камсыздалат, ал эми курулуштун (0,77 пайыздык пункту), өнөр жайдын (0,29 пайыздык пункту) жана айыл чарбасынын (0,21 пайыздык пункт) салымдары орточо болот.

2016-жылы ИДПны өндүрүүдөгү мүмкүн болгон төмөндөөдө керектөө жана инвестициялык сурамдын кыскарышы белгилүү ролду ойнойт.

2016-жылы инфляция орточо темптер менен өсөөрү күтүлүүдө. Инфляцияны бир түрдүү маанилердин чегинде кармап туруу, ошондой эле орточо экономикалык өсүш калктын реалдуу кирешесинин өсүшүнө стимул берет.

2016-жылда керектөө бааларынын өсүшү, негизинен, чет өлкөлүк валюталарга карата улуттук валютанын алмашуу курсунун, азык-түлүккө карата дүйнөлүк баалардын өзгөрмөлүүлүгү, ошондой эле ЕАЭБге Кыргыз Республикасынын кошулуусуна байланыштуу калктын инфляциялык күтүүлөрү менен аныкталат.

Азык-түлүктүн жана сырьёнун дүйнөлүк рынокторундагы жагымдуу баа жагдайы ички бааларды кармап туруучу таасирин көрсөтүүнү улантат. Кыргыз Республикасынын 2014-2017-жылдарга карата орто мөөнөттүү тарифтик саясатына ылайык (Кыргыз Республикасынын Өкмөтүнүн 2014-жылдын 20-ноябрындагы № 660 токтому) 2016-жылы электр жана жылуулук энергиясына тарифтерди этап менен көтөрүү процесси улантылат. Кыргызстандын негизги соода өнөктөш өлкөлөрдөгү макроэкономикалык өнүгүүнүн болжолдорунун бир аз жакшырышына карабастан, тышкы фон чыңалган бойдон калышы мүмкүн. Бул жогорку инфляциялык басымдын сакталышын шарттайт.

Кыргыз Республикасынын региондук экономикага тыгыз интеграцияланышын эске алып, инфляциянын деңгээли, баарынан мурда, тышкы региондук конъюнктуранын начарлашына/оңолушуна көз каранды. Тактап айтканда, Россия Федерациясынын Экономикалык өнүгүү министрлигинин акыркы болжолунда белгиленгендей, жылдык мезгилде инфляциянын - 6,4%га, ал эми орточо жылдык өсүшү - 2016-жылы 7,6%га чейин төмөндөшү болжолдонууда. Бирок, инфляциянын болжолдонгон деңгээлинин жогорулоо коркунучу бар, ал мунайга кыйла төмөн баалар жана валюта рыногунда белгисиздик сакталганда рублдун курсунун мындан аркы мүмкүн болгон төмөндөшүнө байланыштуу. Казакстан Республикасында инфляциянын деңгээли 6,0-8,0% чегинде күтүлүүдө.

Бириккен Улуттардын азык-түлүк жана айыл чарба уюмунун (мындан ары - ФАО) болжолу боюнча 2016-жылы буудайдын жакшы түшүмү Кытайда жана Түштүк Азияда күтүлүүдө. ФАОнун “Дандарды сунуштоо жана дандарга сурам” сводкасы боюнча буудайды дүйнөлүк өндүрүүнүн 2016-жылы 1,4%га төмөндөшү негизинен кургакчылыктын натыйжасында болжолдонууда, ал Россия Федерациясындагы жана Украинадагы жаздык түшүмдүн төмөндөшүнө алып келди. Ага карабастан, болжолдорго ылайык Кытай жана Пакистан буудайдын рекорддук түшүмүн алышат. Ошондой эле, Индияда өндүрүүнүн калыбына келтирилиши күтүлүүдө.

АКШ Айыл чарба министрлигинин (USDA) февралдык отчётуна ылайык, Россияда буудайды өндүрүү 61 млн тоннаны, керектөө 37 млн тоннаны, ал эми акыркы запастар - 7,282 млн тоннаны түздү; Казакстанда буудайды өндүрүүнүн болжолу 14төн 13,748 млн. тоннага чейин төмөндөдү, буудайды сатуу деңгээли өзгөргөн жок - 6,5 млн тонна.

Дан боюнча Эл аралык кеңештин (IGC) маалыматтары боюнча Россия жана Казакстан үчүн учурдагы 2015-2016 - сезонго февраль айында баланстын айрым статьялары боюнча болжолдоолор өзгөргөн. Россияда дандын алгачкы запастары өзгөргөн жок - 9,8 млн тонна, өндүрүү болжолу 98,3төн 98,9 млн тоннага чейин көтөрүлгөн, ал эми импорт боюнча маалыматтар өзгөргөн жок- 0,7 млн доллар. Натыйжада, жалпы жылдык баланс 108,8ден 109,4 млн тоннага чейин көтөрүлгөн, экспорт өзгөрүүсүз калды жана 31,3 млн тоннаны түздү, буудай боюнча өндүрүү болжолу 60,6дан 61,0 млн тоннага чейин көтөрүлдү, жалпы жылдык баланс 67,9дан 68,3 млн тоннага чейин өстү, экспорт өзгөргөн жок - 23,4 млн доллар. Казакстанда дандын алгачкы запастары өзгөргөн жок - 3 млн тонна, өндүрүү болжолу 17,3төн 17,5 млн тоннага чейин жогорулады, ал эми импорт боюнча маалыматтар өзгөргөн жок - 0,2 млн тонна. Натыйжада жалпы жылдык баланс 20,5тен 20,7 млн тоннага чейин жогорулады, экспорт 6,9дан 7 млн тоннага чейин өстү, буудай боюнча өндүрүү болжолу 14төн 13,7 млн тоннага чейин төмөндөдү, импорт өзгөргөн жок - 0,2 млн. тонна. Жалпы жылдык баланс 16,6дан 16,3 млн тоннага чейин азайды, экспорт 6,5 млн тонна белгисинде калды.

Инфляцияны кармап туруучу таасирди эл аралык уюмдардын продуктунун негизги түрлөрү боюнча жагымдуу болжолдору жана инфляциянын деңгээлине айрыкча чоң таасир тийгизе турган азык түлүк товарларына керектөө бааларынын динамикасына оң таасирин тийгизет.

Алмашуу курсунун кескин өзгөрүүлөрүнө жол бербөө, валюта рыногунда “кызыл кулактык” операциялардын алдын алуу, товарларга, кызмат көрсөтүүлөргө жана КММдин баалардын кескин көтөрүлүшүнө жол бербөө максатында, Кыргыз Республикасынын Өкмөтүнүн 2016-жылга “Стабилдүүлүк, ишеним жана жаңы мүмкүнчүлүктөр” Программасын ишке ашыруу боюнча Кыргыз Республикасынын Өкмөтүнүн аракеттери планында (Кыргыз Республикасынын Өкмөтүнүн 2016-жылдын 29-январындагы № 41 токтому менен бекитилген) каралган кризиске каршы иш-чаралар жана улуттук экономиканы чыңдоо жана экономиканы доллардан ажыратуу боюнча иш-чаралар ишке ашырылат, мында негизги чаралар болуп төмөнкүлөр саналат:

* сомдун алмашуу курсунун кескин өзгөрүүлөрүн жумшартуу максатында валюталык интервенцияларды өткөрүү;
* азык-түлүк продуктуларынын жана КММдин товардык запастарына баалоо жүргүзүү (аштык буудай, эт, май, кумшекер ж.б.), зарылчылык болсо товардык интервенцияны жүргүзүү;
* алмашуу бюролору боюнча биргелешкен рейддерди дайыма жүргүзүү боюнча ишти күчөтүү жана лицензиясыз иш үчүн жазаны катуулоо;
* бюджеттик жумушчулардын жана калктын социалдык жактан аялуу катмарынын чет элдик валютада алган ипотекалык кредиттерин трансформациялоо механизмин түзүү боюнча сунуштарды киргизүү;
* социалдык маанилүү товарларга (ун, нан, эт, сүт, май, кант, КММ ж.б.) жана кызматтарга карата бааларды мониторингдөө;
* товарлардын мыйзамсыз алынып келишине контролду күчөтүү жана кирешелерди башкаруу деңгээлин көтөрүү;
* калктын доллардагы каражаттарын улуттук валютада топтоого стимул берүүчү механизмди түзүү;
* экономиканын тармактарынын түзүмүн оптималдаштыруу (экономиканы диверсификациялоо);
* калктын улуттук валютага- жалгыз төлөм каражаты катары, ал эми чет элдик валютага- резервдик валюта катары ишенимин түзүү боюнча маалыматтык кампанияларды өткөрүү;
* жалпыга маалымдоо каражаттарында кеңири чагылдыруу (теле- жана радио берүүлөрүн, пресс-конференцияларды уюштуруу) ж.б.

Региондор боюнча 2016-жылы ИДПны өндүрүүнүн негизги үлүшү 76,6%дык салыштырма салмагы менен Бишкек шаарында, Чүй, Ысык-Көл, Жалал-Абад облустарында экономиканын иштешинин эсебинен камсыз кылынат, алардын республиканын ИДПсына болгон суммалык салымы 2,7 п.п. түзөт. Жалал-Абад (11,6%) жана Ысык-Көл (12,2%) облустарында ИДПны өндүрүүнүн жалпы көлөмүндөгү олуттуу үлүштөрү Жалал-Абад облусунун аймагында республикада өндүрүлгөн электр энергиясынын 90%на жакыны өндүрүүлөрүнө, ал эми Ысык-Көл облусунун аймагында “Кумтөр” кенин иштетүү боюнча ишканалар жайгашкандыгына байланыштуу.

Калган бөлүгү эң аз салымы менен 23,4% деңгээлинде Ош, Баткен, Нарын, Талас облустарынын жана Ош шаарынын ортосунда бөлүштүрүлгөн.

9-таблица

ИДПны өндүрүүдө региондордун салымы

| **Көрсөткүчтөр** | **2015-жыл,баалоо** | **2016-жыл, күтүлүүдө** |
| --- | --- | --- |
| млн сом | Өсүш темпи, % | млн сом | Өсүш темпи, % | ИДПга карата % менен | ИДПнын өсүшүнө салым, п.п. |
| **ИДП (Республика)** | **423635,5** | **103,5** | **461527,1** | **103,0** | **100,0** | **3,0** |
| Баткен облусу | 17561,5 | 103,3 | 19121,5 | 102,1 | 4,1 | 0,09 |
| Жалал-Абад облусу | 48167,1 | 109,2 | 53227,6 | 105,2 | 11,5 | 0,59 |
| Ысык-Көл облусу | 52683,8 | 103,0 | 56856,6 | 103,2 | 12,3 | 0,40 |
| Нарын облусу | 11960,9 | 103,2 | 13164,0 | 103,7 | 2,9 | 0,10 |
| Ош облусу | 32655,3 | 101,7 | 34938,0 | 102,0 | 7,6 | 0,15 |
| Талас облусу | 13840,9 | 104,0 | 15065,1 | 103,1 | 3,3 | 0,10 |
| Чүй облусу | 66131,9 | 109,4 | 72895,0 | 104,5 | 15,8 | 0,70 |
| Бишкек шаары | 157164,3 | 99,7 | 170526,5 | 101,9 | 36,9 | 0,70 |
| Ош шаары | 23469,8 | 105,7 | 25732,8 | 103,7 | 5,6 | 0,20 |

**Пессимисттик сценарий** соода өнөктөш өлкөлөрдөгү кыйынчылыктардын экономикага айрыкча терең таасирин болжолдоого негизделет, ошондой эле жагдайды стабилдештирүү боюнча Өкмөт тарабынан көрүлүп жаткан чаралар жетишсиз каржылоонун жана башка себептердин натыйжасында жарым-жартылай гана ишке ашырылышы күтүлүүдө.

Өнүгүүнүн пессимисттик сценарийинде түптөлгөн шарттар, өлкөдөгү экономикалык өсүштүн мындан дагы басаңдашын, инфляциялык тобокелдиктердин күч алышын, ошондой эле базалык сценарийге салыштырганда алмашуу курсунун мындан дагы төмөндөшүн болжолдойт.

2016-жылы күтүлгөн көрсөткүчтөрдү түзүүнүн негизине пессимисттик сценарийге төмөнкүдөй сектордук өбөлгөлөр түптөлгөн, алар:

айыл чарбасында*:*

* жаратылыш-климаттык фактордун таасири (кургакчылык, сугаттын жоктугу);
* айыл чарба өсүмдүктөрүн эгүү аянттары 2015-жылдын деңгээлинде жана жагымсыз жаратылыш факторлорунун эсебинен түшүмдүүлүктүн төмөндөшү;
* каржылоо практикасын улантуу, жеңилдетилген кредиттик ресурстарды пайдалануудан натыйжа байкала элек;
* жагымсыз эпизоотикалык жагдай;
* минералдык жер семирткичтердин тартыштыгы; айыл чарба өсүмдүктөрүнүн үрөндөрү менен жетишсиз камсыздалуу; отунга жана КММ бааларды күн мурунтан болжолдоо мүмкүн эместиги;

өнөр жайында*:*

* Кумтөр кенин иштетүү боюнча ишканалардын стабилдүү иши. Эсептөөгө “Кумтөр Голд Компани” ЖАК пландалган көлөмүнүн төмөнкү чеги кабыл алынды (14 т же 480 миң унция);
* 2016-жылы “Кыргызалтын” ААК алтын өндүрүүнүн көлөмүн 2015-жылдын деңгээлинде сактоо;
* “Жунда” мунайды кайра иштетүү заводунун өндүрүү көлөмү 2015-жылдын деңгээлинде, Токмок мунайды кайра иштетүү заводун ишке киргизүү;
* “Кадамжай сымап комбинаты” ААК сырьё менен камсыздалган эмес, “Кара-Балта тоо-кен комбинаты” ААК иштебей токтоп турат;
* иштетилип жаткан кендерде запастар түгөнгөндүктөн, чийки мунайды казуу көлөмүнүн кыскарышы;
* Бозымчак кенинде өндүрүштүн көлөмү (рудалар жана курамында алтын бар концентраттар) дээрлик 2015-жылдын деңгээлинде жана Талды-Булак сол жээк кенинде алтын өндүрүшүн ишке киргизүү;
* “Интергласс” ААК айнек өндүрүшүнүн көлөмү 2015-жылдын деңгээлинде (15 млн кв.м);
* 2016-жылы текстиль жана тигүү өнөр жайынын көлөмдөрү 2015-жылдын көлөмүнүн деңгээлинде;
* 2016-жылы электр энергиясын өндүрүүнүн көлөмү дээрлик 2015-жылдын деңгээлинде.

курулушта:

* табигый кырсыктардан жапа чеккен билим берүү обьекттеринин жана авариялык обьекттердин, ошондой эле жогорку курулуш даярдыгындагы обьекттердин курулушун, реконструкциялоону “Жерүй” кенин иштетүүдөн түшкөн 3,1 млрд сом көлөмүндө каражаттардын эсебинен аяктоо;
* которуу системасы аркылуу жүзөгө ашырылуучу жеке жактардын акча которууларынын таза агымынын төмөндөшү улангандыктан калктын каражаттарынын эсебинен турак жай курулушунун көлөмүнүн кыскарышы;
* ишканалардын жана уюмдардын эсебинен “Кумтөр Голд компани”, “Кыргызалтын”, “Газпром Кыргызстан” ЖАК тарабынан капиталдык салымдардын көлөмүнүн кыскарышы;
* ири инвестициялык долбоорлордун бөлүгүн каржылоонун токтошу (ГЭСтин Жогорку-Нарын каскады, Камбарата 1,2)

кызмат көрсөтүү чөйрөсүндө:

* импорттун/ экспорттун көлөмүнүн кыскарышы жана мунун негизинде сооданын басаңдашы;
* которуу системасы аркылуу жүзөгө ашыруучу жеке жактардын акча которууларынын таза агымынын төмөндөшүнүн уланышы (орточо алганда 2016-жылы 13%);
* ички сурам потенциалдуу деңгээлде кармалып турат, ал эми реэкспортко кошо тартылган кызмат көрсөтүү тармактары басаңдайт;
* реэкспортко байланыштуу иштин көрсөткүчтөрүнүн төмөндөшү жана экономикалык активдүүлүктүн жалпы басаңдашы транспорт кызматтарына сурамдын төмөндөшүнө алып келет;
* кызмат көрсөтүү чөйрөсү рыногу толгон чекитке жетип калды;
* инфляция деңгээлинин өсүү тренди;
* керектөө сурамынын кыскарышы.

Таасир тийгизүүчү факторлорду жана болжолдорду эсепке алуунун негизинде 2016-жылы экономикалык өсүш 1,1 % деңгээлинде, ал эми Кумтөр кенин иштетүү боюнча ишканаларды эсепке албаганда – 1,9% деңгээлинде күтүлүүдө. 2015-жылга салыштырмалуу 2016-жылы өсүш темпинин басаңдашы айрым секторлордо 2015-жылы түзүлгөн жогорку базасы менен шартталган: айыл чарбасында өсүш 2015-жылдагы 6,2% өсүштөн кийин болгону 0,5%, ал эми пайдалуу кендерди казып алуу- 2015-жылы 1,6 эсеге өсүштөн кийин 5,3% деңгээлинде күтүлүүдө.

Экономикалык активдүүлүктүн басаңдашы курулуш жана кызмат көрсөтүү секторуна өзүнүн төмөндөө таасирин тийгизет. Натыйжада, курулушта өсүш 6,5% деңгээлинде күтүлүүдө, ал эми соода 2015-жылдагы 6,6%дан 2016-жылы 5,1%га чейин басаңдайт.

2016-жылы күтүлгөн негизги социалдык-экономикалык көрсөткүчтөр төмөнкүдөй түрдө түзүлөт:

10-таблица

**ИДПны түзгөн секторлор боюнча өсүштүн түзүмү жана темптери[[11]](#footnote-12)**

(пессимисттик сценарий)

|  |  |  |
| --- | --- | --- |
|   | **2015-жыл,** **алдын ала иш жүзүндө** | **2016-жыл, күтүлүүдө** |
| **млн сом** | **Өсүш темпи, %** | **ИДПга карата % менен** | **млн сом** | **Өсүш темпи, %** | **ИДПга карата % менен** | **ИДПнын өсүшүнө салым, п.п.** |
| **ИДП** | **423635,5** | **103,5** | **100,0** | **456113,6** | **101,1** | **100,0** | **1,1** |
| Айыл чарбасы | 59395,6 | 106,2 | 14,0 | 63811,4 | 100,5 | 14,0 | 0,07 |
| Өнөр жай | 64959,7 | 95,8 | 15,3 | 63891,5 | 96,5 | 14,0 | -0,54 |
| Курулуш | 35322,9 | 113,9 | 8,3 | 39838,4 | 106,5 | 8,7 | 0,54 |
| Кызмат көрсөтүү чөйрөсү | 212901,9 | 103,7 | 50,3 | 233461,1 | 101,8 | 51,2 | 0,89 |
| Продуктуга жана импортко таза салыктар  | 51055,4 | 103,5 | 12,1 | 55111,2 | 101,1 | 12,1 | 0,14 |

Пессимисттик сценарийде региондор боюнча 2016-жылы ИДПны өндүрүүнүн негизги үлүшү 76,4%дык салыштырма салмагы менен Бишкек шаарында, Чүй, Ысык-Көл, Жалал-Абад облустарында экономиканын иштешинин эсебинен камсыз кылынат, алардын республиканын ИДПсына болгон суммалык салымы 0.75 п.п. түзөт. Жалал-Абад (11,5%) жана Ысык-Көл (12,3%) облустарында ИДПны өндүрүүнүн жалпы көлөмүндөгү олуттуу үлүштөрү Жалал-Абад облусунун аймагында республикада өндүрүлгөн электр энергиясынын 90%на жакыны өндүрүүлөрүнө, ал эми Ысык-Көл облусунун аймагында “Кумтөр” кенин иштетүү боюнча ишканалардын жайгашкандыгына байланыштуу.

Үлүштүн калган бөлүгү 23,6% деңгээлинде эң аз салыштырма салмагы менен Ош, Баткен, Нарын, Талас облустарынын жана Ош шаарынын ортосунда бөлүштүрүлгөн.

11-таблица

ИДПны өндүрүүдө региондордун салымы

| **Көрсөткүчтөр** | **2015-жыл,**баалоо | **2016-жыл,**күтүлүүдө |
| --- | --- | --- |
| млн сом | Өсүш темпи, % | млн сом | Өсүш темпи, % | ИДПга карата % менен | ИДПнын өсүшүнө салым, п.п. |
| **ИДП (Республика)** | **423635,5** | **103,5** | **456113,6** | **101,1** | **100,0** | **1,1** |
| Баткен облусу | 17561,5 | 103,3 | 18750,4 | 100,0 | 4,1 | 0,00 |
| Жалал-Абад облусу | 48167,1 | 109,2 | 52724,0 | 103,4 | 11,5 | 0,39 |
| Ысык-Көл облусу | 52683,8 | 103,0 | 55921,9 | 101,1 | 12,3 | 0,14 |
| Нарын облусу | 11960,9 | 103,2 | 13091,0 | 102,4 | 2,9 | 0,07 |
| Ош облусу | 32655,3 | 101,7 | 35197,2 | 101,7 | 7,7 | 0,13 |
| Талас облусу | 13840,9 | 104,0 | 14923,3 | 101,0 | 3,3 | 0,03 |
| Чүй облусу | 66131,9 | 109,4 | 72102,1 | 102,6 | 15,8 | 0,41 |
| Бишкек шаары | 157164,3 | 99,7 | 167906,3 | 99,5 | 36,8 | - 0,19 |
| Ош шаары | 23469,8 | 105,7 | 25497,4 | 102,2 | 5,6 | 0,12 |

6. 2017-2019-жылдарга макроэкономикалык болжол

2017-2019-жылдары макроэкономикалык саясаттын негизги максаты туруктуу өнүгүү үчүн макроэкономикалык туруктуулукту камсыздоо болуп саналат. Максаттуу макроэкономикалык көрсөткүчтөр ири улуттук долбоорлорду ишке ашырууну улантуу, өлкөнүн мамлекеттик активдерин натыйжалуу башкаруу, экономиканын бардык тармактарына стимул берүү үчүн мамлекеттик жөнгө салуу системасын реформалоо аркылуу жетишилет.

Бул үчүн орто мөөнөттүү келечекке экономикалык саясаттын негизги багыттары төмөнкүлөр болот:

* бюджеттик тартыштыкты, тышкы карызды жана инфляцияны кыскартуу аркылуу макроэкономикалык стабилдүүлүккө жетишүү жана сактоо;
* бизнес-чөйрөнү жана инвестициялык климатты жакшыртуу, экономиканы региондук экономикалык системага интеграциялоо, ошондой эле экономиканын тармактарын өнүктүрүү үчүн түзүмдүк реформаларды ишке ашыруу аркылуу экономикалык өсүшкө дем берүү;
* айыл чарбасында ички өндүрүүнүн жана өндүрүмдүүлүктүн көлөмүн жогорулатуу аркылуу азык-түлүк коопсуздугун камсыздоо, ошондой эле мамлекеттик резервдерди жетиштүү көлөмдө түзүү;
* чыгымдоо бөлүгүнө салыштыруу боюнча консолидацияланган бюджеттин киреше бөлүгүнүн озуп кеткен өсүшүнө багытталган орто мөөнөттүү бюджеттик саясатты жүргүзүү, бул салыктык жана бажылык башкарууну жакшыртуу, бюджеттин туруктуу жана стабилдүү кирешелерин камсыздоого көмөк көрсөткөн салык салынуучу базаны кеңейтүү аркылуу бюджеттин тартыштыгынын кыйла төмөндөшүнө алып келет (Кыргыз Республикасынын Социалдык фондун эске алуу менен);
* өнүгүүнүн долбоорлоруна топтолгон мамлекеттик чыгымдар саясатын жүргүзүү;
* мамлекеттик карыздын оптималдаштырылган түзүмүн түзүү;
* экономикалык жана социалдык натыйжалуулуктун критерийлерине шайкеш келген, мамлекеттик мүлктү башкаруунун натыйжалуу системасын түзүү;
* финансылык ресурстарды натыйжалуу мобилизациялоого жана узак мөөнөттүү жана арзан кредиттерге калктын жана ишкерлердин муктаждыктарын канааттандырууга жөндөмдүү болгон финансы – кредиттик мекемелердин туруктуу жана натыйжалуу системасын түзүү;
* экономиканы өнүктүрүү жана анын атаандаштыкка жөндөмдүүлүгүн жогорулатуу үчүн интеллектуалдык менчикти жана инновациялык ишти коргоо системасын түзүү;
* калктын жашоо-турмушун камсыздоого багытталган конкреттүү чараларды көрүү жана иш-чараларды жүргүзүү аркылуу социалдык кызматтардын сапатын жогорулатуу.

Макроэкономикалык стабилдүүлүк реалдуу секторду өнүктүрүүгө жана социалдык милдеттенмелерди камсыздоого багытталган координацияланган акча-кредиттик, салык-бюджеттик жана инвестициялык саясаттардын эсебинен камсыздалат.

Орто мөөнөттүү макроэкономикалык көрсөткүчтөрдү баалоодо төмөнкүдөй факторлор эске алынган:

* өлкөдөгү социалдык-саясий стабилдүүлүк;
* дүйнөлүк экономиканын (орточо алганда өсүш 3,4%га), еврозонанын (1,6%га) болжолдонгон акырындык менен жакшырышы, коңшу мамлекеттерде – Россияда (1,4%), Казакстанда (3,6%), Кытайда (6,4%) экономиканын болжолдонгон өсүшү;
* Кыргыз Республикасынын ДСУдагы мүчөлүгүн активдүү пайдалануу жана эл аралык экономикалык жана финансылык уюмдар менен кызматташууну тереңдетүү;
* Кыргыз Республикасынын экспортун өнүктүрүү боюнча Кыргыз Республикасынын Өкмөтүнүн 2015-2017-жылдарга карата планын (Кыргыз Республикасынын Өкмөтүнүн 2015-жылдын 31-мартындагы № 174 токтому) ишке ашыруунун негизинде жогорку экспорттук потенциалы менен артыкчылыктуу секторлорду жана экспорттук операцияларды өнүктүрүү;
* инвестициялык климаттын өнүгүү фонунда бизнес-чөйрөнүн жагымдуулугун жогорулатуу жана чарбакер субъекттердин ишкердик активдүүлүгүнүн өсүшү;
* ири инвестициялык долбоорлорду ишке ашыруу;
* ЕАЭБге мүчө мамлекеттердин рынокторунда ата-мекендик өндүрүүчүлөрдүн атаандаштыкка жөндөмдүүлүгүн жогорулатуу;
* айыл чарба өндүрүүчүлөрүнө жеңилдетилген кредиттерди жыл сайын берүү, бул агрардык сектордун жана кайра иштетүүчү өнөр жайдын өнүгүүсүнө алып келет;
* кызмат көрсөтүү чөйрөсүнүн орточо өсүшү.

Республикадагы макроэкономикалык жагдайга таасирин тийгизиши мүмкүн болгон негизги тобокелдиктерге төмөнкүлөр кирет:

* алтынга, энергия алып жүрүүчүлөргө жана башка сырьёлук ресурстарга карата дүйнөлүк бааларга өлкөнүн экономикасынын көз карандылыгы;
* дүйнөлүк экономиканын туруксуздугунун сакталышы;
* бир кыйла деңгээлдеги тышкы соккулардын таасирине дуушар болгон экономиканын ачыктыгы;
* ички рыноктун товарлардын азык-түлүк тобунун (ун, өсүмдүк майы, кант, акшак ж.б.) жана КММдин  импортуна көз карандылыгы;
* экономиканын бөлүштүрүлбөгөнү: “Кумтөр” кенин иштетүү боюнча ишканалардын ишинин натыйжасына өнөр жай секторунун жогорку көз карандылыгы;
* агро өнөр жай комплексинин жана энергетиканын өнүгүүсүнө терс таасир тийгизе ала турган жаратылыш-климаттык фактор;
* тышкы соода жүгүртүүнүн түзүмүндө импорттун басымдуулук кылуусу;
* мамлекеттик карыздын эң чоң өлчөмү;
* формалдуу эмес экономиканын үлүшүнүн жогору болушу.

2014-2015-жылдары улуттук валютанын алсырашынан алынган, экономика үчүн кыска мөөнөттүү оң натыйжанын бүтүшүн өсүштүн ички булактары канчалык деңгээлде толтура ала тургандыгынан, 2017-2019-жылдарга тармактарды өнүктүрүү жана болжолдук багыттарга жетишүү мүмкүндүгүнүн траекториясы аныкталат.

2017-2019-жылдарга болжолдук көрсөткүчтөрдү түзүүнүн негизине, базалык (айрыкча мүмкүн болгон) сценарийде төмөнкүдөй сектордук өбөлгөлөр түптөлгөн, алар:

айыл чарбасында:

* жаратылыш-климаттык фактордун таасири;
* күнөскана чарбаларын өнүктүрүү;
* мурда берилген жеңилдетилген кредиттерден натыйжа жана каржылоо практикасын улантуу, айыл чарба техникасын лизингге берүү.

өнөр жайында:

* Кумтөр кенин иштетүү боюнча ишканалардын стабилдүү иши. Эсептөөгө “Кумтөр Голд Компани” ЖАК пландалган көлөмүнүн орточо чеги кабыл алынды- 2017-2019-жылдары алтын өндүрүүнүн көлөмүн 2015-жылдын деңгээлинен 6,4%га төмөндөө менен жана 2019-жылы оң динамикага чыгуу менен (өсүш 7,7%);
* “Кыргызалтын” ААК алтын өндүрүүнүн көлөмүн 2017-2019-жылдары орточо алганда 7,4%га көбөйтүү;
* Талды-Булак сол жээк кенинде алтын өндүрүү көлөмүн өстүрүү;
* Бозымчак, Жамгыр, Иштамберди, Кара-Казык кендеринде өндүрүүнүн көлөмүн өстүрүү;
* “Жунда” мунайды кайра иштетүү заводунун жана Токмок мунайды кайра иштетүү заводунун өндүрүү көлөмүн өстүрүү;
* суу агымынын күтүлгөн көбөйүүсү, жана натыйжа катары, электр энергиясын өндүрүүнүн көлөмүн 2017-2019-жылдары орточо өсүштү алганда 3,1% га калыбына келтирүү;

курулушта:

* которуу системасы аркылуу жүзөгө ашыруучу жеке жактардын акча которууларынын таза агымынын оң өсүшү;
* ири инвестициялык долбоорлорду ишке ашыруу.

кызмат көрсөтүү чөйрөсүндө:

* керектөө сурамынын көбөйүшү жана сооданын өсүшү;
* которуу системасы аркылуу жүзөгө ашыруучу жеке жактардын акча которууларынын таза агымынын оң өсүшү.

Демек, өбөлгөлөрдү эсепке алуунун негизинде жылына орточо 4,4% деңгээлинде болжолдонгон 2017-2019-жылдарга экономикалык өсүш, өлкөнүн ИДПсын түзүүчү реалдуу экономиканын бардык секторлору тарабынан колдоого алынат.

12-таблица

**2017-2019-жылдарда ИДПны өндүрүүдөгү секторлордун реалдуу салымдары, % менен (базалык сценарий)**

|   | **2017-жыл,****болжол** | **2018-жыл, болжол** | **2019-жыл, болжол** | **2017-2019- жылдарда-гы орточо көрсөткүч** | **2017-2019- жылдарда ИДПнын өсүшүнө салым, п.п.** |
| --- | --- | --- | --- | --- | --- |
| 1. Өнөр жай, млн сом | 70357,8 | 74019,7 | 83914,4 | 76097,3 | 0,31 |
| ИДПнын түзүмүндөгү салыштырма салмагы, % менен | 13,8 | 13,0 | 13,2 | 13,3 |  |
| реалдуу өсүш темпи, % менен | 98,2 | 99,2 | 110,1 | 102,5 |  |
| 2. Айыл чарбасы, млн сом | 68960,9 | 75096,6 | 81977,4 | 75345,0 | 0,32 |
| ИДПнын түзүмүндөгү салыштырма салмагы, % менен | 13,5 | 13,2 | 12,9 | 13,2 |  |
| реалдуу өсүш темпи, % менен | 102,0 | 102,5 | 102,5 | 102,3 |  |
| 3. Курулуш, млн сом | 47384,2 | 55753,3 | 66231,0 | 56456,2 | 1,09 |
| ИДПнын түзүмүндөгү салыштырма салмагы, % менен | 9,3 | 9,8 | 10,4 | 9,8 |  |
| реалдуу өсүш темпи, % менен | 110,9 | 111,7 | 112,6 | 111,7 |  |
| 4. Кызмат көрсөтүү, млн сом | 262710,6 | 294299,1 | 326053,0 | 294354,2 | 2,19 |
| ИДПнын түзүмүндөгү салыштырма салмагы, % менен | 51,4 | 51,9 | 51,4 | 51,5 |  |
| реалдуу өсүштүн темпи, % менен | 104,2 | 104,9 | 103,7 | 104,3 |  |
| 5. Продуктуга жана импортко таза салык, млн сом | 61654,0 | 68458,8 | 76348,5 | 68820,4 | 0,53 |
| ИДПнын түзүмүндөгү салыштырма салмагы, % менен | 12,0 | 12,1 | 12,1 | 12,1 |  |
| **ИДП реалдуу өсүштүн темпи, % менен** | **103,5** | **104,3** | **105,5** | **104,4** | **4,4** |
| **ИДП дефлятору, % менен** | **107,0** | **106,4** | **106,0** | **106,5** |  |

Экономикалык өсүштүн орточо жылдык темпине максималдык салым (2,19 пайыздык пункт) кызмат көрсөтүү чөйрөсүндөгү обьекттердин жана ишканалардын ишинен болжолдонот. Өнөр жай, айыл чарбасынын жана курулуштун реалдуу салымдары тиешелүүлүгүнө жараша 0,31, 0,32 жана 1,09 пайыздык пунктту түзөт.

Региондор боюнча алганда, базалык (айрыкча мүмкүн болгон) сценарийде 2017-2019-жылдары ИДПны өндүрүүдөгү негизги үлүш Бишкек шаарында жана Чүй, Ысык-Көл, Жалал-Абад облустарында түзүлөт, алардын республиканын ИДПсындагы суммалык орточо салымы 3,4%ды түзөт. ИДПнын 76,6% адаттагыдай эле Бишкек шаарында жана Чүй, Ысык-Көл, Жалал-Абад облустарында камсыздалат.

13-таблица

ИДПны өндүрүүдө региондордун салымы

|   | **2017-жыл,****болжол** | **2018-жыл,****болжол** | **2019-жыл,****болжол** | **2017-2019-жж. орточо мааниси, %, %** | **Орточо салымы п.п.** |
| --- | --- | --- | --- | --- | --- |
| **Республика** | **511067,5** | **567627,5** | **634524,3** | **571073,1** | **4,4** |
| ИДПнын реалдуу өсүш темпи, % | 103,5 | 104,3 | 105,5 | 104,4 |  |
| ИДП дефлятору, % | 107,0 | 106,4 | 106,0 | 106,5 |  |
| **Баткен облусу** | 21235,5 | 23588,5 | 26163,1 | 23662,4 | 0,15 |
| өсүш темпи, % | 103,1 | 103,4 | 104,5 | 103,7 |  |
| ИДПдагы үлүшү, % | 4,2 | 4,2 | 4,1 | 4,2 |  |
| **Жалал-Абад облусу** | 59192,5 | 66324,9 | 75055,0 | 66857,5 | 0,68 |
| өсүш темпи, % | 104,3 | 105,9 | 107,1 | 105,8 |  |
| ИДПдагы үлүшү, % | 11,6 | 11,7 | 11,8 | 11,7 |  |
| **Ысык-Көл облусу** | 62203,9 | 67820,4 | 74590,1 | 68204,8 | 0,37 |
| өсүш темпи, % | 102,0 | 102,9 | 104,3 | 103,1 |  |
| ИДПдагы үлүшү, % | 12,2 | 11,9 | 11,8 | 12,0 |  |
| **Нарын облусу** | 14524,5 | 16113,9 | 17962,4 | 16200,3 | 0,10 |
| өсүш темпи, % | 102,7 | 104,0 | 103,7 | 103,5 |  |
| ИДПдагы үлүшү, % | 2,8 | 2,8 | 2,8 | 2,8 |  |
| **Ош облусу** | 38673,4 | 42839,6 | 47826,0 | 43113,0 | 0,37 |
| өсүш темпи, % | 104,1 | 104,7 | 106,0 | 104,9 |  |
| ИДПдагы үлүшү, % | 7,6 | 7,5 | 7,5 | 7,5 |  |
| **Талас облусу** | 16652,5 | 18369,0 | 20200,5 | 18407,3 | 0,11 |
| өсүш темпи, % | 103,0 | 103,8 | 103,6 | 103,5 |  |
| ИДПдагы үлүшү, % | 3,3 | 3,2 | 3,2 | 3,2 |  |
| **Чүй облусу** | 81213,1 | 90860,9 | 102115,2 | 91396,4 | 0,96 |
| өсүш темпи, % | 104,9 | 105,9 | 107,3 | 106,0 |  |
| ИДПдагы үлүшү, % | 15,9 | 16,0 | 16,1 | 16,0 |  |
| **Бишкек шаары** | 188711,0 | 209624,0 | 234762,0 | 211032,3 | 1,47 |
| өсүш темпи, % | 103,2 | 103,7 | 105,0 | 104,0 |  |
| ИДПдагы үлүшү, % | 36,9 | 36,9 | 37,0 | 36.9 |  |
| **Ош шаары** | 28661,0 | 32086,2 | 35850,1 | 32199,1 | 0,24 |
| өсүш темпи, % | 104,0 | 104,6 | 104,5 | 104,4 |  |
| ИДПдагы үлүшү, % | 5,6 | 5,7 | 5,6 | 5,6 |  |

2017-2019-жылдарга болжолдук көрсөткүчтөрдү түзүүнүн негизине, пессимисттик сценарийге төмөнкүдөй өбөлгөлөр түптөлгөн, алар:

айыл чарбасында:

* жаратылыш-климаттык фактордун таасири;
* каржылоо практикасын улантуу, жеңилдетилген кредиттик ресурстарды пайдалануудан натыйжа байкала элек;
* жагымсыз эпизоотикалык жагдай;
* минералдык жер семирткичтердин тартыштыгы; айыл чарба өсүмдүктөрүнүн үрөндөрү менен жетишсиз камсыздалуу; отунга жана КММ бааларды күн мурунтан болжолдоо мүмкүн эместиги;

өнөр жайында:

* Кумтөр кенин иштетүү боюнча ишканалардын стабилдүү иши. Эсептөөгө “Кумтөр Голд Компани” ЖАК пландалган көлөмүнүн төмөнкү чеги кабыл алынды- 2017-2018-жылдары алтын өндүрүү көлөмүн 2015-жылдын деңгээлинен 7,5%га төмөндөө менен жана 2019-жылы оң динамикага чыгуу менен (өсүш 7,7%);
* 2016-жылы “Кыргызалтын” ААК алтын өндүрүүнүн көлөмүн жогорулатуу;
* “Жунда” мунайды кайра иштетүүчү заводу 2016-2019-жылдары орточо алганда 200 миң тоннага чейин мунай продуктуларын кайра иштетүү;
* Токмок мунайды кайра иштетүүчү заводун ишке киргизүү, 2016-2019-жылдары орточо алганда 50 миң тоннага чейин мунай продуктуларын кайра иштетүү;
* 2016-2019-жылдары “Интергласс” ААК айнек өндүрүүнүн көлөмү 2015-жылдын деңгээлинде (15 млн кв.м).

курулушта:

* которуу системасы аркылуу жүзөгө ашыруучу жеке жактардын акча которууларынын таза агымын 2017-жылы 21%, 2018-2019-жылдары- 4,9% деңгээлинде күтүлгөн жогорулашынан улам, калктын каражаттарынын эсебинен турак жай курулушунун көлөмүнүн калыбына келтирүү;
* которуу системасы аркылуу жүзөгө ашыруучу жеке жактардын акча которууларынын таза агымынын өсүшүн калыбына келтирүү;
* ири инвестициялык долбоорлорду ишке ашырууну улантуу;
* ири инвестициялык долбоорлордун бөлүгүн каржылоону калыбына келтирүү (ГЭСтин Жогорку-Нарын каскады, Камбарата 1,2)

кызмат көрсөтүү чөйрөсүндө:

* импорттун/ экспорттун көлөмүнүн кыскарышы жана мунун негизинде сооданын басаңдашы;
* которуу системасы аркылуу жүзөгө ашыруучу жеке жактардын акча которууларынын таза агымынын төмөндөшүнүн өсүшүн калыбына келтирүү;
* сооданын орточо өсүшү, ички сурам потенциалдуу деңгээлде кармалып турат;
* кызмат көрсөтүү чөйрөсү рынок толтурулуп калган чекитке жетип калды;
* инфляция өсүшүнүн уланышы.

Демек, өбөлгөлөрдү эсепке алуунун негизинде, кыргыз экономикасы экономикалык өсүштүн пессимисттик сценарийи боюнча өнүксө, жылына орточо 4,4% деңгээлинде болжолдонгон 2017-2019-жылдарга экономикалык өсүш, өлкөнүн ИДПны түзүүчү реалдуу экономиканын бардык секторлору тарабынан колдоого алынат.

14-таблица

**2017-2019-жылдарда ИДПны өндүрүүдөгү секторлордун реалдуу салымдары, % менен (пессимисттик сценарий)**

|   | **2017-жыл,****болжол** | **2018-жыл, болжол** | **2019-жыл, болжол** | **2017-2019-жж. жылдардагы орточо көрсөткүч** | **2017-2019- жылдарда ИДПнын өсүшүнө салым** |
| --- | --- | --- | --- | --- | --- |
| 1. Өнөр жай, млн сом | 65264,6 | 68174,0 | 75518,2 | 69652,3 | 0,12 |
| ИДПнын түзүмүндөгү салыштырма салмагы, % | 13,0 | 12,4 | 12,3 | 12,6 |  |
| реалдуу өсүш темпи, % | 97,1 | 98,9 | 107,2 | 101,1 |  |
| 2. Айыл чарба, млн сом | 69496,6 | 75919,5 | 82865,9 | 76094,0 | 0,26 |
| ИДПнын түзүмүндөгү салыштырма салмагы, % | 13,8 | 13,8 | 13,5 | 13,7 |  |
| реалдуу өсүш темпи, % | 101,5 | 102,0 | 102,2 | 101,9 |  |
| 3. Курулуш, млн сом | 45950,7 | 53307,3 | 62026,2 | 53761,4 | 0,84 |
| ИДПнын түзүмүндөгү салыштырма салмагы, % | 9,2 | 9,7 | 10,1 | 9,7 |  |
| реалдуу өсүш темпи, % | 108,1 | 109,3 | 109,5 | 109,0 |  |
| 4. Кызмат көрсөтүү, млн сом | 260718,7 | 287375,6 | 317331,6 | 288475,3 | 1,63 |
| ИДПнын түзүмүндөгү салыштырма салмагы, % | 51,9 | 52,1 | 51,9 | 52,0 |  |
| реалдуу өсүш темпи, % | 103,1 | 103,3 | 103,0 | 103,1 |  |
| 5. Продуктуга жана импортко салыктар, млн сом | 60752,0 | 66726,6 | 73903,6 | 67127,4 | 0,39 |
| ИДПнын түзүмүндөгү салыштырма салмагы, % | 12,1 | 12,1 | 12,1 | 12,1 |  |
| **ИДПнын реалдуу өсүш темпи, %** | **102,4** | **103,1** | **104,2** | **103,2** | **3,2** |
| **ИДП дефлятору, %** | **107,5** | **106,6** | **106,5** | **106,9** |  |

Экономикалык өсүштүн орточо жылдык темпине максималдык салым (1,62 пайыздык пункт) кызмат көрсөтүү чөйрөсүндөгү обьекттердин жана ишканалардын ишинен болжолдонот. Өнөр жай, айыл чарбасынын жана курулуштун реалдуу салымдары тиешелүүлүгүнө жараша 0,11, 0,26 жана 0,82 пайыздык пунктту түзөт.

Региондор боюнча алганда, базалык (айрыкча мүмкүндү) сценарийде 2017-2019-жылдары ИДПны өндүрүүдөгү негизги үлүш Бишкек шаарында жана Чүй, Ысык-Көл, Жалал-Абад облустарында түзүлөт, алардын республиканын ИДПсындагы суммалык орточо салымы 2,5 п.п. түзөт. ИДПнын 76,5% адаттагыдай эле Бишкек шаарында жана Чүй, Ысык-Көл, Жалал-Абад облустарында камсыздалат.

15-таблица

ИДПны өндүрүүдөгү региондордун салымы

|   | **2017-жыл,****болжол** | **2018-жыл,****болжол** | **2019-жыл,****болжол** | **2017-2019-жж. орточо мааниси, %** | **Орточо салымы, п.п.** |
| --- | --- | --- | --- | --- | --- |
| **Республика** | **502182,5** | **551503,0** | **611645,5** | **555110,3** | **3,2** |
| ИДПнын реалдуу өсүш темпи, % | 102,4 | 103,1 | 104,2 | 103,2 |  |
| ИДПнын дефлятору, % | 107,5 | 106,6 | 106,5 | 106,9 |  |
| **Баткен облусу** | 20662,9 | 22588,5 | 24763,7 | 22671,7 | 0,10 |
| өсүш темпи, % | 102,2 | 102,4 | 102,5 | 102,4 |  |
| ИДПдагы үлүшү, % | 4,1 | 4,0 | 4,0 | 4,0 |  |
| **Жалал-Абад облусу** | 57953,8 | 64330,0 | 71683,3 | 64655,7 | 0,49 |
| өсүш темпи, % | 102,8 | 104,7 | 105,0 | 104,2 |  |
| ИДПдагы үлүшү, % | 11,5 | 11,6 | 11,7 | 11,6 |  |
| **Ысык-Көл облусу** | 61414,9 | 66666,2 | 73211,8 | 67097,6 | 0,32 |
| өсүш темпи, % | 102,1 | 102,2 | 103,7 | 102,7 |  |
| ИДПдагы үлүшү, % | 12,2 | 12,1 | 12,0 | 12,1 |  |
| **Нарын облусу** | 14479,2 | 15861,4 | 17513,4 | 15951,3 | 0,08 |
| өсүш темпи, % | 102,4 | 102,3 | 103,1 | 102,6 |  |
| ИДПдагы үлүшү, % | 2,9 | 2,9 | 2,9 | 2,9 |  |
| **Ош облусу** | 38630,6 | 42200,6 | 46444,8 | 42425,3 | 0,25 |
| өсүш темпи, % | 102,8 | 102,9 | 104,2 | 103,3 |  |
| ИДПдагы үлүшү, % | 7,7 | 7,7 | 7,6 | 7,7 |  |
| **Талас облусу** | 16423,2 | 18000,3 | 19762,0 | 18061,8 | 0,08 |
| өсүш темпи, % | 102,2 | 102,7 | 102,9 | 102,6 |  |
| ИДПдагы үлүшү, % | 3,3 | 3,3 | 3,2 | 3,3 |  |
| **Чүй облусу** | 80971,3 | 89719,4 | 100710,7 | 90467,1 | 0,82 |
| өсүш темпи, % | 104,4 | 104,7 | 106,1 | 105,1 |  |
| ИДПдагы үлүшү, % | 16,2 | 16,3 | 16,5 | 16,3 |  |
| **Бишкек шаары** | 183409,7 | 201244,8 | 223484,4 | 202713,0 | 0,91 |
| өсүш темпи, % | 101,4 | 102,4 | 103,7 | 102,5 |  |
| ИДПдагы үлүшү, % | 36,5 | 36,5 | 36,5 | 36,5 |  |
|  **Ош шаары** | 28236,9 | 30891,8 | 34071,4 | 31066,7 | 0,17 |
| өсүш темпи, % | 103,3 | 102,5 | 103,5 | 103,1 |  |
| ИДПдагы үлүшү, % | 5,6 | 5,6 | 5,6 | 5,6 |  |

Экономикалык артыкчылыктарды ийгиликтүү ишке ашыруу макроэкономикалык туруктуулукту камсыздоо үчүн координацияланган акча-кредиттик, салыктык-бюджеттик, инвестициялык саясатты жүргүзүүнү талап кылат, ал мамлекеттик бюджеттин тартыштыгын кыскартууга, калктын ишке орношуусун жогорулатуу аркылуу коомдогу социалдык оор абалды төмөндөтүүгө, инфляцияны алдын ала көрө билүү жана тизгиндөө үчүн шарт түзүүгө мүмкүндүк берет.

**Акча-кредиттик саясат**

Орто мөөнөттүү мезгилде макроэкономикалык саясаттын негизги максаты баалардын туруктуулугуна жетишүү жана сактоо аркылуу макроэкономикалык туруктуулукту сактоо болуп саналат, ал өз кезегинде жүргүзүлүп жаткан акча-кредиттик саясаттын натыйжалуулугун жогорулатуунун эсебинен Кыргыз Республикасындагы экономикалык өсүштүн мүмкүнчүлүгүн аныктоочу фундаменталдык фактор болуп саналат.

Бул үчүн Улуттук банк Акча-кредит саясатынын орто мөөнөткө каралган негизги багыттарынын алкагында акча-кредиттик саясатты жүргүзөт (Кыргыз Республикасынын Улуттук банкынын 2014-жылдын 17-декабрындагы № 55/3 токтому), мында негизги максат орто мөөнөтүү келечекте туруктуу экономикалык өсүштүн негизги шарттарынын бири катары инфляциянын орточо темптерин сактоо болот. Акча-кредиттик саясаттын сандык багыты 2013-2017-жж. Кыргыз Республикасынын ТӨУС аныкталган, орто мөөнөттүү мезгилде бир сандык маанилеринин чегинде инфляциянын деңгээлин кармап туруу болуп саналат.

Орто мөөнөттүү келечекте негизги инфляциялык тобокелдиктер, негизинен Кыргыз Республикасынын ЕАЭБге мүчөлүгүнө жана жаңы шарттарга байланыштуу болот, алар керектөө бааларынын динамикасына жогорулоочу басымды көрсөтүшү мүмкүн.

Улуттук банк Улуттук банктын учёттук ставкасын саясаттын аралык багыты катары колдогон акча-кредиттик саясаттын негиздерин өнүктүрүү жана акча-кредиттик саясаттын колдонгон куралдарын модернизациялоо боюнча ишти улантат. Бул пайыздык трансмиссиялык каналдын ишин күчөтүүгө жана Улуттук банктын учёттук ставкаларын рыноктук ставкаларга таасирин күчөтүүгө мүмкүндүк түзөт.

Улуттук банк 2013-2017-жж. Кыргыз Республикасынын ТӨУС аныкталган, финансы секторунда атаандаштык чөйрөнү өнүктүрүү, коммерциялык банктар берген кредиттер боюнча пайыздык ставкаларды төмөндөтүү механизмдерин өнүктүрүү бөлүгүндө негизги милдеттерди ишке ашырууну улантат, бул финансы-кредиттик мекемелердин финансылык ортомчулук деңгээлин жогорулатуу үчүн шарттарды түзөт.

Акча-кредиттик саясатын өткөрүп берүүчү механизмин күчөтүү максаты менен Улуттук банк тарабынан накталай эмес эсептөөлөрдүн үлүшүн жогорулатуу боюнча иш-чаралар улантылат. Бул багытта Улуттук банк Кыргыз Республикасында накталай эмес төлөмдөрдүн жана эсептешүүлөрүнүн үлүшүн арттыруу боюнча 2012-2017-жылдарга мамлекеттик программанын (Кыргыз Республикасынын Өкмөтүнүн 2012-жылдын 14-майындагы № 289/5/1 токтому) иш-чараларынын ишке ашырылышына мындан аркы координациялоону жана контролдоону жүзөгө ашырат. Артыкчылыктуу багыты чекене төлөмдөр рыногун өнүктүрүү, Кыргыз Республикасынын аймагында төлөм системасынын таркалуу даражасын жогорулатуу болуп саналат.

Акча-кредит саясаты пайыздык чендерди максаттарга бөлүштүрүү негизинде иштелип чыгат, ал Улуттук банкка кыска мөөнөттүү рынок чендерине таасир этүүгө мүмкүндүк берет, бул акча жана кредит рынокторунун пайыздык чендерин бирдейлештирүү үчүн шарттарды түзөт. Акча-кредит саясатынын аралык багыты катары Улуттук банктын эсептик ставкасы колдонулат, ал акча рыногунда каражаттардын наркынын ориентири болуп саналат.

Акча-кредит саясатынын операциялык ориентири акча рыногунун пайыздык ставкалары болуп саналат. Улуттук банк кайра каржылоо ставкасынын айланасында коридордун пайыздык ставкасынын маанисин аныктайт. Ставкалардын коридорунун төмөн деңгээли катары Улуттук банктын “овернайт” депозити” - акча-кредиттик инструменти боюнча ставка, ал эми жогорку деңгээли катары “овернайт” кредити” - акча-кредит инструменти боюнча ставка колдонулат.

Акча-кредиттик саясатты ишке ашырууда Улуттук банк акча-кредиттик саясаттын инструменттеринин бардык спектрин колдонот. Зарылчылык болсо, бар болгон инструменттерге өзгөрүүлөр киргизилет, жана жаңы инструменттери колдонууга киргизилет.

Валюта саясаты мурдагыдай эле алмашуу курсунун өлкөдө кабыл алынган оома режимине ылайык жүргүзүлөт. Валюта интервенциялары алмашуу курсунун кескин өзгөрүүлөрүн жумшартуу максатында гана жүзөгө ашырылат. Эл аралык резервдерди башкаруу өтүмдүүлүктү колдоонун негизги принциптерин сактоо жана резервдик активдердин коопсуздугун камсыз кылууну эске алуу менен жүргүзүлөт. Дүйнөлүк финансы рынокторундагы жагдайды эске алып, эл аралык резервдердин көлөмүн толуктоо максатында өлкөнүн ички рыногунда улуттук валютага сатып алуу боюнча операцияларды жүргүзүү боюнча улантылат.

Валюталык тобокелдиктерди чектөө максатында өлкөнүн финансы секторунда экономиканы доллардан ажыратуу деңгээлин төмөндөтүү боюнча чаралар ишке ашырылат. Улуттук валютаны топтоо каражаты катары пайдаланууга стимул берүү үчүн улуттук жана чет өлкөлүк валюталарда милдеттенмелер боюнча милдеттүү резервдик талаптардын ченемдерин белгилөөнүн дифференцирленген ыкмасын колдонуу боюнча иш улантылат. Жаңы валюталык кредиттерге карата талаптарды катуулоо боюнча иш улантылат. Экономиканы доллардан ажыратуу боюнча чаралардын бири калк үчүн топтоонун жана инвестициялоонун альтернативалуу инструменттерин берүү максатында алтындын ченем уютмалар рыногун мындан ары өнүктүрүү болот.

**Фискалдык саясат**

2015-2020-жылдарга Кыргыз Республикасынын фискалдык саясатынын максаты өлкөнүн салыктык мыйзамдарында белгиленген башкы принциптерди: 2015-2020-жылдарга Кыргыз Республикасынын фискалдык саясатынын концепциясына (Кыргыз Республикасынын Өкмөтүнүн 2015-жылдын 7-июлундагы № 445 токтому) ылайык салык төлөөчүнү минималдуу түйшүккө салган мыйзамдуу, так белгиленген эрежелер боюнча бюджетке милдеттүү төлөмдөрдү адилеттүү жана ачык-айкын алууну мамлекеттик башкаруунун күнүмдүк практикасында максималдуу ишке ашыруу болуп саналат.

Коюлган максатка жетишүү үчүн фискалдык саясаттын негизги милдеттери:

1) мамлекеттик башкаруунун сапатын жогорулатуу жана фискалдык саясат жаатында чечимдерди кабыл алуу;

2) экономиканын ар түрдүү секторлорунун жана тармактарынын субъекттеринин жана салык салуунун ар түрдүү режимдерин колдонуучу субъекттердин салыктык түйшүктөрүн мүмкүн болушунча теңдөө;

3) салык төлөөчүгө өзүнүн милдеттерин убакытты жана эмгек чыгымдарын айрыкча аз жумшоо менен аткарууга, ал эми мамлекеттик органдардын ыйгарым укуктуу кызмат адамдарына - натыйжалуу башкарууну жүзөгө ашырууга мүмкүндүк берүүчү милдеттүү төлөмдөр жана аларды башкаруу боюнча мыйзамдарды андан ары өркүндөтүү;

4) Евразия экономикалык бирлигине мүчө мамлекеттер менен ийгиликтүү интеграцияны жана натыйжалуулукту камсыз кылуучу, башкаруунун болгон инструменттерин өнүктүрүү жана жаңыларды өздөштүрүү;

5) өлкөнүн өзгөчөлүктөрүн жана муктаждыктарын эске алуу менен дүйнөлүк мыкты тажрыйбаларды изилдөөнүн натыйжалары боюнча колдонууга киргизилүүчү башкаруунун жаңы механизмдери менен милдеттүү төлөмдөрдү алуу практикасын туруктуу байытуу;

6) салык маданиятын түзүүнүн узак мөөнөттүү мамлекеттик программасын иштеп чыгуу, ишке ашыруу жана салык төлөөчүлөр сыяктуу эле мамлекеттик кызматкерлердин дагы салыктык сабаттуулугун жогорулатуу болуп саналат.

**Бюджеттик саясат**

Орто мөөнөттүү мезгилге бюджеттик саясаттын негизги максаты бюджеттик туруктуулукка жетишүү, натыйжалуу жана ачык-айкын бюджеттик системаны түзүү, мамлекеттик бюджеттик каражаттарды пайдалануунун натыйжалуулугун, анын экономикалык өсүшүн өбөлгөлөөгө багыттоону, бюджеттик чыгымдардын натыйжалуулугун  жогорулатуу жана көрсөтүлүүчү кызматтардын сапатын жогорулатуу, мамлекеттик карыздын оптималдаштырылган түзүмүн түзүүнү эске алуу менен туруктуу өнүктүрүүгө өтүүнүн алкагында каржылоого муктаждыктарды  камсыз кылуу болуп саналат.

Орто мөөнөттүү мезгилге бюджеттик саясат төмөнкү артыкчылыктуу багыттарга топтолот: (1) бюджеттик туруктуулукту камсыз кылуу; (2) мамлекеттик финансыларды башкаруу системасын реформалоо; (3) мамлекеттик тышкы карыздын туруктуулугун сактоо жана ички карыз алуунун көлөмүн көбөйтүү.

Бюджеттик туруктуулукту камсыз кылуу боюнча артыкчылыктуу багыт төмөнкү милдеттерди чечүүгө багытталат: бюджеттин ресурстук потенциалды көбөйтүү; мамлекеттик чыгымдарды оптималдаштыруу; бюджеттик тартыштыкты азайтуу.

Аталган багыттарды ишке ашыруу үчүн төмөнкү чаралар көрүлөт:

* бюджетти пландаштыруу процессин өркүндөтүү; социалдык маселелерге багытталган бюджеттен өнүктүрүү бюджетине өтүү; мамлекеттик чыгымдарды азайтуу жана тийиштүү финансылык бекемдөөгө ээ болбогон жаңы чыгымдык демилгелерди кабыл алууну токтотуу;
* бюджеттик тартипти күчөтүү; “каражат боюнча жашоо” принцибине негизделген теңештирилген бюджетти камсыз кылуу; мамлекеттик чыгымдардын натыйжалуулугуна контролду күчөтүү;
* бюджеттик каражаттарды пайдалануунун финансылык жана финансылык эмес индикаторлорун аныктоо;
* жергиликтүү өз алдынча башкаруу органдарынын киреше потенциалын көбөйтүүгө кызыкчылыгын жогорулатуу жана чыгымдардын натыйжалуулугун жакшыртуу; жергиликтүү бюджеттерди башкаруу боюнча жергиликтүү өз алдынча башкаруу органдарынын ролун жана жоопкерчилигин жогорулатуу; жергиликтүү бюджеттердин дотациялуулугун этап-этабы менен азайтуу;
* мамлекеттик сатып алууларды жүргүзүүдө электрондук тооруктарды ишке ашыруу жана бюджеттик процесске электрондук сатып алуулар системасын интеграциялоо;
* 2005-жылдагы Париж клубунун Протоколун ишке ашыруу алкагында эки тараптуу тышкы карызды реструктуралаштыруу; Кыргыз Республикасынын эки тараптуу карызы менен конверсиялык операциялардын механизмин демилгелөө;
* мамлекеттик ички карыз алуунун рыноктук инструменттерин чыгаруунун жана жайгаштыруунун эсебинен гана бюджеттин керектөөлөрүн каржылоо.

**Өнүктүрүү бюджети**

Өнүктүрүү бюджетинин каражаттары мамлекеттик артыкчылыктуу жана социалдык экономикалык маанилүү объектилерди өнүктүрүү үчүн колдонулат.

Акыркы жылдары капиталдык салымдардын эсебинен финансы каражаттарынын көп бөлүгү биринчи кезекте социалдык объектилерди (билим берүү, саламаттыкты сактоо объекттерин) курууга жана реконструкциялоого, авариялык объектилерди калыбына келтирүүгө багытталган. Объектилерди куруу жана бүткөрүү үчүн эч кандай системалуу негиздеме каралбагандыгын белгилей кетүү керек. Курулуштун жана реконструкциялоонун көлөмдөрүнүн өсүшү азырынча экономикага жана социалдык чөйрөгө сезилээрлик таасирин тийгизбейт жана жалпысынан анчалык натыйжага ээ эмес.

Буга байланыштуу кийинки жылдары мамлекеттик капиталдык салымдар куруунун жогорку даярдыгындагы объектилердин курулушун каржылоо үчүн багытталат, ошондой эле курулуп бүтө элек жана узакка курулуп жаткан курулуштардын көлөмүн азайтуу максатында жаңы курулуштар азайтылат.

Муну менен бирге, мамлекеттик капиталдык салымдар республиканын региондорун туруктуу экономикалык өнүктүрүүнү камсыз кылуу, региондук өнүктүрүүнүн жана тармактык экономикалык программалардын концепцияларын эске алуу менен кыйла артыкчылыктуу инвестициялык долбоорлорду оптималдуу пландоону өркүндөтүү жана капиталдык салымдарды бөлүштүрүү үчүн багытталат. Мамлекеттик капиталдык салымдардын эсебинен каржылоону өркүндөтүү жана өнүктүрүү боюнча негизги милдеттер төмөнкүлөр болот:

* колдонуудагы жана иштелип чыгуучу мамлекеттик, тармактык (сектордук) жана региондук программалардын негизинде артыкчылыктуу бюджеттик инвестициялык долбоорлордун тизмегин түзүү;
* социалдык-экономикалык өнүктүрүүнүн орто мөөнөттүү планынын курамында республикалык бюджеттик артыкчылыктуу инвестициялык долбоорлордун тизмегинин жана артыкчылыктуу  жергиликтүү бюджеттик инвестициялык долбоорлордун тизмегинин долбоорлорун жыл сайын үч жылдык мезгилге иштеп чыгуу, алар өнүктүрүүнүн бюджеттик программаларынын тизмегин жана каржылоо көлөмдөрүн аныктоо бөлүгүндө республикалык жана жергиликтүү бюджеттерди иштеп чыгуу үчүн негиз болот.

Кийинки жылдарда мамлекеттик капиталдык салымдар үчүн ресурстарды көбөйтүүдө мурда башталган билим берүү, саламаттык сактоо, маданият жана спорт объекттеринин курулушун аяктоону каржылоо пландалууда, курулушту жана Бишкек шаарынын социалдык жана инженердик инфратүзүмүн каржылоо улана берет, ошондой эле стратегиялык маанидеги автомобиль жолдорун курууну, анын ичинде Каракол-Түп-Кеген автожолунун жана республиканын чек аралар аралык райондорундагы (Баткен облусунун автожолу) автожолдордун курулушун артыкчылыктуу тартипте каржылоо пландалууда, суу чарба курулмаларынын мамлекеттик программасына ылайык ирригациялык каналдардын курулушун аяктоону каржылоо улана берет, алар Баткен, Нарын, Талас жана Кыргыз Республикасынын башка облустарынын жаңы сугат жерлеринин олуттуу аянттарын өздөштүрүүгө мүмкүндүк берет.

**Инвестициялык саясат**

Орто мөөнөттүү мезгилге инвестициялык саясатты жүргүзүүдө негизги милдет менчик ээлеринин жана экономикалык мамилелердин катышуучуларынын укуктарын коргоону камсыз кылууну кошо алганда, Кыргыз Республикасында инвестициялык климаттын жагымдуулугун жогорулатуу болуп саналат.

Экономикалык иштин түрлөрү боюнча чет өлкөлүк түз инвестициялардын келип түшүүсүн талдоо экономиканын ар кандай секторлорунда инвестициялардын топтолушунун бирдей эместигин көрсөтүп турат. Чет өлкөлүк түз инвестициялардын негизги агымы инвестициялык салымдардын тез кайтарымын камсыздоочу иштин түрлөрүнө багытталган.

Экономиканын секторлору боюнча чет өлкөлүк түз инвестициялардын келип түшүүсүнүн динамикасы Кыргыз Республикасына инвестициялар негизинен экономикалык иштин эки түрүнө: кесиптик, илимий жана техникалык иштерге (30,7%) жана иштетүү өнөр жайына (26,4%) токтолгон, бул инвестициянын жалпы көлөмүнүн 57,1% түзөт. Башка секторлордо келип түшүүлөр бирдей мүнөздө эмес.

Чет өлкөлүк түз инвестициялардын келип түшүүсүнүн динамикасы кен казуу өнөр жай чөйрөсүндө жана финансылык иштеги саясий тобокелдиктерге карата сезимталдыктын жогорку даражасын көрсөтүп турат. Энергетика чөйрөсүндөгү чет өлкөлүк түз инвестициялардын жоктугу, мында атаандаштык чөйрөсүн жана рынокко карата сезимталдыкты түзүү максатында экономиканын бул маанилүү чөйрөсүн андан ары реформалоонун зарылдыгы тууралуу күбөлөндүрөт.

Жалпы көлөмдө чет өлкөлүк түз инвестициялардын кыйла салыштырма салмагы Бишкек шаарына (40% жакын), Ысык-Көл облусуна – 20%, Чүй облусуна – (орточо эсеп менен – 2,5%) туура келет. Муну менен Ысык-Көл облусундагы чет өлкөлүк түз инвестициялардын 92,5% жакыны Кумтөр кенинен келип түшүүлөр экендигин белгилей кетүү керек, башка чөйрөлөргө инвестиция таптакыр эле келбейт. Региондордогу финансылык иштер чөйрөсүнө чет өлкөлүк түз инвестициялардын келип түшүүсү дээрлик жок жана толугу менен Бишкек шаарына топтолгон.

Өлкөнүн региондору боюнча келип түшкөн инвестициялардын бирдей эместиги региондордун өнүгүү деңгээлинин айырмачылыгынын деңгээлин жана Кыргыз Республикасынын Өкмөтү тарабынан ресурска багытталган инвесторлор менен иштөө менен чектелбестен, региондорго инвестициялардын келип түшүүсүнө дем берүүчү атайын чараларды көрүүнүн зарылдыгын көрсөтүп турат. Жергиликтүү өз алдынча башкаруунун деңгээлинде чет өлкөлүк түз инвестициялардын келип түшүү деңгээлинин төмөндүгү айыл чарба продукциясын кайра иштетүү чөйрөсүндө чет өлкөлүк түз инвестициялардын деңгээлинин эң эле төмөн экендигин күбөлөндүрөт.

Буга байланыштуу, орто мөөнөттүү мезгилге инвестициялык саясатты жүргүзүүдөгү негизги милдет региондорго багытталган Кыргыз Республикасында инвестициялык климаттын жагымдуулугун андан ары арттыруу болуп саналат, ал төмөнкү келечектүү багыттарга топтолот: (1) мамлекеттик инвестициялык саясаттын натыйжалуулугун жана туруктуулугун жогорулатуу; (2) инвестицияларды тартуу жана колдоо механизмдерин түзүү.

Орто мөөнөттүү мезгилге инвестициялык саясаттын негизги милдеттери төмөнкүлөр болуп саналат:

* региондордо инвестициялык жигердүүлүктү жогорулатууга көмөк көрсөтүүчү жагымдуу жагдайды түзүү;
* долбоорлорду ишке ашыруу үчүн жергиликтүү инвестицияларды тартуу;
* жашоону камсыз кыла турган кыйла маанилүү өндүрүштөрдү жана социалдык чөйрөнү мамлекеттик колдоо;
* инвестициялык жагымдуулук инструменттерин реконструкциялоо жана өркүндөтүү;
* региондук экономиканын артыкчылыктуу жана стратегиялык жактан маанилүү тармактарын инвестициялоо;
* адам ресурстарын өнүктүрүүгө, калк жашаган чөйрөнү жакшыртууга багытталган инвестициялоо;
* ишкердик субъекттерин жана инвестициялык ишти мамлекеттик колдоонун натыйжалуулугун жогорулатуу;
* эл аралык жана региондор аралык кызматташууну өнүктүрүү;
* региондордун аймагында ишкердиктин жана инвестициянын интенсивдүү өнүгүүсүн чектеген административдик тоскоолдуктарды жоюу;
* бийлик органдары тарабынан инвестициялык субъекттерге жана ишкердик ишине карата кыйла калыс мамиле.

**Инновациялык саясат**

Инновациялык саясаттын негизги максаты экономиканы өнүктүрүү жана анын атаандаштыкка жөндөмдүүлүгүн жогорулатуу үчүн интеллектуалдык менчикти жана инновациялык ишти коргоонун натыйжалуу системасын түзүү болуп саналат.

Интеллектуалдык менчик жана инновациялар системасын өнүктүрүү үчүн ТӨУСтун максаттарына жана милдеттерине жетүү боюнча иш жүргүзүлөт, ал илимдерге негизделген өлкөнүн экономикасынын туруктуулугун калыптандырууга көмөк көрсөтүүгө, инновацияларды ишке ашырууда жана ишкердикке дем берүүдө инвестицияларды колдоого багытталат. Интеллектуалдык менчиктин объекттерин укуктук жактан коргоо көрсөткөн ченемдик укуктук базаны жана жол-жоболорду андан ары өркүндөтүү, интеллектуалдык менчик объекттерине укукту коргоонун деңгээлин жогорулатуу, мамлекеттик патенттик фондду түзүү, интеллектуалдык чыгармачылыкты шыктандыруу жана интеллектуалдык менчик объекттерин коммерциялаштыруу боюнча иштер жүргүзүлөт.

Орто мөөнөттүү мезгилде өлкөнүн болгон мүмкүнчүлүктөрүнө жараша иш ата мекендик ишканалар үчүн натыйжалуу жана инновациялык технологияларды издөөнүн, өздөштүрүүнүн, адаптациялоонун жана жайылтуунун системаларын жана механизмдерин түзүүгө багытталат. Артыкчылыктуу багыттар деп төмөнкүлөр аныкталды: (1) инновациялык ишти өнүктүрүү жана интеллектуалдык менчик объекттерин пайдалануу үчүн ыңгайлуу шарттарды түзүү; (2) алдыңкы технологиялар аркылуу экономиканы модернизациялоого көмөктөшүү; (3) инновациялык иш жана интеллектуалдык менчик объекттерине укуктарды коргоо чөйрөсүндө ченемдик укуктук базаны өркүндөтүү; (4) интеллектуалдык менчиктин жана инновациялык иштин ролу жана мааниси тууралуу коомду үйрөтүү, квалификациясын жогорулатуу жана маалымдоо үчүн шарттарды түзүү.

Мындан тышкары, интеллектуалдык менчик объекттерине укуктук коргоону берүүдө экспертизанын сапатын жогорулатуу, интеллектуалдык менчик объекттерине укукту коргоонун деңгээлин жогорулатуу, улуттук инновациялык системанын элементтерин түзүү, коомду интеллектуалдык менчиктин жана инновациялык иштин ролу жана мааниси жөнүндө маалымдоо жана интеллектуалдык чыгармачылыкты өнүктүрүү боюнча чаралардын комплекси ишке ашырылат.

Инновациялык ишти өнүктүрүү үчүн Кыргыз Республикасынын Өкмөтүнө караштуу Интеллектуалдык менчик жана инновациялар мамлекеттик кызматынын инновациялык ишин өнүктүрүү үчүн Технологияларды жана инновацияларды колдоо борборунун филиалдарынын базасында ишкерлерге маалымат жана потенциалдуу бизнес-өнөктөштөрдү издөөгө көмөк көрсөтүү, чакан жана орто ишканалардын өкүлдөрүнө инновацияларды пайдалануудан экономикалык пайда көрүүнүн ыкмаларына үйрөтүү, тандоо аркылуу жаңы технологияларды киргизүү жана инновациялык долбоорлорду илгерилетүү, тажрыйбалык үлгүлөрдү өндүрүшкө киргизүү үчүн инвестициялык колдоону издөө боюнча милдеттерди чечүү белгилеген.

Көрүлгөн чаралар төмөнкүлөргө көмөктөшөт:

* интеллектуалдык менчик чөйрөсүндө ченемдик укуктук актыларды өркүндөтүүгө;
* улуттук инновациялык системаны түзүүнүн жана өнүктүрүүнүн бирдиктүү болжолун түзүүгө;
* чакан жана орто ишкерлердин, фермерлердин, өлкөнүн мамлекеттик түзүмдөрүнүн ортосунда кызматташуу үчүн аянтча түзүүгө;
* бизнес-коомчулуктун, изилдөө институттарынын өкүлдөрүн интеллектуалдык менчикке укуктарды башкаруунун жана аларды коргоонун, өнүктүрүүнүн практикалык ыкмаларына окутууга;
* чыгармачыл жаштардын интеллектуалдык дараметине дем берүүгө; жаш авторлордун чыгармачыл ишин сыйлоого жана дем берүүгө;
* интеллектуалдык менчиктин объекттери камтылган контрафакттык продукциянын зыяны жөнүндө калктын кабардар болуусу.

**Экологиялык коопсуздук жана курчап турган чөйрөнү коргоо**

Айлана-чөйрөнү коргоо жана экологиялык коопсуздукту камсыздоо жаатындагы иштер экономиканы өнүктүрүүгө жана экологиялык факторду эске алуу менен карап чыгуу керек болгон социалдык маселелерди чечүүгө багытталат, анткени жаратылыш жана анын компоненттери туруктуу социалдык-экономикалык өнүгүүнүн негизги факторлорунун бири болуп саналат.

Улуттук коопсуздуктун ажырагыс бөлүгү катары экологиялык коопсуздук өлкөнү туруктуу өнүктүрүүнүн милдеттүү шарты болуп саналат жана жаратылыш системаларын сактоонун жана айлана-чөйрөнүн тийиштүү сапатын колдоонун негизи болуп калат.

Экологиялык коопсуздукту камсыздоо үчүн артыкчылыктуу багыттар төмөнкүлөр болот:

* глобалдуу экологиялык конвенциялардын жана эл аралык келишимдердин талаптарын, ошондой эле “жашыл өнүктүрүү” багыттарын эске алуу менен улуттук мыйзамдарды андан ары өркүндөтүү;
* Аз көмүр тектүү өнүгүү концепциясынын долбоорун иштеп чыгуу жана Климаттын өзгөрүшүнө адаптациялоо жана анын терс кесепеттерин жумшартуу боюнча программаны ишке ашыруу боюнча ишти күчөтүү ;
* айлана-чөйрөнүн абалына мониторинг жүргүзүүнү улантуу;
* жаратылыш ресурстарын сарамжалдуу пайдаланышына жана экологиялык ченемдердин жана талаптардын сакталышына көзөмөл жүргүзүү;
* өзгөчө корголуучу жаратылыш аймактарында биотүрдүүлүктү сактоо жана кайра жаратуу;
* 2020-жылга чейин Ак илбирсти жана анын экосистемасын сактап калуу боюнча глобалдуу программаны жана 2013-2020-жылдарга Кыргыз Республикасында ак илбирсти сактоонун улуттук стратегиясын ишке ашыруу боюнча планды андан ары ишке ашыруу;
* браконьерлик менен күрөшүү методдорун өркүндөтүү;
* токойду калыбына келтирүү жана токойлуу аянттарды көбөйтүү;
* токой-аңчылык жайгаштырууну жүргүзүү;
* эл аралык кызматташууну жүзөгө ашыруу;
* коомчулукту маалымдоо, экологиялык билим берүү;
* жаратылышты коргоо иш-чараларын кошо каржылоо.

Климаттын өзгөрүшү боюнча маселелерди эске алуу менен экологиялык коопсуздукту камсыздоо, өлкөнү туруктуу өнүктүрүүгө жетүү үчүн улуттук экологиялык саясатты жана ченемдик укуктук базаны өркүндөтүү максаттарында төмөнкү мамлекеттик стратегиялык программалар жана пландар жүзөгө ашырылат: ТӨУС, 2024-жылдын мезгилине Кыргыз Республикасында биологиялык түрдүүлүктү сактоонун артыкчылыктары, 2013-2023-жылдарга Кыргыз Республикасында ак илбирсти сактоонун улуттук стратегиясы, 2017-жылга чейин Кыргыз Республикасында климаттын өзгөрүшүнө адаптациялоонун артыкчылыктуу багыттары, 2025-жылга чейин Кыргыз Республикасында жаңгак-мөмө өсүмдүктөрүн өнүктүрүү боюнча программа, Кыргыз Республикасында химиялык заттарды талаптагыдай башкаруу боюнча программа ж.б.

**Реалдуу секторду өнүктүрүү**

**Айыл чарбасы.** Айыл чарбасын өнүктүрүүнүн негизги максаты өндүрүштүн өсүшү үчүн шарттарды түзүү, продукциялардын сапатын көтөрүү жана өлкөнүн азык-түлүк коопсуздугун камсыздоо болуп саналат. Айыл чарбасын өнүктүрүү төмөнкүдөй артыкчылыктуу багыттарга топтолот: (1) айыл чарбасын башкаруунун натыйжалуу системаларын түзүүгө жана кадрларды даярдоого, айыл чарба өндүрүшүн топтоо үчүн өбөлгөлөрдү түзүүгө; (2) агро өнөр жай продукцияларын өндүрүүнүн өсүшүн жана экспорттоону колдоого; (3) айыл чарба өндүрүшүн сервистик кызматтары менен камсыздоого; (4) суу жана жер ресурстарын сарамжалдуу пайдалануунун натыйжалуулугун жогорулатууга.

Айыл чарбасынын түшүмдүүлүгүн жана натыйжалуулугун жогорулатуу максаттарында күнөскана чарбасын өнүктүрүү, мал союучу пункттарды куруу, логистикалык борборлорду ачуу жана тамчылатып сугаруу системасын жигердүү пайдалануу боюнча иштер уланыла берет.

2017-2019-жылдары айыл чарбасынын реалдуу өсүш темпин өсүмдүк өстүрүүнүн түшүмдүүлүгүн жана мал чарбачылыгынын өнүмдүүлүгүн көбөйтүү боюнча мамлекет жана жеке секторлор тарабынан көрүлгөн чаралардын эсебинен орточо 2,3%га жогорулатуу болжолдонууда. ИДПнын түзүмүндө айыл чарбасынын көлөмүнүн салыштырма салмагы орточо 13,2%ды түзөт.

16-таблица

**2017-2019-жылдарга Кыргыз Республикасынын**

**айыл чарбасын өнүктүрүүнүн орто мөөнөттүү**

**болжолдору**

| **Тармактардын аталышы** | **2017-жыл,****болжол** | **2018-жыл,****болжол** | **2019-жыл,****болжол** | **2017-2019-жылдар үчүн орточо маани**  |
| --- | --- | --- | --- | --- |
| Айыл чарбасы, токой чарбасы жана балык улоо, млн. сом | 228801,9 | 249159,6 | 271988,8 |  |
| Өсүш темпи, % | 102,0 | 102,5 | 102,5 | 102,3 |
| анын ичинен: |  |  |  |  |
| Өсүмдүк өстүрүү, млн сом | 109857,6 | 114506,0 | 123364,5 |  |
| Өсүш темпи, % | 101,6 | 102,2 | 103,0 | 102,3 |
| Мал багуу, млн сом | 114517,2 | 130152,4 | 146123,0 |  |
| Өсүш темпи, % | 102,5 | 102,9 | 102,3 | 102,6 |

Орто мөөнөттүү мезгилде 2017-2019-жылдардан тарта кант кызылчасынын айдоо аянтын 11,0 миң гектардан 13,7 миң гектарга, пахтаны – 18,3 миң гектардан 21,2 миң гектарга, тамекини – 1,4 миң гектардан 1,6 миң гектарга, май өсүмдүктөрүн – 41,0 миң гектардан 46,8 миң гектарга, жашылчаларды – 50,5 миң гектардан 53,2 миң гектарга, бакча өсүмдүктөрүн – 11,2 миң гектардан 11,5 миң гектарга чейин чоңойтуу болжолдонууда, бул өсүмдүк продукциясынын орточо жылдык 2,2 деңгээлине өсүшүнө көмөктөшөт.

Мал башынын санынын көбөйүшүнүн жана айыл чарба жаныбарларынын азыктуулугунун жогорулашынын негизинде мал чарбачылыгында өсүүнүн орточо жылдык темпи 2,6 % деңгээлине жетти.

2019-жылдын аягына чейин айыл чарба тармагынын реалдуу өсүш темпине төмөнкүлөрдүн эсебинен жетишүүгө багытталган иш-чаралар жүзөгө ашырылат: 1) сугат иштерин жүргүзүү үчүн капиталдык сарптоолорду талап кылбаган  пайдаланылбай жаткан айдоо жерлерин пайдаланууга киргизүүнүн эсебинен айыл чарба өсүмдүктөрүнүн айдоонун аянттарын системалык түрдө көбөйтүү; 2) май алынуучу өсүмдүктөр, картошка, жашылча жемиш, бакча өсүмдүктөрү сыяктуу айыл чарба өсүмдүктөрүнүн айдоо аянттарын оптималдаштыруу жана турукташтыруу жана жердин түшүмдүүлүгүн жогорулатуунун, органикалык, минералдык жана органикалык минералдык жер семирткичтерди колдонуу, ошондой эле тамчылатып сугаруу системасын пайдалануу менен алардын түшүмдүүлүгүн көбөйтүүгө жетишүү; 3) айыл чарба техникаларын лизинг боюнча сатып алуу аркылуу жеңилдетилген кредиттик шарттарда фермерлерди зарыл болгон айыл чарба техникалары менен камсыздоону улантуу; 4) республиканын дыйкандарын жана фермерлерин азоттук жер семирткичтер менен камсыз кылуу көйгөйлөрүн чечүү; 5) тоюттун бардык түрлөрүн даярдоонун көлөмүн көбөйтүү, бир шарттуу ири мүйүздүү  малдын башына 16-18 центнерден кем эмес даярдоо; 7) жеңилдетилген кредиттик ресурстарды натыйжалуу пайдалануу.

Айыл чарба продукцияларын өндүрүүнүн өсүшүнүн көрсөткүчүнө таасир тийгизүүчү мүмкүн болгон тобокелдиктер:

* жагымсыз табигый – климаттык шарттар (кургакчылык, сугат суунун жоктугу);
* кышкы мезгилге тоюттарды жетишсиз даярдоо;
* жагымсыз эпизоотикалык жагдай;
* мамлекеттин багытталган жеңилдетилген кредиттик ресурстарын натыйжасыз пайдалануу;
* минералдык семирткичтердин тартыштыгы; айыл чарба өсүмдүктөрүн үрөн менен жетишсиз камсыздалышы; май жана КММ бааларынын белгисиздиги.

**Өнөр жайы**[[12]](#footnote-13).

Орто мөөнөттүү мезгилде Кыргыз Республикасындагы өнөр жай саясаты бул сектордун артыкчылыктуу багыттарын өнүктүрүүгө, ошондой эле токтоп турган өндүрүш кубаттуулуктарынын ишин жакшыртууга жана жаңы өндүрүш кубаттуулуктарын ишке киргизүүгө багытталат.

Өнөр жай секторун өнүктүрүүнүн негизги максаттары минералдык-чийки заттык потенциалды сарамжалдуу пайдаланууда кен казуу тармагын туруктуу өнүктүрүүгө жетишүү жана айлана-чөйрөгө болгон таасирди азайтуу, ресурсту үнөмдөөчү технологияларды киргизүү аркылуу иштетүүчү өнөр жай  ишканаларынын потенциалын жогорулатуу жана Кыргыз Республикасынын энергетикалык коопсуздугун камсыз кылуу жана экспорттук потенциалды өнүктүрүү болуп саналат.

2017-2019-жылдары өнөр жай продукциясынын өсүш темпи   жылына орточо 104,1% деңгээлде, ал эми Кумтөр кенин иштетүү боюнча ишканаларсыз – 106% деңгээлде болжолдонот. ИДП өндүрүшүнүн түзүмүндө өнөр жайдын салыштырма салмагы орточо 13,3%ды түзөт.

Өнөр жай продукциясын өндүрүүнүн өсүшүнө төмөнкүлөрдүн эсебинен жетүү болжолдонууда:

* колдонуудагы кубаттуулуктарды иштетүүнү жогорулатуу жана натыйжалуу колдонуу, токтоп турган ишканалардын ишин кайра баштоо жана жаңы кубаттуулуктарды ишке киргизүү;
* “Кумтөр” кенинде алтынды казып алуунун көлөмдөрүн 455-475 миң унция деңгээлинде сактоо;
* Бозымчакта, Талды-Булак Сол жээкте, Жамгырда, Иштамбердиде, Кара-Казык кендеринде көлөмдөрдү өстүрүү;
* “Жунда” мунайды кайра иштетүүчү заводдун жана Токмок мунайды кайра иштетүүчү заводдун кубаттуулуктарын өздөштүрүү;
* жергиликтүү чийки затты, ресурстарды колдонууга жана кайра иштетүүгө жана кошумча наркы жогору товарларды чыгарууга багытталган ишканаларды жана тармактарды өнүктүрүү;
* электр энергиясы менен экономиканын муктаждыктарын камсыз кылуу жана энергетика секторунун өндүрүш кубаттуулуктарын ишке киргизүүнүн жана модернизациялоонун эсебинен керектөөчүлөрдү  электр менен камсыз кылуунун туруктуулугун жогорулатуу, энергиянын кайра жаралуучу булактарын өнүктүрүү, энергетикалык компанияларда корпоративдик башкаруунун натыйжалуулугун жогорулатуу жана өндүрүлгөн жана бөлүштүрүлгөн электр энергиясын  эсепке алуунун ишенимдүүлүгүн камсыз кылуу;
* айыл чарба продукциясын кайра иштетүү боюнча мини-цехтерди уюштуруунун жана ички рынокто алкоголь продукциясын мыйзамсыз жүгүртүү жана контрабанда менен күрөштү катаалдаштыруунун эсебинен кайра иштетүүчү тамак-аш тармагын өнүктүрүү боюнча иш-чаралар;
* өнөр жай сектору үчүн чийки затка жана даяр продукцияга дифференцияланган бажы төлөмдөрүнүн ийкемдүү саясатын түзүү;
* ата мекендик товарларды тышкы рынокторго жылдыруу.

Инновациялык өнүктүрүүнүн жана ата мекендик өнөр жайдын  атаандаштыгын жогорулатуунун милдеттери кесиптик-техникалык билим берүү системасында даярдоо жолу аркылуу аны квалификациялуу кадрлар менен камсыздоонун эсебинен чечилет.

Өнөр жай өндүрүшүнүн өсүшү жалпысынан пайдалуу кендерди казуу көлөмдөрүнүн орточо 12,2%га, иштетүүчү өндүрүштө – 3,6%га, энергетикада – 4,0%га жана суу менен камсыз кылууда, тазалоодо, калдыктарды иштетүүдө жана кайра пайдаланылуучу чийки затты алууда –5,0%га көбөйүшүнүн эсебинен болжолдонот.

17-таблица

Секторлор боюнча өнөр жайдын орто мөөнөттүү болжолу (2017-2019-жылдарга)

(пайыздар менен)

| **Аталышы** | **2017-жыл, болжол** | **2018-жыл, болжол** | **2019-жыл, болжол** | **2017-2019-жылдар үчүн орточо маани** |
| --- | --- | --- | --- | --- |
| **Өнөр жайы, бардыгы** | 100,1 | 102,3 | 109,9 | **104,1** |
| анын ичинде Кумтөр кенин иштетүү боюнча ишканаларды эсепке албаганда | 106,8 | 107,0 | 104,1 | 106,0 |
| Пайдалуу кендерди казуу | 105,5 | 112,0 | 119,2 | 112,2 |
| Иштетүү өнөр жайы | 98,7 | 101,0 | 111,2 | 103,6 |
| Электр энергиясы, газ, буу жана кондицияланган аба менен камсыз кылуу | 104,2 | 104,1 | 103,7 | 104,0 |
| Суу менен камсыздоо,   тазалоо, калдыктарды иштетүү жана кайра пайдаланылуучу чийки затты алуу | 104,9 | 105,1 | 105,0 | 105,0 |

Ошентип, 2017-2019-жылдары пайдалуу кен байлыктарды казууда өндүрүштүн өсүш темптери төмөнкүлөрдү казуу көлөмдөрүнүн өсүшүнүн эсебинен орточо 12,2% деңгээлде болжолдонот:

(а) көмүрдү, лигнитти - 2019-жылга карата 800-1000 миң тоннага чейин Бишкек шаарынын ЖЭБине кыргыз көмүрлөрүн жеткирүүнү көбөйтүү менен күз-кыш мезгилинен өтүүдө ички рынокто кыргыз көмүрлөрүн сатуу көлөмүн аныктоочу кубаттуулуктарды жыл сайын өстүрүүнүн эсебинен жылына орточо 2,3%га;

(б) мунайды жана газды – “Кыргызмунайгаз” ААКынын пландаштырылган технологиялык чараларын ишке ашыруунун жана продукцияны бөлүштүрүү менен токтоп турган эксплуатациялык скважиналарды ишке киргизүү боюнча инвесторлордун ишинин эсебинен;

(в) Бозымчак, Жамгыр, Иштамберди, Кара-Казык кендериндеги өндүрүштүн көлөмүн өстүрүүнүн эсебинен жылына орточо эсеп менен 22,9 % металл рудалары (курамында алтын бар рудалар жана концентраттар орточо эсеп менен 30200 тонна);

(г) өсүшү орточо эсеп менен 4%га болжолдонгон курулуш көлөмдөрүнүн болжолдуу туруктуу өсүшүнөн улам оңдоп-түзөө же курулуш үчүн - табигый кумду, гранулдарды, таштан жасалган күкүмдү; майда ташты; шагылды, ири кумду жана кырдуу шагылды (майдаланган ташты), акиташты жана гипсти, мраморду жана акиташ ташын өндүрүү көлөмдөрүн өстүрүү.

Бул тармактын өнүгүшүнө жетүү үчүн орто мөөнөттүү саясат төмөнкү артыкчылыктуу багыттарга топтолот: (1) институттук чыңдоо жана жер казынасын пайдалануу чөйрөсүн мамлекеттик жөнгө салуунун натыйжалуу системасын түзүү; (2) өлкөнүн социалдык-экономикалык өнүгүшүнө салымды көбөйтүү жана айлана-чөйрөгө терс таасирди минималдаштырууда мамлекеттик бюджетти толуктоо.

Бул багыттарды илгерилетүү үчүн төмөнкү чаралар ишке ашырылат:

* 2015-2035-жылдарга Кыргыз Республикасынын кен казуу өнөр жайын өнүктүрүү боюнча стратегиясын ишке ашыруу;
* жаратылыш ресурстарын сарамжалдуу пайдаланууну көзөмөлдөө боюнча ченемдик укуктук актылардын пакетин иштеп чыгуу жана киргизүү;
* жер казынасын пайдалануу укугуна аукцион өткөрүүнүн тартиби жана шарттары жөнүндө жана жер казынасын пайдалануу укугуна конкурс өткөрүүнүн тартиби жана шарттары жөнүндө жоболорго өзгөртүүлөрдү жана толуктоолорду киргизүү жолу менен конкурстарды өткөрүү жол-жоболорун өркүндөтүүчү ченемдик укуктук актыларды кабыл алуу;
* ММК аркылуу конкурстарды жана аукциондорду өткөрүү жол-жоболорун чагылдыруу;
* мамлекеттин контролдоо-көзөмөлдөө функцияларынын ачык-айкын механизмин иштеп чыгуу жана ишке киргизүү жана жарандык сектордун өкүлүнүн милдеттүү түрдө катышуусу менен улуттук экологиялык талаптарды сактоо талаптарын күчөтүү;
* техниканы жана технологиялык жабдууну ташып келүүгө карата талаптарга инвентаризация жүргүзүү;
* 2017-2019-жылдардагы мезгилде жаңы ири жана орто пайдалуу кендер чыгуучу жерлерди эксплуатацияга киргизүү үчүн шарттарды түзүү: алтын жана башка кендер чыккан жерлер: - Иштамберды, Куру-Тегерек, Шамбесай; калай-вольфрам кендери чыккан жерлер - Эмгек, Үч-Кошкон, Кең-Суу; көмүр кендери чыккан жерлер - Туюк-Каргаша, Кара-Кече, Миң-Куш, Сүлүктү 11-талаа, Миң-Теке, Көк-Кыя, Кара-Төбө аянты; мунай жана газ кендери чыккан жерлер: Майлы-Сай, Майлы-Сай-III, Майлы-Сай-IV-Чыгыш избаскент, Избаскент, Чангыр-Таш, Чыгырчык, Сузак, Карагачи, Тамчы, Бешкент-Тогап-Таш-Рабат, Түндүк-Каракчикум, Майлы-Суу-111, Борбордук жана Чыгыш участоктору, Майлы-Суу-II, Чарвак  Чаңгыр-Таш мунай кени чыккан жердин участогу;
* геология тармагына тике чет өлкөлүк инвестициялардын келишинин эсебинен минерал-чийки зат базасын толуктоо.

Иштетүүчү өнөр жайында өндүрүштүн реалдуу өсүш темпи орточо 3,6% деңгээлде, негизинен төмөнкүлөрдүн эсебинен болжолдонот:

1. “Кумтөр” кенин иштетүү боюнча ишканалардын туруктуу ишинин, анда өнөр жайда салыштырма салмагы орточо 33,6%ды түзүү менен жогору бойдон калган жер алдындагы зонага  түшүү участогунда иш жүргүзүлөт, 2017-2019-жылдарда алтынды өндүрүү 2015-жылдын деңгээлинен төмөндөө менен орточо эсеп менен 6,4% көлөмүндө жана 2019-жылга оң динамикага чыгуу менен (өсүш 7,7 %).
2. “Кыргызалтын” ААКда алтындын өндүрүшүнүн көлөмүнүн өсүшү 2017-2019-жылдарда орточо 7,4 %;
3. Талды-Булак сол жээк кениндеги көлөмдүн өсүшү, анда өсүш орточо эсеп менен 54,4 % түзөт;
4. курулуш максаттары үчүн төмөнкү буюмдарды чыгаруу боюнча деңгээлди жогорулатуунун эсебинен башка металл эмес минералдык продуктуларды (курулуш материалдарын) чыгаруунун  көлөмдөрүн орточо 3,7 % көбөйтүүнүн: кыш, полдор үчүн блокторду, көтөрүүчү блокторду жана керамикага окшош, отко чыдамдуу эмес буюмдарды, цементти, гипсти, бетондон жасалган буюмдарды, курулуш максаттары үчүн темир бетонду, цементтен жасалган плиталарды жана окшош буюмдарды, бетонду же жасалма ташты (брусчатка), кум-блокту, бетондон жасалган курама курулуш конструкцияларын, курулуш аралашмаларын чыгаруу. Мындан тышкары, айнек өндүрүшүнүн өсүшүнүн эсебинен (“Интергласс” ЖЧКнын 2015-жылы 15 млн чарчы м караганда 2019-жылы 20 млн чарчы м), цемент өндүрүшүн активдештирүүнүн эсебинен;
5. сүт продукциясын, өсүмдүк майын, ун-акшак продукциясын, алкоголсуз суусундуктарды, кант продукциясын, ликер-арак продукциясын, нан бышырылуучу продукцияны, макарон продукциясын, пиво кайнатуучу продукцияны, шарап жасоочу продукцияны, кондитердик азыктарды, эт продукциясын, жашылча-жемиш продукциясын өндүрүүнү өстүрүүнүн эсебинен айыл чарба продукцияларын кайра иштетүүнү өстүрүүнүн эсебинен өндүрүүнүн көлөмүн орточо 4,5% көбөйтүү. Болжолдук көрсөткүчтөргө жетишүүгө айыл чарба продукциясын өнөр жайлык кайра иштетүүчү тамак-аш жана кайра иштетүүчү өнөр жай ишканаларына алар 3 жылдык мөөнөткө пайдадан алынуучу салыкты төлөөдөн бошотуу түрүндө, ошондой эле 2012-жылдан баштап 6 жылдык мөөнөткө кошумча нарк салыгын төлөөдөн бошотулган ата мекендик айыл чарба чийки затын кайра  иштетүүчү ишканаларга (товарлардын акциздик тобун өндүрүү үчүн пайдалануучулардан тышкары) мамлекеттик колдоо көрсөтүүгө жана экономикалык өбөлгө түзүүгө көмөк көрсөтөт. Мындан тышкары, “Айыл чарбасын каржылоо” долбоорунун алкагында айыл чарба чийки затын кайра иштетүүчү ишканаларга жеңилдетилген кредит берүү боюнча финансы каражаттары бөлүнүп берилет;
6. Кара-Балта жана Токмок мунайды кайра иштетүү заводдорунун өндүрүштүк кубаттуулуктарын өздөштүрүүнүн эсебинен мунай продуктыларын өндүрүүнүн көлөмүн орточо 37%га (2019-ж. 700 миң тоннага чейин кубаттуулукка чыгуу менен 2017-2019-ж.ж. орточо эсеп менен 480 тонна мунайды кайра иштетүү) көбөйтүү.

Ошондой эле иштетүү өндүрүшүндө өсүштүн оң темптерин төмөнкүлөр: текстиль өндүрүшү; кийим жана бут кийим, булгаары жана башка булгаарыдан жасалган буюмдардын өндүрүшү, мында өсүш орточо 5,5%га болжолдонууда, жыгач жана кагаз буюмдарынын өндүрүшү; полиграфиялык иш - 5,1%га; химиялык өндүрүш - 1,3%га; фармацевтик продукциянын өндүрүшү - 2,4%га, резина жана пластмасса буюмдарынын өндүрүшү - 8,7%га камсыз кылышат.

Орто мөөнөттүү мезгилде электр энергиясы, газ, буу жана кондицияланган аба менен камсыздоодо өсүш орточо 4,0%га болжолдонууда.

2017-2019-жылдары электр энергиясын иштеп чыгаруунун болжолдуу көрсөткүчтөрү Нарын дарыясынын орточо көп жылдык мааниден 10%га жогору агымын; станцияны реконструкциялоонун аяктагандыгына байланыштуу 2017-жылдан тартып Бишкек ЖЭБине электр энергиясын көбөйтүп иштеп чыгарылышын; Камбар-Ата ГЭС-2 экинчи гидро агрегатын 2018-жылы ишке берилишин эске алуу менен эсептелген, ошондой эле ЭБКлар берген болжолдуу билдирүүлөр боюнча электр энергиясын ички пайдалануу жана Токтогул суу сактагычынын суу-энергетикалык ресурстарын топтоо максаттарында электр энергиясын импорттоо каралган.

Электр энергиясын, газды жана сууну өндүрүү жана бөлүштүрүү темпине таасир тийгизүүчү факторлор: (1) суу ресурстарын натыйжалуу пайдалануу, (2) тарифтик жана (3) инвестициялык саясат болот.

Энергетика секторун өнүктүрүү саясаты төмөнкү төрт артыкчылыктуу багытка топтолот: (1) энергетика секторун өнүктүрүүнү жөнгө салууну өркүндөтүү; (2) энергияны үнөмдөөгө дем берүү үчүн шарттарды түзүү; (3) энергиянын кайра жаралуу булактарын өнүктүрүү; (4) аз көмүртектик энергетика аркылуу энергетика секторун туруктуу өнүктүрүү жана экологиялык коопсуздук ченемдерин сактоо.

2017-2019-жылдар мезгилине энергетика тармагынын өнүгүүсү үчүн негизги капиталга инвестицияларды өздөштүрүү 25 МВА кубаттуулугундагы Т-2 орнотуу менен 2-кезектеги ПС 110/35/10 кВ Күн-Туунун, 10 МВА кубаттуулугундагы Т-2 орнотуу менен 2-кезектеги ПС110/35/10 кВ Үч-Теректин, ВЛ 110 кВ Айгүл-Таш-Саматтан долбоорлонгон ПС 110/10 кВ Раззаковго чейин 50 км узундуктагы ВЛ-110 кВ (“Арка массивин электр менен камсыздоону жакшыртуу” долбоору), 25 МВА кубаттуулугундагы Т-2 трансформаторун орнотуу менен 2-кезектеги ПС 110/35/10 кВ Костромскаянын, 2х40 МВА кубаттуулугундагы эки трансформаторду орнотуу менен Бишкек ш. ПС 110/10 кВ “Медеровдун”, 63 МВА кубаттуулугундагы автотрансформаторду орнотуу менен 2-кезектеги ПС 220/110/10 кВ Кристаллдын, 25 МВА кубаттуулугундагы Т-2 трансформаторун орнотуу менен 2-кезектеги ПС 110 кВ Таш-Булактын, ар бири 40 МВА кубаттуулугундагы эки трансформаторун орнотуу менен Бишкек ш. жаңы ПС 110/10 кВ “Орто-Сайдын”, ар бири 25 МВА кубаттуулуктагы эки трансформаторду орнотуу менен Бишкек ш. жаңы ПС 110/35/10 кВ “Ак Босогонун”, 10 МВА кубаттуулугундагы трансформаторду орнотуу менен экинчи кезектеги ПС 110/35/10 кВ “Токтогулдун”, 125 МВА кубаттуулуктагы автотрансформаторду орнотуу менен экинчи кезектеги ПС 220\110\10кВ «Айгүл-Таштын» курулушу, ошондой эле 6,9 млрд сом суммасына колдонуудагы энергетика объекттерин реконструкциялоо караштырылган.

Өнөр жай продукциясын өндүрүүгө негизги салым Чүй, Ысык-Көл жана Жалал-Абад облустары жана Бишкек шаары тарабынан күтүлүүдө. 2019-жылы өнөр жай продукциясын дүң чыгарууда бул региондордун суммалык салыштырма салмагы 91,4%ды түзөт.

Орто мөөнөттүү мезгилде өнөр жайды өнүктүрүүгө төмөнкү тобокелдиктер жана коркунучтар таасирин тийгизиши мүмкүн:

* чийки заттын жана материалдык ресурстардын импортуна ашыкча көз карандылык;
* экономиканын экспортко багытталган тармактарында өндүрүш көлөмдөрүнүн төмөндөшү (негизги соода өнөктөш өлкөлөрдө Импортту алмаштыруучу өндүрүштү өнүктүрүү боюнча программаны ишке киргизүү);
* өздүк жүгүртүү каражаттарынын жетишсиздиги, негизги фондду жаңылоого, жаңы технологияларды өздөштүрүүгө тоскоол болуучу жогорку пайыздык ставкалардан натыйжасында коммерциялык кредиттерди алуу мүмкүндүгүнүн чектелүүлүгү. Бул баасы жана сапаты боюнча ата мекендик товарлардын көпчүлүгүнүн атаандаштыкка жөндөмсүздүгүнө алып келет;
* энергиянын альтернативдүү булактарына өтүүгө байланыштуу кошумча финансылык чыгымдар;
* баалардын рыноктук конъюнктурасынын жана валюта курстарынын өйдө-ылдый боло бериши;
* жабдуулардын интенсивдүү эскириши жана аларды жаңыртууга каражаттардын жоктугу;
* импорт боюнча жеткирилүүчү чийки заттардын жана материалдардын кымбаттоосунун себебинен өздүк наркынын жогору болушунан улам продукциялардын атаандашуу жөндөмдүүлүгүнүн азайышы;
* өнөр жай объекттерин токтотууга алып келүүчү жергиликтүү калктын бир бөлүгү менен жер казынасын пайдалануучулардын ортосундагы карама-каршылык;
* кен чыгуучу жерлерде казып алынуучу кенде металл камтылуучу запастары ырасталбагандыктан металлды казуунун көлөмүнүн азайышы;
* форс-мажордук жагдайлар: республикага жаратылыш газын берүү көлөмүнүн кыскарышы, өнөр жай ишканаларына газ жана электр энергиясын берүүнүн ыргактуу эместиги, толугу менен электр энергиясын жана газды пайдаланууга негизделген иштердин үзгүлтүксүз цикли;
* калктын төлөө ж.б. мүмкүнчүлүгүнүн начарлашынан улам курулуш материалдарына болгон талаптын төмөндөшү.

**Курулуш.** 2017-2019-жылдары экономиканы жана социалдык чөйрөнү өнүктүрүүгө каржылоонун бардык булактары боюнча негизги капиталга 2017-жылы 174,3 млрд сомдон 2019-жылы 236,8 млрд сомго чейин инвестицияларды багыттоо болжолдонууда, бул орточо алганда жыл сайын 12%га көбөйүшүн түзөт.

2019-жылы капиталдык салымдардын түзүмү ички инвестициялардын үлүшүнүн 2017-жылдагы 54,8%дан 50,4%га чейин төмөндөшү жана тиешелүү түрдө тышкы инвестициялардын 45,2%дан 49,6%га чейин жогорулашы тарабынан өзгөрөт.

Орто мөөнөттүү мезгилде ички инвестициялардын түзүмүндө негизги үлүштү ишканалардын, уюмдардын жана калктын каражаттары 93%ды түзүү менен, ал эми тышкы инвестициялардын түзүмүндө – чет элдик кредиттер - 76%, чет элдик түз инвестициялар - 20,5 % ээлейт.

2017-2019-жылдардын мезгилинде мамлекеттик бюджеттин эсебинен капиталдык салымдардын жалпы суммасы 18,3 млрд сомду түзөт. Бул  каражаттарды мурда башталган билим берүү, саламаттык сактоо, маданият жана спорт объекттеринин курулушун аяктоого багыттоо пландалууда, курулушту жана Бишкек шаарынын социалдык жана инженердик инфратүзүмүн каржылоо улана берет, ошондой эле стратегиялык маанидеги автомобиль жолдорун курууну каржылоо артыкчылыктуу тартипте пландалууда, анын ичинде Каракол-Түп-Кеген автожолдорунун курулушу жана республиканын чек аралар арасындагы автожолдордун курулушу, анын ичинде Баткен облусунун автожолу, суу чарба курулмаларынын мамлекеттик программасына ылайык ирригациялык каналдардын курулушун аяктоону каржылоо улана берет, алар Баткен, Нарын, Талас жана Кыргыз Республикасынын башка облустарынын жаңы сугат жерлеринин маанилүү аянттарын өздөштүрүүгө мүмкүндүк берет.

Энергетика тармагында төмөнкүдөй ири инвестициялык долбоорлор пландаштырылган:

* “Бишкек шаарынын ЖЭБ реконструкциялоо” (1 335,6 млн сом);
* Азия өнүктүрүү банкынын “Энергетика секторун өнүктүрүү” долбоорлору (700,7 млн сом);
* “Энергетика секторун реабилитациялоо” (12 362,4 млн сом) “Энергетика секторун реабилитациялоо” долбоорунун экинчи жана үчүнчү фазаларын кошкондо (2-фаза – 4 753,5 млн сом, 3-фаза – 5 190,4 млн сом);
* Дүйнөлүк банктын пландаштырылган долбоорлору, “CASA-1000 долбоору” (4 449,0 млн сом),
* “Электр менен камсыз кылуунун отчеттуулугун жана ишенимдүүлүгүн жогорулатуу” долбоору (881,8 млн сом);
* Ислам өнүктүрүү банкынын “Бишкек шаарын жана Ош шаарын электр менен камсыздоону жакшыртуу” долбоорлору (258,3 млн сом);
* “Лейлек районунун Арка массивин электр менен камсыздоону жакшыртуу” (259,2 млн сом), Швейцария Конфедерациясы каржылаган “Ат-Башы ГЭСин реабилитациялоо” долбоору (1 020,9 млн сом) ж.б.

2017-2019-жылдарда жол-транспорт инфратүзүмү боюнча иштер төмөнкү долбоорлорду ишке ашырууну улантуу менен болжолдонот:

* Кытай Республикасы каржылаган долбоорлор – “Түндүк-Түштүк” альтернативалуу жолунун курулушу (9873,1 млн сом);
* “Түндүк-Түштүк” альтернативалуу жолунун курулушу 2-фаза (8239,9 млн сом);
* “Кыргыз Республикасындагы жолдордун эки авто участогун реабилитациялоо” (449,2 млн сом);
* АӨБ “Транспорттук коридор - 1 ЦАРЕС Бишкек-Нарын-Торугарт жолу” үчүнчү долбоору” негизги жана кошумча долбоорлору (75,0 млн сом);
* “ЦАРЕС 3 коридорун жакшыртуу” (Бишкек-Ош автожолу) 4-фаза (5 521,8 млн сом);
* Араб координациялык тобу каржылоочу “Бишкек-Нарын-Торугарт” долбоору (1 241,5 млн сом);
* ИӨБ “Ош-Баткен-Исфана” автожолун реабилитациялоо” долбоору (761,1 млн сом);
* ИӨБ жана СФР каржылаган “Тараз-Талас-Суусамыр-3” автожолун калыбына келтирүү” долбоору (562,6 млн сом);
* АКФ ЕАӨБ “Бишкек-Ош авто жолун жакшыртуу 4-фаза” долбоору (1,0 млн сом) ж.б.

Капиталдык салымдарды өздөштүрүүнүн болжолдонгон көлөмүнө жараша 2017-2019-жылдары курулуштун өсүү темпи орточо алганда 111,7% деңгээлде күтүлүүдө. Мында курулуш тармагынын салыштырма салмагы 2017-жылдагы ИДПга карата 9,3%дан 2019-жылдагы ИДПга карата 10,4%га чейин жогорулайт. Курулуш секторунун болжолдонуучу мезгилдеги экономикалык өсүштүн темпине таасири оң болот жана орточо алганда 1,1 пайыздык пунктту түзөт.

18-таблица

Кыргыз Республикасынын курулушун өнүктүрүүнүн орто мөөнөттүү болжолу (2017-2019-жж.)

| **Аталышы**  | **2017-ж.****болжол** | **2018-ж.****болжол** | **2019-ж.****болжол** | **2017-2019-жылдар үчүн орточо маани** |
| --- | --- | --- | --- | --- |
| **Негизги капиталга инвестициялар, млн сом** | **174 294,9** | **203 860,6** | **236 841,7** |  |
| **Өсүш темпи, %** | **114,7** | **111,1** | **110,1** | **112,0** |
| Анын ичинде: |  |  |  |  |
| Ички инвестициялар, млн сом | 95527,0 | 107210,3 | 119253,1 |  |
| Өсүш темпи, % | 112,1 | 106,6 | 105,4 | 108,0 |
| Тышкы инвестициялар, млн сом | 78767,9 | 96650,3 | 117588,6 |  |
| Өсүш темпи, % | 118,0 | 116,5 | 115,3 | 116,6 |
|  |  |  |  |  |
| **Курулуштун көлөмү, млн сом** | **155766,3** | **183278,1** | **217721,5** |  |
| **Өсүш темпи, %** | **110,9** | **111,7** | **112,6** | **111,7** |

Региондор боюнча курулуштун көлөмүнүн өсүшү бардык региондордо мурда башталган социалдык объекттерди колдонууга киргизүүнүн, экономиканын транспорт, кен казуу жана энергетика  тармактарында инвестициялык долбоорлорду активдештирүүнүн жана ишке ашыруунун эсебинен болжолдонууда. 2017-2019-жылдарда негизги үлүштү Бишкек шаары (32,5 %), Чүй (28,3 %), Ысык-Көл (11,7 %), жана Жалал-Абад (10,7%) облустары ээлешет.

Капиталдык салымдардын болжолдонгон деңгээлине жараша негизги капиталга дүң салымдардын көлөмү номиналдуу 25,6%га өсөт (2017-жылдагы 191,4 млрд сомдон 2019-жылы 240,5 млрд сомго чейин). Алардын салыштырма салмагы жылына орточо ИДПга карата 37,7%ды түзөт, ал эми реалдуу өсүштүн орточо жылдык темпи 5,6 % деңгээлде болжолдонууда. 2017-2019-жылдары дүң инвестициялардын өсүшү жылына орточо 4,4%  деңгээлде  болжолдонгон экономикалык өсүштүн ишенимдүү булагы болушу керек. Мында жеке инвестициялардын салыштырма салмагы ИДПнын жалпы көлөмүнөн 2017-жылы  29,3%дан 2019-жылы 31,1%га чейин өсөт, ал эми Мамлекеттик инвестициялардын программасын (мындан ары - МИП)  кошо алганда, мамлекеттик инвестициялардын үлүшү 2017-жылы 8,1%дан 2019-жылы 6,8%га чейин төмөндөйт. МИПтин ресурстары негизинен энергетиканын, транспорттук инфратүзүмдүн, ирригацияны жана айылды суу менен камсыздоону кошкондо, айыл чарбасынын долбоорлорун каржылоого багытталат.

Орто мөөнөттүү мезгилде курулушту өнүктүрүүгө төмөнкүдөй тобокелдиктер жана коркунучтар таасирин тийгизиши мүмкүн:

* курулуш материалдарына инфляциялык процесстердин таасири;
* ири инвестициялык долбоорлорду каржылоонун үзгүлтүккө учурашы;
* которуу системасы аркылуу жүзөгө ашыруучу жеке жактардын акчалай которууларынын таза агымынын азайышынын уланышынан улам калктын каражаттарынын эсебинен турак-жай курулушунун көлөмүнүн азайышы;
* “Кумтөр Голд компани”, “Кыргызалтын”, “Газпром Кыргызстан” ж.б. ЖАКтар тарабынан ишканалардагы жана уюмдардагы капиталдык салымдардын көлөмүнүн кыскарышы;
* Ири инвестициялык долбоорлордун бөлүгүн каржылоонун токтоп калуу мүмкүндүгү (Жогорку-Нарын ГЭС каскады, Камбарата 1,2) ж.б.

Орто мөөнөттүү келечекте **кызмат көрсөтүү чөйрөсүндө** реалдуу өсүш темпи жылына орточо 4,4% түзөт, бул анын ИДПнын өсүшүнө маанилүү салым кошушуна мүмкүндүк берет, ал орто эсеп менен 2,19 пайыздык пунктту түзөт. 2017-2019-жылдардын аралыгындагы кызмат көрсөтүү чөйрөсүнүн ИДПдагы үлүшү орто эсеп менен 51,6% түзөт жана салттуу эң жогорку болуп кала берет. Кызмат көрсөтүү чөйрөсүнүн өсүшү, негизинен, тармактын түзүмүндө кыйла салыштырма салмакты ээлеген рыноктук кызмат көрсөтүүлөрдүн кеңейишинин эсебинен болжолдонот. Мында рыноктук кызмат көрсөтүүлөрдүн салыштырма салмагы 2017-жылы 75,8%дан 2019-жылы 76,5%га чейин көбөйөт.

Өсүүгө орчундуу салымын кошкон кызмат көрсөтүү чөйрөсүнүн негизги тармактары төмөнкүлөр болуп калат: орто жылдык өсүш темпи 7,1% менен дүң жана чекене соода, автомобилдерди жана мотоциклдерди оңдоо; транспорттук иш кызмат көрсөтүүлөрү жана жүктөрдү сактоо- 6,5%, мейманкана жана ресторандар иши- 8,0%.

19-таблица

**2017-2019-жылдарга кызмат көрсөтүүлөр чөйрөсүн өнүктүрүүнүн орто мөөнөттүү болжолу**

|  | **2017-жыл, болжол** | **2018-жыл, болжол** | **2019-жыл, болжол** | **2017-2019-жылдар үчүн орточо маани** |
| --- | --- | --- | --- | --- |
| **Кызмат көрсөтүү чөйрөсү, реалдуу өсүш темпи % менен**  | 104,3 | 105,0 | 103,9 | **104,4** |
| Дүң жана чекене соода; автомобилдерди жана мотоциклдерди оңдоо, реалдуу өсүш темпи % менен  | 107,5 | 107,8 | 106,0 | 107,1 |
| Транспорттук иш жана жүктөрдү сактоо, реалдуу өсүш темпи % менен | 106,2 | 107,2 | 106,1 | 106,5 |
| Мейманканалар жана ресторандар, реалдуу өсүш темпи % менен | 107,3 | 109,3 | 107,5 | 108,0 |
| Маалымат жана байланыш, реалдуу өсүш темпи % менен  | 101,6 | 101,5 | 101,0 | 101,4 |
| Финансылык ортомчулук жана камсыздандыруу, реалдуу өсүш темпи % менен  | 100,9 | 101,6 | 100,8 | 101,1 |
| Кыймылсыз мүлк менен операциялар, реалдуу өсүш темпи % менен | 101,0 | 101,7 | 100,9 | 101,2 |
| Кесиптик, илимий жана техникалык иш, реалдуу өсүш темпи % менен  | 101,3 | 101,6 | 101,0 | 101,3 |
| Администрациялык жана көмөкчү  иш, реалдуу өсүш темпи % менен | 101,0 | 101,5 | 101,1 | 101,2 |
| Мамлекеттик башкаруу жана коргоо, милдеттүү социалдык камсыздоо, реалдуу өсүш темпи % менен  | 100,2 | 101,3 | 100,7 | 100,7 |
| Билим берүү, реалдуу өсүш темпи % менен  | 101,8 | 102,0 | 102,0 | 101,9 |
| Саламаттык сактоо жана калкты социалдык тейлөө, реалдуу өсүш темпи % менен  | 101,8 | 102,0 | 101,7 | 101,8 |
| Маданият, көңүл ачуу жана эс алуу, реалдуу өсүш темпи % менен  | 102,0 | 102,2 | 102,0 | 102,1 |
| Башка тейлөө иштери, реалдуу өсүш темпи % менен  | 100,9 | 101,5 | 101,3 | 101,2 |

Кызмат көрсөтүү чөйрөсүнүн өсүшүнүн негизги булактары соода, транспорт жана байланыш кызматтары болот, алардын салыштырма салмагы кызмат көрсөтүү чөйрөсүнүн жалпы көлөмүндө орточо 55,6 %ды түзөт.

Соода рыноктук кызмат көрсөтүүлөрдүн өсүшүнүн негизги булактарынын бири болот. Сооданын орто жылдык реалдуу өсүш темпи 7,1% деңгээлинде болжолдонот, ал эми рыноктук кызмат көрсөтүүлөрдөгү салыштырма салмагы- 48,6 %.

Ички сооданын өнүгүүсү үчүн жагымдуу шарттарды түзүү максатына жетүү үчүн электрондук коммерцияны жүргүзүүнүн негиздерин жана эрежелерин жөнгө салуучу “Электрондук коммерция тууралуу” Кыргыз Республикасынын Мыйзамынын жаңы редакциясын иштеп чыгуу сунушталат.

Рыноктук кызмат көрсөтүүлөрдү өнүктүрүүнүн башка негизги маанилүү багыты транспорттук кызмат көрсөтүүлөр болуп саналат, мында жана рыноктук кызмат көрсөтүүнүн жалпы көлөмүндөгү 11,6% салыштырма салмагы менен жылына орточо 5,0 % реалдуу өсүш темпи болжолдонууда. Республикада пайдаланылуучу транспорттун негизги түрү автомобиль транспорту экендигин эске алуу менен  орто мөөнөттүү келечекте негизги артыкчылыктар төмөнкүлөр болот: (а) жүргүнчүлүк жана жүктүк транспорттук ташууларга болгон калктын керектөөлөрүн канааттандыруу; (б) автотранспорт  каражаттарынын паркын жаңылоо жана толуктоо; (в) жол тармагын калыбына келтирүү жана күтүү.

Негизги милдеттер: (1) эл аралык транспорттук коридорду түзгөн автомобиль жолдорунун алты маршрутун реабилитациялоо; (2) автомобиль жолдорунун ички тармактарын сактап калуу жана жакшыртуу; (3) республиканын бардык калктуу конуштарын  автобус каттамдары менен камсыз кылуу; (4) “Ысык-Көл кемечилиги” МИнин ишинин кайра жандандырылышы.

Туризмди өнүктүрүү тармагындагы чаралардын саясаты төмөнкүдөй милдеттерди чечүүгө багытталат:

* туристтик формалдуулукту тартипке келтирүү жана саякаттын коопсуздугун жогорулатуу;
* туристтик инфратүзүмдү, анын ичинде транспорт жана коммуникацияны өнүктүрүү;
* туристтик ишканалардын кызматкерлерин окутуу үчүн шарттарды түзүү;
* туристтик объекттерде жана баруучу региондордо экологиялык ченемдердин сакталышын камсыздоо;
* туризм үчүн ыңгайлуу өлкөнүн образын түзүү аркылуу чет өлкөлүк рыноктордо улуттук туристтик продуктуларды илгерилетүү;
* туризмди өнүктүрүүгө колдоо көрсөтүүнүн экономикалык жана административдик механизмдерин иштеп чыгуу жана киргизүү;
* курчап турган чөйрөнү, маданий жана тарыхый мурастарды сактоо боюнча чараларды чыңдоо.

Кызмат көрсөтүү чөйрөсүнүн өсүш темпинин басаңдашына таасирин тийгизүүчү негизги тобокелдиктер болуп төмөнкүлөр саналат:

* шарттардын өзгөрүшүнүн эсебинен сооданын көлөмүнүн азайышы (бирдиктүү бажы тарифин кабыл алуу (алууларсыз), бажылык тариздөөнүн жөнөкөйлөтүлгөн режимин жокко чыгаруу, ЕАЭБдин техникалык регламенттерин, шайкештикти ырастоонун кыйла катаал эрежелерин кабыл алуу);
* бажы алымдарынын өсүшүнөн улам Кыргызстанга айрым товарларды ташып келүүнүн токтотулушу, ЕАЭБге кирбеген өлкөлөр менен соода жүгүртүүнүн төмөндөшү;
* импорт/реэкспорттун көлөмүнүн кыскарышы жана анын негизинде сооданын басаңдашы;
* товарлардын реэкспортуна байланышкан иштин көрсөткүчтөрүнүн төмөндөшү жана экономикалык активдүүлүктүн жалпы басаңдашы транспорттук кызмат көрсөтүүлөргө болгон талаптын төмөндөшүнө алып келет. Транспорттук ташуу боюнча кызмат көрсөтүүлөрдүн өнүгүүсү жайлап калат;
* инфляциянын деңгээлинин жогорулоо трендинин мүмкүндүгү;
* керектөөчүлүк суроо-талаптын кыскарышы;
* валюталардын алмашуу курсунун өзгөрмөлүүлүгү.

**Тышкы соода жүгүртүү**

Тышкы соода жүгүртүүнү өнүктүрүүнүн негизги максаты туруктуу экономикалык өсүш үчүн атаандаштыкка жөндөмдүү экспорттук потенциалды түзүү болуп саналат. Коюлган максатка жетүү үчүн артыкчылыктуу багыттар болуп төмөнкүлөр саналат: (1) өлкөнүн экспорттук потенциалын өнүктүрүү; (2) техникалык жөнгө салуу чөйрөсүндөгү Кыргыз Республикасынын ченемдик укуктук актыларынын ЕАЭБдин документтери менен шайкеш келүүсүн  камсыздоо.

Артыкчылыктарды ишке ашыруунун алкагында төмөнкүдөй чараларды көрүү  болжолдонууда:

* Кыргыз Республикасынын экспортун өнүктүрүү боюнча Кыргыз Республикасынын Өкмөтүнүн 2015-2017-жылдарга карата планын ишке ашыруу (Кыргыз Республикасынын Өкмөтүнүн 2015-жылдын 31-мартындагы № 174 токтому);
* экспортту өнүктүрүү жана илгерилетүү боюнча “Тышкы соода чөйрөсүндө “Бирдиктүү терезе” борбору” мамлекеттик ишканасынын функцияларын кеңейтүү;
* эл аралык уюмдар менен эл аралык стандарттарды пайдалануу маселелери жана негизги соода экономикалык өнөктөштөр менен эл аралык жана региондук стандарттарды кыргыз улуттук стандарттары катары колдонуу боюнча сүйлөшүүлөрдү жүргүзүү;
* улуттук стандарттарды эл аралык ченемдер жана эрежелер менен шайкеш келтирүү;
* негизги соода-экономикалык өнөктөштөр менен стандарттардын шайкештигин баалоонун жыйынтыктарын өз ара таануу жөнүндө макулдашууларды түзүү;
* донор уюмдардын каражаттарын тартуу менен лабораториялык-сыноо жүргүзүүчү жана эталондук базаны кайра жабдуу;
* продуктулардын сапатына жана коопсуздугуна менеджментти киргизүүчү чарба жүргүзүүчү субъекттерге өбөлгөлөрдү түзүү боюнча мыйзамдарга өзгөртүүлөрдү жана толуктоолорду киргизүү;
* ЕАЭСтин өлкөлөрүнүн рынокторуна товарлардын жетүү мүмкүнчүлүгү маселелери боюнча жеке сектор  үчүн консультациялык-маалыматтык иш-чараларды өткөрүү.

2017-2019-жылдарда тышкы экономикалык иштерди өнүктүрүүгө негизги таасирин тийгизүүчү факторлор төмөнкүлөр болот: (а) республиканын ДСУга мүчөлүгүнүн артыкчылыктары; (б) ЕАЭБ интеграциялык бирикмесинде толук иштөөсү; (в) өз ара пайдалуу негизде эки тараптуу кызматташуу; (г) кызмат көрсөтүүлөрдү, анын ичинен туристтик кызмат көрсөтүүлөрдү экспорттоо өсүүчү мааниге ээ болот.

Ушул бардык факторлорду эсепке алуу менен тышкы соода жүгүртүүнүн номиналдык көлөмү 2019-жылы 6500,0 млрд АКШ долларына жетери жана 2017-жылга караганда 5,7 % өсө тургандыгы болжолдонууда. Бул мезгилде соода балансынын терс сальдосу 2017-жылдагы (-) 2250,0 млн АКШ долларынан 2019-жылдагы (-) 2300,0 млн АКШ долларына чейин өсөт. 2017-2019-жылдардагы товарларды экспорттоонун номиналдык көлөмү орточо 2016,7 млн АКШ долларын, ал эми импорт – 4300,0 млн АКШ долларын түзөт. Мурдагыдай эле, экспорттун негизги статьясы экспорттун түзүмүнүн 39,7 % ээлеген алтын болот. Алтындын экспортунун өсүшү катарга жаңы алтын кенин ишке киргизүү менен камсыздалат. Импорттун өсүшү салттуу түрдө мунай продуктуларын, инвестициялык жана орто аралык товарларды жеткирип берүүнүн өсүшү менен байланыштуу болот. Бизнес-чөйрөсүн жакшыртуунун болжолдуу шарттарында инвестициялык товарлардын импорту орточо алганда жылына 2,8%га өсөт.

Негизги тобокелдиктер төмөнкүлөр болушу мүмкүн:

* керектөө жана башка товарлардын  реэкспортунун азайышынын, ошондой эле импорттук чийки заттын жана комплектөөчү материалдардын кымбатташынын эсебинен экспорттун көлөмүнүн төмөндөшү, бул соода балансынын тартыштыгынын өсүшүнө алып келиши мүмкүн;
* чийки заттарга жана комплектөөчү материалдарга баанын жогорулашы, алардын импортуна жогорку деңгээлдеги көз карандылыктан ата мекендик товар өндүрүүчүлөр зыян тартышы жана өзүнүн атаандаштыкка жөндөмдүүлүгүн жоготушу мүмкүн, айрыкча тигүү жана текстиль, курулуш тармагындагы ишканалар;
* экономиканын экспортко багытталган тармактарында өндүрүштүн көлөмүнүн азайышы.

Товарлардын жана кызмат көрсөтүүлөрдүн таза экспортунун сальдосу 2017-жылдагы ИДПга карата 48,4 % дан 2019-жылдагы ИДПга карата 46,2 % чейин азаят.

20-таблица

2017-2019-жылдарда ИДПны пайдалануу,

ИДПга карата % менен

|  |  |  |  |
| --- | --- | --- | --- |
| **Көрсөткүчтөр** | **2017-жыл** | **2018-жыл** | **2019-жыл** |
| **болжол** | **болжол** | **болжол** |
|  **Керектөө** | 111,0 | 110,4 | 108,3 |
|  Мамлекеттик | 16,4 | 15,8 | 15,1 |
|  Жеке | 94,6 | 94,6 | 93,3 |
|  **Дүң инвестициялар** | 37,4 | 37,7 | 37,9 |
|  Мамлекеттик инвестициялар | 8,1 | 7,0 | 6,8 |
|  Анын ичинен ЧТИ (тышкы) | 6,3 | 4,8 | 3,8 |
|  Жеке инвестициялар | 29,3 | 30,7 | 31,1 |
|  **Экспорт (товарлар жана фактордук эмес кызмат көрсөтүүлөр)** | 33,5 | 33,1 | 32,7 |
|  **Импорт (товарлар жана фактордук эмес кызмат көрсөтүүлөр)** | 81,9 | 81,3 | 78,9 |
|  **Товарлардын жана кызмат көрсөтүүлөрдүн таза экспорту**  | -48,4 | -48,2 | -46,2 |

**Социалдык чөйрө**

2017-2019-жылдары социалдык өнүктүрүү саясаты мурункудай эле, биринчи кезекте мамлекеттин кепилдеген социалдык милдеттенмелерин толук көлөмдө аткарууга, калктын жашоосунун деңгээлин жогорулатууга жана социалдык жактан корголбогон категориядагы жарандардын абалын жакшыртууга жана мамлекеттин учурдагы талаптарын жана мүмкүнчүлүктөрүн эске алуу менен жакырчылыктын масштабын азайтууга багытталат.

Иштин негизги артыкчылыктуу багыттары Кыргыз Республикасынын Өкмөтүнүн 2015-жылдын 27-февралындагы № 85 токтому менен бекитилген Кыргыз Республикасынын калкын социалдык коргоону өнүктүрүүнүн 2015-2017-жылдарга карата программасында (мындан ары- 2015-2017-жылдарга карата Программа) жана Кыргыз Республикасынын Өкмөтүнүн 2013-жылдын 6-сентябрындагы №485 токтому менен бекитилген 2020-жылга чейин калкты иш менен камсыз кылууга көмөктөшүү жана ички жана тышкы эмгек миграциясын жөнгө салуу программасында (мындан ары – 2020-жылга чейинки Программа) аныкталган.

2015-2017-жылдарга карата Программанын негизги максаты болуп жарандардын социалдык корголбогон категориялары үчүн сапаттуу кызматтар жана бирдей мүмкүнчүлүктөрдү камсыздоо эсептелет. 2015-2017-жылдарга Программа жарандардын кыйла аялуу категорияларына даректүү социалдык жардамды көрсөтүүгө, ишке жарамдуу калктын экономикалык активдүүлүгүн өбөлгөлөөгө жана аларга турмуштук оор кырдаалдан чыгууга көмөк көрсөтүүгө багытталат.

2020-жылга чейинки Программанын негизги максаты болуп калктын өндүрүмдүү иш менен камсыз болуу шарттарын түзүү, эмгек ресурстарын абдан толук жана рационалдуу колдонууну эсепке алып, калкты иш менен камсыз кылууга көмөктөшүү чараларын активдештирип, жумушсуздуктун жана суроо-талап менен сунуштун дисбалансын төмөндөтүү, чет өлкөлөрдө эмгектенген Кыргызстандын жарандарынын укуктарын коргоо саналат.

Бул максат төмөндөгү негизги багыттар боюнча конкреттүү милдеттердин ишке ашырылышынын натыйжасында жетишилет:

* иш менен камсыз кылууга көмөктөшкөн жана ички жана тышкы эмгек миграциясын жөнгө салууга багытталган ченемдик укуктук актыларды иштеп чыгуу жана кабыл алуу;
* экономиканын мамлекеттик жана мамлекеттик эмес секторлорунда калктын иш менен камсыз болуусуна көмөктөшүү үчүн шарттарды түзүү, анын ичинде:
* жумушсуздуктун деңгээлин төмөндөтүү максатында региондордун социалдык-экономикалык өнүктүрүү программаларын иштеп чыгуу жана ишке ашыруу;
* 2016-2018-жылдарга Кыргыз Республикасынын Өкмөтүнүн, Кыргызстандын профсоюздар федерациясынын жана республикалык жумуш берүүчүлөр бирикмелеринин ортосундагы Башкы макулдашуунун жоболорун ишке ашыруу;
* эмгек рыногундагы иш менен камсыз кылууга көмөктөшүүнүн активдүү чараларын күчөтүү;
* эмгек рыногун талдоого алуу жана божомолдоо системасын өркүндөтүү ж.б.у.

Миграциялык саясатты жүргүзүүнүн алкактарында негизги күчтөр төмөнкүлөргө багытталат:

* чет өлкөлөрдө иштеген Кыргыз Республикасынын жарандарынын укуктарын жана кызыкчылыктарын коргоо боюнча толук кандуу тутумду камсыздоо;
* мыйзамдарды өркүндөтүү, маалыматтык билим берүүнү камсыз кылуу, чет өлкөлөрдө иштөөнү каалаган Кыргыз Республикасынын жарандарына кызмат көрсөтүү аркылуу эмгек миграциясын мамлекеттик жөнгө салуунун натыйжалуу тутумун түзүү жана өнүктүрүү;
* эки тараптуу жана көп тараптуу мамлекеттер аралык мамилелерди өнүктүрүүгө негизделген эмгек миграциясын жөнгө салуунун формасын жана ыкмаларын өнүктүрүү;
* чет өлкөлүк жогорку квалификациялуу жумушчу күчүн тартууга уруксат берүүнү жөнөкөйлөтүүгө жана уруксат берүүнү карап чыгууда ачыктыкты камсыздоо.

2017-2019-жылдарга камсыздандыруу принцибин күчөтүүдө аралашма пенсиялык системанын модели (бөлүштүрүүчү жана топтомону түзүүчү) тандалат.

Кыргыз Республикасынын пенсиялык камсыздоо системасын өнүктүрүү концепциясында (Кыргыз Республикасынын Өкмөтүнүн 2014-жылдын 24-ноябрындагы № 670 токтому) анын адилеттүүлүгүн жана натыйжалуулугун жогорулатуу максатында Кыргыз Республикасынын колдонуудагы пенсиялык системасын андан ары реформалоо этаптарынын келечектүү багыттары аныкталган. Кыргыз Республикасынын пенсиялык камсыздоо системасын өнүктүрүүнүн негизги максаты пенсиялык камсыздоодо иш берүүчү жана кызматкер үчүн кызыкчылыкты жана жоопкерчиликти туудурган механизмдерди камтыган финансылык туруктуу пенсиялык камсыздандыруу системасын түзүү аркылуу пенсионерлердин турмуш деңгээлин колдоо, алардын албай калган эмгек акысынын бир бөлүгүн компенсациялоо болуп саналат.

Орто мөөнөттүү келечекте коюлган максаттарга жетишүү үчүн төмөнкү маселелерди чечүү каралууда:

* мамлекеттик пенсиялык камсыздандыруу системасын өркүндөтүү;
* пенсиялык камсыздандыруу системасынын инфратүзүмүн өнүктүрүү;
* мамлекеттик эмес пенсиялык камсыздандыруунун ишенимдүүлүгүн жогорулатуу.

Саналып өткөн милдеттерди ишке ашыруу боюнча негизги иш-чаралар төмөнкүлөрдү караштыруучу ченемдик-укуктук базаны иштеп чыгууга багытталат:

* камсыздандыруу төгүмдөрүн эсептөөдө эмгек акынын салык салына турган өлчөмүнүн жогорку чек деңгээлин аныктоо;
* бийик тоолуу жана жетүүгө кыйын болгон алыскы аймактар үчүн каралган жеңилдетилген пенсия курагын этап-этабы менен көбөйтүү;
* төлөмдөрдүн камсыздандыруу эсебинде топтолгон индексациялоо механизмин өркүндөтүү;
* пенсияга курагы боюнча укук алуу үчүн минималдуу камсыздоо стажын ишке киргизүү;
* Евразия экономикалык бирлигинин мүчө мамлекеттеринин эмгекчилерин пенсиялык камсыздоо жөнүндө келишим жөнүндө маселени иштеп чыгуу;
* Эмгек мигранттары төлөп жаткан камсыздандыруу төгүмдөрүн которуу жөнүндө Кыргыз Республикасы менен Түркия Республикасы, ошондой эле Корея Республикасынын ортосунда эки тараптуу келишимдерди түзүү тууралуу маселени иштеп чыгуу;
* Башка өлкөлөрдүн тажрыйбасы боюнча бирдиктүү социалдык салык түрүндө альтернативдүү вариантты киргизүү мүмкүнчүлүгүн аныктоо.

Билим берүү системасын өнүктүрүүнүн негизги багыттары 2020-жылга чейин Кыргыз Республикасында билим берүүнү өнүктүрүүнүн Концепциясы жана Стратегиясында баяндалган. 2012-2020-жылдарга билим берүүнү өнүктүрүү Стратегиясынын алкактарында негизги эл аралык жана өлкөнүн бүтүндөй жашоо бою билим берүү тууралуу документтеринде бекитилген билим берүү системасынын негизги деңгээлдерин камтуучу жана концептуалдык жоболорду ишке ашыруучу 7 программа ишке ашырылып жатат (билим берүүдө башкаруу, мониторинг жүргүзүү жана стратегиялык пландоо, мектепке чейинки билим берүү жана балдарды мектепке даярдоо, мектепте билим берүү, мектептен тышкаркы билим берүү, баштапкы кесиптик билим берүү, орто кесиптик билим берүү, жогорку кесиптик билим берүү, чоңдорго билим берүү жана формалдуу эмес билим берүү).

Бул концепция Туруктуу өнүктүрүүнүн максаттарынын 4-максатын – “Жалпы жана адилеттүү сапаттуу билим берүүнү камсыз кылуу жана бардыгын бүтүндөй өмүр бою окутуу мүмкүндүгүн колдоону” чагылдырат.

2020-жылга чейин билим берүүнү өнүктүрүү стратегиясынын бардык иштөө мөөнөтүнүн ичинде ишке ашырыла турган Программалар билим берүүнүн төмөнкү деңгээлдерин жана алардын маанилүү артыкчылыктарын камтыйт:

* билим берүүдө башкаруу, мониторинг жүргүзүү жана стратегиялык пландоо;
* мектепке чейинки билим берүү жана балдарды мектепке даярдоо;
* мектептеги билим берүү, мектептен тышкаркы билим;
* баштапкы кесиптик билим берүү;
* орто кесиптик билим берүү;
* жогорку кесиптик билим берүү;
* чоңдорго билим берүү жана формалдуу эмес билим берүү.

Саламаттык сактоо системасынын негизги багыттары Кыргыз Республикасынын калкынын ден соолугун сактоонун жана чыңдоонун 2020-жылга чейинки Стратегиясы (“Ден соолук-2020”) камтылган жана Кыргыз Республикасынын калкынын ден соолугун сактоонун жана чыңдоонун 2020-жылга чейинки стратегиясын (“Ден соолук-2020”) ишке ашыруу боюнча иш-чаралар планына ылайык жүзөгө ашырылат (Кыргыз Республикасынын Өкмөтүнүн 2014-жылдын 4-июнундагы №306 токтому).

Бул стратегиянын негизги максаты болуп секторлор аралык мамиленин жана тилектештик принциптерин сактоонун негизинде элдин жана ар бир адамдын кызыкчылыгында ар кандай оорулардын алдын натыйжалуу алуу, саламаттык сактоо уюмдарында медициналык кызматтардын сапатын, жеткиликтүүлүгүн жана туруктуулугун жогорулатуу үчүн зарыл болгон социалдык, экономикалык  жана башкаруучулук шарттарды түзүү саналат. Болжолдонгон макроэкономикалык параметрлерге карата 2017-2019-жылдары социалдык көрсөткүчтөр төмөнкүдөй болот.

2017-2019-жылдарда калктын акчалай кирешесинин реалдуу өсүшү орточо 3,0%дын деңгээлинде болжолдонууда, бул жеке керектөөлөрдүн жылына орточо 4,3%га өсүшүнө көмөк көрсөтөт. Болжолдонгон мезгилде мамлекеттик керектөөнүн үлүшү 2016-жылга салыштырганда 1,9 пайыздык пунктка төмөндөйт жана 2019-жылы ИДПга карата 15,1%ды түзөт.

2017-2019-жылдар ичинде болжолдонгон орточо 4,4 % туруктуу экономикалык өсүш, акча кирешесинин өсүшүнүн булагы болот.

Акчалай кирешенин структурасындагы орточо эмгек акынын номиналдуу өлчөмү 8,8%га өсөт жана 2019-жылы 18320,0 сомду түзөт. Жашоо минимумунун өлчөмү 2016-жылы 5338,5 сомдон 2019-жылы 6352,1 сомго чейин көбөйөт. Жашоо минимумунун өлчөмүнө карата орточо эмгек акынын коэффициенти эмгекке жарамдуу улуу курактагы калкка орточо 2,6 деңгээлинде түзүлөт.

Пенсиялардын номиналдуу өлчөмү 2016-жылга карата 19,2%га көбөйөт жана 2019-жылы 6000,0 сомду түзөт.

Жалпы жумушсуздуктун болжолдонгон деңгээли төмөндөйт жана 2014-жылдагы иш жүзүндө түзүлгөн деңгээлдин 8,0% салыштырмалуу 2019-жылга карата 7,7 % түзөт.

2019-жылдагы кедейчиликтин деңгээли 28,4 % деңгээлинде болжолдонот жана 2015-жылга салыштырмалуу 2,2 пайыздык пунктка төмөндөйт.

**Корутунду**

2017-2019-жылдарга орто мөөнөттүү келечекте экономикалык өсүш жылына орточо 4,4%га төмөнкүлөрдүн эсебинен камсыз кылынат:

* бизнес-чөйрөнү жакшыртуу үчүн кардиналдуу реформа жүргүзүү аркылуу улуттук экономиканын атаандаштыкка жөндөмдүүлүгүн жогорулатуунун;
* бюджеттик саясатты ишке ашыруу, мамлекеттик чыгымдарды оптималдаштыруунун;
* аткаруу бийлигинин ачык-айкын жана натыйжалуу, коррупциялык таасиринен эркин системасын түзүүнүн.

Орто мөөнөттүү максаттуу макроэкономикалык көрсөткүчтөргө инвестициялык долбоорлорду ишке ашыруу, өлкөнүн мамлекеттик активдерин натыйжалуу башкаруу, экономиканын бардык тармактарына түрткү берүү үчүн мамлекеттик жөнгө салуу системасын реформалоо аркылуу жетишилет.

Экономикалык өсүш өлкөнүн ИДПсын түзүүчү реалдуу экономиканын бардык секторлору тарабынан колдоого алынат.

Кыргыз Республикасынын Өкмөтү тарабынан зарыл болгон учурда дүйнөлүк конъюнктуранын начарлоосуна байланышкан терс процесстердин экономикага таасирин тийгизиши мүмкүн болгон катуу соккуларды жеңилдетүүгө багытталган чаралардын системасы иштелип чыгат.

Орто мөөнөттүү мезгилге болжолдонгон максаттуу көрсөткүчтөрдү аткаруунун маанилүү шарты болуп саясий туруктуулукту сактоо, экономика секторуна болжолдонгон көлөмдөгү инвестициялардын келип түшүшү, ошондой эле экономикага тышкы жана ички соккулардын тийгизген таасирлери үчүн чараларды көрүү саналат.

Кыргыз Республикасын социалдык-экономикалык өнүктүрүүнү болжолдоонун көрсөткүчтөрүнүн тизмеги ушул 2017-2019-жылдарга Кыргыз Республикасын социалдык-экономикалык өнүктүрүүнүн орто мөөнөттүү болжолунун [1](file:///C%3A%5CDocuments%20and%20Settings%5CChalbaeva%5CLocal%20Settings%5CTemp%5CToktom%5C763782c6-fed2-4fd5-acae-b5f4d137d543%5Cdocument.htm#pr1)-[15](file:///C%3A%5CDocuments%20and%20Settings%5CChalbaeva%5CLocal%20Settings%5CTemp%5CToktom%5C763782c6-fed2-4fd5-acae-b5f4d137d543%5Cdocument.htm#pr15)- тиркемелеринде аныкталган.

1. Көрсөткүчтөр дүң кошумча наркы боюнча келтирилди. [↑](#footnote-ref-2)
2. Дүйнөлүк банктын маалыматтары боюнча. [↑](#footnote-ref-3)
3. Россия Федерациясынын Экономика министрлигинин 2015-жылдын 26-октябрындагы маалыматтары боюнча [↑](#footnote-ref-4)
4. Казакстан Республикасынын Улуттук экономика министрлигинин 2015-жылдын 17-ноябрындагы №47 протоколунун маалыматтары боюнча. [↑](#footnote-ref-5)
5. Дүйнөлүк банктын «GlobalEconomicProspects»2016-жылдын январы үчүн маалыматтары боюнча 2016-2018-жылдарга болжолдуу маалыматтары. [↑](#footnote-ref-6)
6. Эл аралык валюта фондунун болжолу, 2015-жылдын октябры. [↑](#footnote-ref-7)
7. Россия Федерациясынын Экономика министрлигинин 2015-жылдын 26-октябрындагы маалыматтары боюнча. [↑](#footnote-ref-8)
8. Казакстан Республикасынын Улуттук экономика министрлигинин 2015-жылдын 17-ноябрындагы №47 протоколунун маалыматтары боюнча. [↑](#footnote-ref-9)
9. Казакстан Республикасынын Улуттук экономика министрлигинин 2016-жылдын 23-февралындагы маалыматтары боюнча. [↑](#footnote-ref-10)
10. Өсүш темпи ДКН боюнча келтирилди [↑](#footnote-ref-11)
11. Өсүш темпи ДКН боюнча келтирилди [↑](#footnote-ref-12)
12. Кайра иштетилген иштетип алма чийки затынын наркын кошпогондо [↑](#footnote-ref-13)